
O  cerinţă  a  vremurilor. 

—  Casele  culturale.  — 

Am  înţeles  la  congres  că  Ie  avem  în  foarte  puţine 
locuri.  Această  constatare  ţiu  ne  poate  de  loc  îmbucura. 
Dimpotrivă,  ne  îndeamnă  să  spunem  tuturora  datoriile 
ce  le.  au  de  a  le  înfiinţa  cât  mai  curând. 

Subsemnatul  am  înfiinţat  în  parohia  mea  casa  cul- 
turală  Ia  10  Februariei  1919.  Acum,  după  ce  o  am  de, 
2  ani  trecuţi,  veiu  spune  unele  constatări  —  de  interes 
cred  —  în  jurul  înfiinţării  şi  chemărilor  ce  le  au  aceste 
case  culturale. 

Voiu  spune  despre  casele  culturale  că  sunt  o  cerinţă 
a  vremurilor  noastre,  o  întreită  cerinţă :  culturală,  naţio¬ 
nală  şi  morală. 

Ca  o  cerinţă  culturală,  casa  culturală  va  fi  mai 
mult  decât  o  «casină»  cu  gazete  şi  foi.  In  un  înţeles 
mai  larg  folosit  cuvântul  «cultură»,  ea  va  îmbrăţişa  şi 
se  va  interesa  de  toate  laturile  culturale,  de  tot  ceeace 
poate  presta  ca  cultură  un  sat,  o  parohie. 

Pe  lângă  foi  şi  reviste  bune,  ea  va  avea  înainte 
de  toate  o  bibliotecă  bună.  Ştiute  fiind  greutăţile  cu 

cari  se  pot  strânge  cărţi  bune  şi  înfiripă  biblioteci  bune, 
eu  cred  că  la  centru  ar  trebui  aleasă  o  comisie  price¬ 
pătoare  care  să  cumpere  şi  să  strângă  cărţi  bune  pentru 
casele  culturale  —  eventual  să  le  editeze.  Este  acest 
lucru  o  trebuinţă  neapărată  unui  preot  izolat  la  ţară. 

In  legătură  cu  învăţătorul  casa  culturală  îşi  va 
face  apoi  corul,  muzica  ei,  cu  cari  va  aranja  teatre,  pe¬ 
treceri  în  folosul  societăţii.  Ar  fî  de  dorit  ca  admini¬ 
straţia  noastră  să  deie  concedii  de  petreceri  numai  pentru 
astfel  de  scopuri  culturale  sau  eventual  filantropice. 

Aranjarea  de  conferinţe  poporale  ar  trebui  să  o 
facă  două-trei  case  culturale  vecine,  ştiut  fiind  că  po¬ 
porul  mai  cu  interes  ascultă  pe  ceeace  vin  mai  de 
departe  să-i  spună  ceva. 

In  casa  culturală  va  trezi  apoi  preotul  interesul 
istoric  pentru  trecutul  comunei,  şi  pentru  urmele  lui 
istorice.  Spre  acest  scop,  cu  ajutorul  membrilor  va  strânge 
de  prin  sat  tot  ceeace  i-ar  putea  fi  de  folos  la  scrierea 
monografiei  comunei.  In  legătură  cu  aceasta  preotul 
va  face  un  muzeu  în  care  va  strânge  din  sat  tot  ceeace 
poate  fi  de  interes  şi  de  valoare  istorică-etnografică. 
Un  astfel  de  muzeu  va  putea  salva  multe  lucruri  de 
valoare. 

In  casa  culturală  va  pregăti  preotul  terenul  pentru 
înfiinţarea  de  cooperative,  bănci  poporale,  ştiut  fiind, 
că  poporul  nostru  este  foarte  conservativ  şi  foarte 
refractar  faţă  de  ideile  noue,  ce  vrem  să  le  punem  în 
slujba  şi  folosul  lui.  Mă  gârfdesc  că  un  an  de  zile  mi-a 
trebuit,  ca  să  «înaintevestesc»  sosirea  şi  înfiinţarea  coo¬ 
perativei  din  satul  meu. 

Dela  centru  va  trebui  apoi  să  se  ia  iniţiativa  pro¬ 
curării  de  schiopticoane,  cu  filme  potrivite  pentru  che¬ 
mările  caselor  culturale. 

Se  vor  ocupa  casele  culturale  şi  cu  analfabetismul 
şi  peste  tot  cu  tot  ceeace  înseamnă  cultura  unui  sat 

Am  zis  apoi,  că  sunt  casele  culturale  o  cerinţă 
naţională.  In  aceste  vremuri  pline  de  curente  şi  fră¬ 
mântări  sociaf-politice,  mai  mult  rele  decât  bune  şi  mai 
mult  bolnave  decât  sănătoase,  casele  culturale  sunt  cel 
mai  potrivit  mijloc  să  dăm  poporului  orientări  social- 
pol'tice  bune  şi  sănătoase. 

Cu  drag  mă  gândesc  la  cei  100  de  membri  ai 
casei  noastre  culturale.  După  2  ani  de  zile  ei  sunt  am 
făcut  din  ei,  azi  învăţăceii  mei  şi  din  casa  culturală  ei 
duc,  ca  sârmele  unui  telefon;  lumină,  orientări  bune  în 
toate  încăperile  satului  meu. 

Binefacerile  naţionale  ale  caselor  culturale  ar  trebui 
statul  să  le  răsplătească  fără  sgârcenie. 

Am  zis  apoi,  că  mai  sunt  casele  culturale  şi  o 
cerinţă  morală.  Această  cerinţă  am  precizat-o  în  o  vor¬ 
bire  ţinută  astă  iarnă  poporenilor  mei  strânşi  la  teatrul 
casei  culturale  astfel: 

'  «Casa  noastră  mai  are  şi  o  altă  chemare  ce  se  ridică  peste 
toate  celelalte:  să  îndrepteze  neîncetat*  poporul  pe  calea  cea 
bună  a  credinţii  şi  purtărilor  bune.  Avem  în  casa  noastră  Bi¬ 
blia  şi  Testamenturile.  Şi  nu  numai  le  avem,  ci  le  şi  deschidem, 
cetim  în  ele,  scoatem  lămuriri,  tălmăciri,  îndemnuri  bune  din 
ele.  Va  zice  careva  dintre  D- Voastră  că  lucrul  acesta  îl  fac 
numai  pocăiţii.  Noi  însă  ştim  că  Biblia  şi  Testamenturile  nu 
sunt  numai  ale  lor,  ci  şi  ale  noastre,  ale  tuturor  creştinilor  să 
cetim  în  ele,  să  ne  luminăm  din  ele  şi  lucrul  acesta  îl  putem 
face  şi  fără  să  ne  botezăm  a  doua-oară*  lăpădându-ne  de  biserica 
şi  credinţa  părinţilor  noştri. 

«Casa  noastră  va  priveghiâ  neîncetat,  ca  în  fiecare  casă  a 
satului  nostru  să  petreacă  şi  să  sporească  credinţa  şi  purtările 
cele  bune  şi  să  scadă  cele  rele,  —  pentrucă  noi  ne  dăm  seama, 
că  tăria  unei  comune  nu  stă  numai  in  cărţile  ce  le  are,  în  istoria 
ce  o  scrie,  sau  vechiturile  ce  le  strânge,  ci  stă  înainte  de  toate 

in  credinţa,  în  tăria,  în  valoarea  şi  purtările  morale  ce  le  are. 
Fără  ele  nici  un  pas  nu  poate  face  în  calea  vremii  şi  a  istoriei...» 

Ca  întregire  la  acest  program  am  făcut  odată  în 
săptămână  şi  o  zi  de  strană  în  casa  culturală  pentru 
aceia,  cari  vreau  să  se  ocupe  cu  învăţarea  cântărilor 
bisericeşti  şi  a  tipicului. 

Tot  în  legătură  cu  acest  program  va  putea  preotul 
pregăti  terenul  pentru  diferite  societăţi  cu  caracter  moral, 
ca  «sfaturile»:  iniţiativa  lăudabilă  a  fraţilor  din  ţara  Fă¬ 
găraşului,  reuniuni  de  femei,  fonduri  pentru  văduve  şi 
orfani  etc. 

Aceste  sunt  câteva  puncte  din  programul  caselor 
culturale  pe  cari  le-am  încercat  şi  în  mare  parte  le-am  şi 
realizat  în  decurs  de  2  ani.  Se  înţelege,  realizarea  lor 
nu  e  un  lucru  aşa  de  uşor.  Sunt  la  sate  şi  oameni 
răutăcioşi  destui,  cari  nu  privesc  cu  ochi  buni  mişcările 
pentru  deşteptarea  şi  luminarea  poporului,  ci  îl  vreau 
să  rămână  mai  departe  în  întunerec  şi  neştiinţă  spre 
folosul  pungii  lor.  Aceşti  oameni  decâteori  pot  suflă  în 
lumina  caselor  culturale  şi  duc  hulă  şi  minciuni  de  ele. 
Mi-aduc  aminte  că  a  doua  zi  după  înfiinţarea  casei  mele 
tot  satul  eră  plin  de  vorbele:  «auzitaţi  măi,  că  popa 
vrea  cu  puterea  să  pună  pe  fiecare  număr  de  casă  20 
de  coroane?» 

Un  lucru  nou  fiind  casa  culturală  preotul  trebue 
să  o  susţină  cu  însufleţirea  şi  avântul  lui  până  când  ea 
devine  cerinţa  lor  sufletească. 

Mă  gândesc  că  la  Vidra  mi-au  trebuit  2  ani  de 
zile  ca  din  «casa  popii»  să  fac  «casa  lor»,  necesitatea 
lor  sufletească  —  şi  anii  aceştia  poate  vor  trebui  şi  în 
alte  locuri. 

Nu-i  vorbă,  cu  mult  mai  uşor  i-ar  fi  preotului  să 
se  închidă  în  liniştea  casei  sale  şi  să  stea  «odihnit» 

acolo.  Ce  odihnă  ar  puteâ  însă  avea  preotul  în  casă, 
când  afară  suflă  vânturi  şi  curente  nesănătoase,  iar  pă¬ 
storiţii  lui  «şed  în  umbră  şi  întunerec»? 

Nu  numai  datoria  naţională,  ci  şi  Scripturile  ar 
strigă  după  el  să  iasă  afară  la  muncă. 

De  încheere  voi  spune,  că  e  cerinţa  vremilor,  ca 
lângă  fiecare  biserică  să  răsară,  să  se  înfiripe  fără  în¬ 
târziere  o  casă  culturală. 

Dacă  s’a  zis  că  şcoala  e  fica  bisericii,  casa  cultu¬ 
rală  va  fi  o  altă  fică  mai  tineră  a  bisericii  şi  a  şcolii, 
deopotrivă. 

Sau  dacă  va  fi  şi  va  trebui  să  predăm  cândva 
statului 1  şcoala,  casa  culturală  va  remâneâ  şi  mai  de¬ 
parte  în  locul  ei  şi  în  edificiul  ei,  ca  fica  ei  iubită. 

Pr.  losif  Trifa. 


Isus  Hristos  ca  temei  al  educaţiunii. 

i. 

Pentruce  să  faci  binele  şi  pentruce  să  te  fereşti 
de  rău? 

Acestea  sunt  întrebări  cu  care  ne  muncim  în  orice 
sistem  de  îndreptare  a  omului.  De  când  luăm  pe  copil 
sub  călăuzirea  noastră,  pentru  a-1  deprinde  cu  practi¬ 
carea  virtuţii,  şi  până  ajungem  să  alcătuim  complicate 
sisteme  de  morală,  cu  care  demonstrăm  trebuinţa  unei 
orientări  morale  în  societate,  neîncetat  ne  silim  să  găsim 
motive  pentru  practicarea  binelui  şi  pentru  ferirea  de  râu. 

Toţi  suntem  înţeleşi  asupra  a  ce  e  bine  şr  ce  e  rău 
sau,  mai  drept  vorbind,  simţim  ce  e  bine  şi  ce  e  rău, 
fiindcă,  dacă  luăm  lucrul  în  ordinea  logică,  poate  fi 
uneori  controversă  dacă  un  fapt  e  bum  sau  rău. 


*  Datoria  noastră  e  să  o  păstrăm  cu  tărie.  (Nota  Red.) 

Chestiunea  de  bine  şi  rău  însă  e  mult  mai  adâncă 
în  noi  decât  lămurirea  logică  a  ei.  Fără,  nici  o  logică, 
dispensându-ne  de  dânsa  pe  negândite,  în  interiorul 
nostru  ne  pronunţăm  numai  decât  pentru  bine  sau  pentru 
rău,  după  o  imediată  spontaneitate  a  simţirii  noastre. 
Există  în  noi  o  iluminare  tăcută  şi  necălăuzită  de  voinţă, 
prin  care  îndată  ştim  ce  e  bine  şi  ce  e  rău.  Abia  în 
cercurile  de  cultură  înaintată,  unde  se  face  analiza  lo¬ 
gică  a  impresiunilor,  simţirilor  şi  hotărârilor  noastre, 
încep  a  se  ridică  întrebări  dacă  cutare  fapt  e  bun 
sau  rău. 

Prin  urmare,  din  punctul  de  vedere  al  cunoaşterii 
binelui  şi  răului,  numai  în  discuţiunea  teoretică  pot  fi 
controverse.  In  vieaţa  practică  însă,  avem  a  face  cu  o 
notă  generală,  în  virtutea  t^reia  ştim  încotro  e  binele 
şi  încotro  e  răul. 

Aceasta  e  o  constatare  optimistă  şi  care  ne  poate 
da  dreptul  să  ne  bucurăm.  Fără  să  ne  mai  întrebăm  de 
unde  această  pronunţare  spontanee  a  omului,  dacă  el 
se  naşte  cu  germeni  morali,  ori  dacă  mediul  în  care 
trăeşte  îl  înzestrează  pe  nesimţite  cu  o  anumită  atitu¬ 
dine  relativ  la  bine  şi  rău,  fapt  e  că,  în  starea  normală, 
pe  om  îl  găsim  înzestrat  cu  o  anumită  vedere  în  ma¬ 
terie  de  bine  şi  rău. 

A  şti  şi  a  înţelege  însă  nu  e  tot  una  cu  a  voi,  cu 
a  te  hotărî  şi  cu  a  face.  Partea  grea  nu  este  a  face 
pe  om  să  vadă  binele  sau  răul  şi  a-1  hotărî  să  facă  pe 
unul  şi  să  se  ferească  de  celalalt,  ci  a-i  da  şi  imboldul 
de  a  săvârşi  binele  şi  a  se  feri  de  rău.  A  sădi  motive 
de  determinare  a  voinţei  pentru  bine  şi  împotriva  rău¬ 
lui  —  aceasta  e  laturea  care  soarbe  toată  munca  celor 
ce  se  ostenesc  cu  îndrumarea  omului  pe  cărările  vie¬ 
ţuirii  morale. 

Ei,  aici  e  aici!  Cum  ajungi  la  acest  rezultat?  In 
direcţiunea  aceasta  ajungi  Ia  întrebarea:  Pentruce  să 
faci  binele  şi  pentruce  să  te  fereşti  de  rău  ? 

Simpla  discuţiune  raţională  e  grea  şi  nu  duce  Ia 
rezultate  prea  evidente.  E  grea,  pentrucă,  din  simpla 
experienţă  a  vieţii’  ca  şi  din  privirea  la  cursul  lumii, 
găseşti  foarte  des  motive  să  nu  faci  binele,  şi  dacă 
cineva  ar  vrea  să  organizeze  o  discuţiune  contradic¬ 
torie,  ar  găsi  foarte  multe  motive  prin  care  să  susţie, 
că  nu  e  bine  să  faci  bine. 

Iată  că  însuşi  Românul  are  o  experienţă  foarte 
pesimistă.  El  zice:  «Fă  binele  şi-l  aruncă  în  baltă». 

Ce  e  asta?  E  experienţa  că,  de  pe  urma  binelui 
făcut,  ai  supărări.  De  aceea  nici  nu  mai  căută  să  te 
preocupi  de  el,  ci,  odată  ce  l-ai  făcut,  şterge-1  din 
amintirea  ta. 

Va  se  zîcă  ai  de  suferit  de  pe  urma  binelui!... 
Atunci  pentruce  să-I  mai  faci?  In  învăţământul  public 
spunem  şcolarilor,  că  omul  în  vieaţă  se  determină,  pe 
de  o  parte,  de  bucurie*  plăcere,  fericire  şi  declarăm,  că 
e  legitimă  alergarea  după  fericire ;  iar  pe  de  altă  parte, 
că  fuge  de  amărăciuue,  de  suferinţă,  etc. 

Atunci,  dacă  binele  îţi  aduce  suferinţă,  ce  motiv 
mai  ai  ca  să-l  practici? 

Ba  încă  mulţi,  făcând  o  rea  experienţă  cu  semenii 
lor,  ajung  la  atitudini  pline  de  înverşunare,  care  neagă 
orice  datorie  de  a  face  bine.  Se  găsesc  foarte  des  de 
acei  care  spun  că  nu  trebue  să  faci  bine,  că  nu  trebue  să 
ai  milă  de  nimenea,  că  trebue  să  striveşti  pe  vrăşmaş, 
când  ţi -a  căzut  în  mână,  şi  că  este  o  greşală  de  a 
trată  cu  indulgenţă  pe  netrebnicul  care,  scăpat  din 
mânile  tale,  nu  va  întârzia  să  vateme  pe  altul. 

Şi  ce  să  ne  mai  gândim  Ia  alţii?  Fiecare  din  noi 
a  avut  accese  de  supărare,  când  şi-a  negat  cele  mai 
adânci  vederi  filantropice  ale  lui  şi  când  a  trecut  prin 
ispita  de  a  spune  că  în  lume  trebuie  să  fii  fără  milă, 
să  nu  ai  slăbiciunea  de  a  cedă  pe  motive  de  inimă  şi 
să  calci  nepăsător  peste  toată  nevoia  în  care  se  poate 
zvârcoli  cineva. 

Da,  ca  chestiune  de  reprezentare  raţională  a  da'- 
toriei  de  a  face  bine,  trebuie  să  recunoaştem  că  expe¬ 
rienţa  ne  e  de  foarte  multe  ori  potrivnică  şi  că,  dacă 
mai  păstrăm  crezul  creştin  că  trebuie  să  facem  binele 
şi  să  luptăm  contra  răului,  o  facem  în  contra  experi¬ 
enţei  noastre,  ca  un  act  de  disciplină  morală,  impus  de 
o  conştiinţă,  care  ne  obligă  la  tăcere  faţă  de  ce  am 
constatat  noi  în  lume.  Dacă  n’ar  fi  făcut  omul  această 
experienţă  amară,  degeaba  n’ar  spune  Românul :  Fă  bi¬ 
nele  şi-l  aruncă  in  baltă  / 

Atunci?...  Atunci  mai  facem  binele? 

De  sigur,  n’are  nimenea  îndrăzneală  să  păstreze  cu 
hotărâre  ideea  că  nu  trebue  să-l  faci. 

Dar  prin  ce  se  mai  menţine  ideea  că  trebue  să-l 
faci,  când  de  multeori  experienţa  te  învaţă  altfel? 

Negreşit,  prin  puteri  care  vin  şi  lucrează  de  aiurea 
şi  pe.  care  le  vom  vedea. 

II. 

.  N 

Pe  de  altă  parte,  când  priveşti  cursul  tuturor  lu¬ 
crurilor  care  ne  încunjură,  atât  în  lumea  vieţii,  cât  şi 
în  domeniul  naturii,  nicăieri  nu  găseşti  pe  ce  să-ţi  odih¬ 
neşti  fiinţa  ta  sufletească,  nici  nu  afli  puncte  statornice 
din  care,  ca  dintr’un  centru  de  vitalitate,  să-ţi  scoţi  în¬ 
demnuri  pentru  o  călăuzire  morală.  Oriunde  te  uiţi, 
toate  sunt  într’un  flux  neîncetat.  O  prefacere  fără  oprire 

domneşte  peste  toate,  şi  dacă  există,  totuşi,  o  lume 
materială,  care  durează  mai  mult  decât  tine,  nu  blocuL 
existenţei  sale  îl  poţi  luă  ca  directivă  pentru  tine.  Pe 
ea  o  vezi  într’o  neîncetată  schimbare,  supusă  preface¬ 
rilor,  spre  care  o  mână  fără  răgaz  nişte  puteri  care  nu-i 
dau  odihnă.  Şi  fiindcă  şi  vieaţa  noastră  e  tot  mişcare, 
paralela  pe  care  o  vedem  în  natură  e  neîncetata  tre¬ 
cere  din  una  în  alta. 

Care  e  punctul  de  bază  al  fiinţei  noastre  morale 
în  mijlocul  neîncetatei  prefaceri  ?  Materialmente,  ne  pre¬ 
facem  şi  noi,  după  legile  materiale  ale  fiinţei  noastre. 
Dar  ce  lege  putem  avea  în  lumea  conştiinţei,  adică  pe 
planul  supramaterial  al  vieţii  noastre,  singurul  din  care 
ne  simţipi  că  suntem  oameni? 

Căutăm  şi  aci  legi  statornice  de  călăuzire,  ori  ne 
vom  mulţămi  să  trecem  şi  cu  fiinţa  noastră  morală  prin 
schimbările  pe  care  Ie  suferim  în  ordinea  fizică? 

Oricumj,  în  ordinea  fizică  ai  un  cadru  de  organi¬ 
zare  dat,  în  cuprinsul  căruia  se  petrec  schimbările  ob¬ 
servate.  Care  e  însă  partea  organizată  dîn  conştiinţa 
ta,  peniruca,  întemeiat  pe  dânsa,  s’o  poţi  călăuzi  mai 
departe  ? 

Aici  e  greul.  Conştiinţa  e  mult  mai  grea  de  zidit, 
şi  în  mijlocul  universalei  schimbări,  bietul  om  e  ispitit 
să  se  tot  schimbe  şi  el  cu  conştiinţa  lui,  să  treacă  dela 
una  la  alta,  să  nu  mai  ştie  ce  e  aceea  consecvenţă  şi 
statornicie. 

Punctele  fixe  nu  se  găsesc,  şi  dacă  e  să  te  iei  după 
ce  se  vede,  mai  degrabă  ajungi  la  morala  acelora  care 
comandă  atitudinea  după  împrejurări,  Măr  ă  o  bază  dată 
de  determinare  în  faptele  tale. 

Şi  atunci  iarăşi:  Pentruce  să  fac  binele?  Nici  na¬ 
tura  nu  are  binele  în  cursul  ei,  nici  nu-mi  comandă  să-l 

fac,  nici  nu  se  resimte  de  cultul  conştiinţei  mele  pentru 
bine,  nici  nu-mi  dă  un  motiv  de  ce  să  fac  trinele  şi  să 
mă  feresc  de  rău.  Pe  care  fapt  să-mi  întemeiez  eu 
energia  mea,  pentruca  să  am  totdeauna  binele  drept 
preocupare  a  mea?  Iar  dacă  mă  uit  printre  oameni,  văd 
ce  uşor  se  uită  şi  binele  şi  răul.  Şi  chiar  când  nu  se 
uită,  unii  te  judecă  aşâ,  alţii  aşa.  La  sfârşit,  treci  din 
vieaţă  în  moarte,  oricum  ai  fi  fost,  de  foarte  multeori 
într’o  indiferenţă  generală. 


III. 

Deci  unde  e  faptul  care  să  mă  îmboldească  să 
fac  binele  şi  să  fug  de  rău? 

E  atât  de  greu  să-l  găseşti  în  lumea  aceasta  a 
continuelor  schimbări  şi  a  diferitelor  aprecieri!  Mai 
degrabă  nu-1  găseşti,  dacă  e  să  cauţi  în  acestea  di¬ 
rective  pentru  conştiinţă.  Şi  dacă  totuşi  au  fost  oa¬ 
meni  care  au  căutat  să  găsească  şi  în  acestea  îndru¬ 
mări  pentru  conştiinţă  şi  pentru  o  vieaţă  închinată  sta¬ 
tornic  binelui,  ei  îşi  sorbiseră  cultul  binelui  din  alte 
terenuri  şi  acum  numai  cât  căutau  pentru  el  temeiuri 
raţionale. 

Şi,  în  definitiv,  în  toată  lumea  existenţei,  omul  e 
forma  cea  mai  înaltă  a  ei.  Prin  urmare,  numai  în  unele 
privinţe  ar  putea  privi  el  la  cele  mai  pe  jos  decât  el, 
pentru  a  se  călăuzi  în  vieaţă.  In  ceeace  priveşte  con¬ 
ştiinţa,  trebue  să  aibă  temeiuri  cu  mult  mai  tari,  pentru 
a  şi-o  putea  hrăni  şi  orienta. 

De  unde  această  conştiinţă  să-i  dea  lui  hotărârea 
de  a  face  binele  şi  a  fugi  de  rău  ? 

Dela  cele  mai  neînsemnate  decât  el  nu,  dela  cele 
schimbătoare  nu,  din  experienţa  între  semenii  Iui  nu! 

Atunci  de  unde? 

IV. 

Până  să  răspundem  la  această  întrebare,  constatăm 
că  sunt  nu  puţini  oameni  mânaţi  de  ideia  binelui  şi 
ştim  că  au  fost  totdeauna  fiinţe  a  căror  vieaţă  a  fost 
cu  sfinţenie  închinată  săvârşirii  binelui.  In  mersul  ome¬ 
nirii,  au  fost  epOce,  când  avântul  pentru  facerea  bi¬ 
nelui  a  fost  mai  mare,  când,  prin  urmare,  oamenii  au 
fost  mai  viu  mânaţi  de  impulsiunea  binelui  decât  în 
alte  timpuri. 

Aceştia  de  unde  au  luat  această  hotărâre? 

Din  impresiunile  vii,  lăsate  asupra  lor  de  fiinţe  su¬ 
perioare,  cari  au  fost  în  stare  de  a  clinti  fiinţa  ome¬ 
nească  din  indiferenţa  ei,  a-i  introduce  o  simţire  vie 
şi  a  o  determină  să  urmeze  drumul  unor  exemple  mă¬ 
reţe.  Nu  motivele  de  ordin  raţional  au  fost  hotărâ¬ 
toare  în  astfel  de  cazuri.  Motivele  raţionale  mai  de¬ 
grabă  erau  contra,  cum  am  văzut.  Cu  toate  acestea 
omul  poate  fi  târât  uneori  de  pasiunea  binelui,  ca  şi 
cum  ar  fi  mânat  de  un  curent.  Acest  curent  îl  face  să 
tresară  ca  atins  de  o  scânteie  electrică,  şi,  printr'ânsul, 
toate  motivele  raţionale  rămân  în  tăcere. 

A  fi  mişcat  spre  bine,  de  a  aveâ  o  atitudine  în 
vieaţă,  şi  această  atitudine  a  vieţii  se  produce  sub  in¬ 
fluenţa  şi  prin  contactul  cu  alte  atitudini  ale  altora, 
cari  au  putut  să  mişte  inimile  oamenilor  şi  să  Ie  de¬ 
termine  a  urmă  pe  aceiaşi  cale. 

V. 

Când  opera  de  săvârşire  a  binelui  a  apărut  îna¬ 
intea  unei  societăţi,  în  forme  şi  în  proporţîuni  pe  cari 
nu  le  mai  văzuse,  cum  a  fost  pe  timpul  propagării 
creştinismului,  ea  a -fost  iute  câştigată  pentru  a  se  ală- 

tură  la  acea  operă.  Puterea  care  lucră,  pentru  a  cuceri 
inimile,  era  experienţa  imediată  a  unui  sentiment  care 
se  simţiâ  ridicându-se  din  adâncuri  în  interiorul  ei,  sen¬ 
timent  de  milă,  de  generozitate,  de  avânt,  de  jertfă 
pentru  bine.  Acest  sentiment  devenea  covârşitor  -şi 
lucră  prin  puterea  lui  cuceritoare,  ca  ceva  contagios, 
nu  pentrucă  eră  justificat  logic  şi  puteâ  fi  explicat 
raţional.  El  apăreâ  îmbrăcat  în  haina  vie  a  realităţii, 
drept  caracteristică  văzută  a  unei  fiinţe  care  con¬ 

strângea  prin  puterea  morală  ce  se  revărsă  dintr’ânsa, 
şi  atunci  se  zămisleâ  în  inimi  puterea  de  determinare 
pentru  bine. 

Această  putere  se  îmbracă  şi  în  forma  cuvântului 
şi  se  prezintă  ascultătorilor  şi  în  ideie.  Dar  partea  reală 
prin  care  lucrează  este  sufletul  agitat  pentru  bine,  care 
prezintă  ideia.  Fără  acea  flacără,  din  care  ideia  por¬ 
neşte  şi  a  cărei  dogoreală  o  simţi  chiar  din  textul 

mort,  nu  ai  factorul  care  mişcă  spre  bine. 

Cine  citeşte  cuvântările  sfântului  Vasilie  cel  Mare 
contra  cămătarilor  se  simte  pătruns  de  milă  şi  agitat 
de  bătăile  inimii,  nu  numai  prin  arătarea  cruzimii  că¬ 
mătarilor  şi  prin  suferinţele  celor  căzuţi  în  ghiareîe  lor, 
ci  mai  cu  seamă  prin  reprezentarea  morală  a  fiinţei 
care  le-a  spus  şi  care  trăieşte  înaintea  ta  viu  şi  impe¬ 
tuos,  aşternând  peatra  de  temelie  pentru  adevărata 

simţire  umană. 

Cu  toate  că,  raţional  vorbind,  omul  avea  de  atâtea 
ori  motivul  de  a  nu  face  bine,  apariţiunea  covârşitoare 
a  binelui  în  chip  văzut  a  fost  atât  de  tare,  încât  hotă¬ 
rârea  pentru  bine,  sentimentul  carităţii  a  tras  p6  om  ca 
într’un  vârtej  şi  l-a  făcut  să  nu  mai  ridice  nici  o  obiec- 
ţiune,  pe  care  ar  fi  avut-o,  de  a  nu  face  binele. 

VI. 

Acest  mare  efect  s’a  revărsat  asupra  lumii  din  pu¬ 
terea  morală  a  lui  Isus  Hristos.  Prin  influenţa  Lui, 
inima  unei  societăţi  întregi  a  putut  fi  câştigată  pentru 
iubirea  de  oameni,  şi  neîncetat  se  lucrează  printr’âosa 
până  azi,  înlăturând  motivele  protivnice  pe  cari  le-ar  avea 
omul  de  a  fi  mai  degrabă  protivnic  la  săvârşirea  binelui. 

Isus  Hristos  a  fost  cel  mai  mare  şi  cel  mai  co¬ 
vârşitor  motiv  pentru  â  săvârşi  binele.  Fiinţa  şi  exem¬ 
plul  Lui  au  fost  destul,  pentruca  binele  să  fie  privit 
cu  simpatie  şi  pentruca  omul  să  se  decidă  pentru  el. 
Căutarea  altor  motive  ar  fi  fost  inutilă,  pentrucă  nu 
adăugau  nimic  la  forţa  impulsivă  către  iubirea  de  oa¬ 
meni,  care  se  slobozeâ  din  Iisus  Hristos. 

Prin  El,  binele  nu  eră  demonstrat,  ci  eră  simţit, 
gustat.  In  tovărăşia  Luţ,  trăiai  binele,  fiindcă  te  aflai 
Ia  înseşi  izvoarele  producerii  lui.  De  aceia,  când  El  a 
întrebat  pe  apostoli,  dacă  nu  vor  să  se  ducă  dela  El, 
Apostolul  Petru  i-a  răspuns:  Doamne ,  la  cine  ne  vom 
duce?  Tu  ai  cuvintele  vieţii  de  veci /  (Ioan  VI,  68). 

Dela  Isus  Hristos,  s’a  revărsat  asupra  omenirii 
cel  mai  mare  îndemn  pentru  săvârşirea  binelui,  pentrucă 
El  însuşi  a  fost  reprezentarea  trăită,  pipăită  a  binelui, 
care  a  şi  luat  asupra  Sa  de  bună  voie  jertfa  vieţii, 
tocmai  cu  conştiinţa  binelui  pe  care  voiâ  să-l  facă 
omenirii.  Pe  lângă  toată  viaţa  Sa,  îndreptată  cu  hotă¬ 
râre  la  combaterea  răului  şi  la  săvârşirea  binelui,  El  a 
voit  să  întemeieze  şi  să  organizeze  o  societate  perma¬ 
nenta  (împărăţia  lui  Dumnezeu)  în  care  să  se  săvâr¬ 
şească  binele.  Şi  pentru  a  da  acestei  organizări  o  sfin¬ 
ţire  eternă  şi  un  imbold  neperitor,  pentruca  oamenii 
să  îndrăznească  a  se  afirmă  în  calea  binelui,  a  dat 
jertfa  Sa  pe  cruce,  ca  un  exemplu  care  cutremură. 

Atâtea  motive  are  omul  să  nu  facă  binele.  De 
aceea,  pe  lângă  tot  exemplul  vieţii  Sale,  Isus  Hristos 
trebuia  să  dea  activităţii  Lui  o  încheiere  culminantă, 
prin  care  omul  să  poată  impune  tăcere  tuturor  moti¬ 
velor  protivnice.  Şi  acest  fapt  culminant  este  jertfa  Sa 
pe  cruce.  Prin  aceasta  s’a  dat  omului  maximul  de  mo¬ 
tive,  prin  care  să  îndrăznească  a  se  declara  către  ta¬ 
băra  binelui. 

Cu  drept  cuvânt  spune  Paulsen:  «E  o  faptă  mi¬ 
nunată  şi  care  cinsteşte  natura  omului,  că  nici  o  pre¬ 
dică  nu  face  asupra  ei  o  impresiune  mai  adâncă  decât 
aceea,  care  e  ţinută  din  înaltul  unei  cruci».1  Şi  tot  cu 
atâta  dreptate  Hilbert:  «In  calitate  de  răstignit,  a  ajuns 
Isus  Hristos  idealul  moral  al  omenirii».* 

VIII. 

Iată  fiinţa,  de  a  cărei  scurtă  existenţă  pămân¬ 
tească  omenirea  s’a  resimţit,  ca  de  a  nici  una  alteia  şi 
care  a  putut  câştigă  atâţia  pentru  Dânsa  şi  a  trezi  în 
ei  o  nouă  conştiinţă,  încât  nu  e  nimic  forţat  a  spune 
că  Isus  Hristos  e  adevăratul  învăţător  şi  Educator  al 
omenirii.  El  a  rupt  coaja  nesimţirii  omeneşti,  i-a  răpit 
motivele  de  nepăsare  faţă  de  semenul  său  şi  i-a  creat 
motivul  prin  care  să  simtă  binele  şi  să-l  voiască.  Bine 
spune  Chamberlain  că  Isus  Hristos  a  ajutat  lumii  să 
câştige  «o  nouă  specie  umană».*  Intr’adevăr,  prin  Isus 
Hristos  se  dă  omenirii  un  nou  motiv  de  a  voi,  care 
este  El  însuşi. 

Pentruce  să  faci  binele? 

Pentrucă  aşa  a  învăţat  şi  a  făcut  Isus  Hristos! 

Iată  motivul  suprem,  în  faţa  căruia  tac  celelalte. 

Arhim.  Scrtban. 

1  Citat  după  Hilbert,  Christentum  und  Wissenschaft,  Leipzig  1908, 
P  *  Tot  acolo.  s  Op.  cit.  p.  108, 


Ochi  curaţi. 

Şi  ce  vezi  aşchia  ce  este  in  ochiul 
fratelui  tău  iar  bârna  care  este  în  ochinl 
tău  n'o  simţi.  (Luca  6.  41). 

In  lucrătoarea  dela  casa  părintească  din  Nazaret, 
unde  lucră  Iosif  teslarul,  văzuse  Domnul,  cum  la  pre¬ 
gătirea  grinzilor  şi  la  netezirea  scândurilor  sar  mulţime 
de  aşchii.  Odată  o  aşchie  nimeri  pe  cineva  tocmai  în 
ochiu.  Oricât  de  neînsemnată  e  o  aşchie,  lovind  ochiul 
tulbură  totuş  vederea.  Lucrurile  şi  oamenii  din  jur  apar 
pintre  lacrimi  neclare,  aruncate  de  valma  unele  peste  al¬ 
tele,  nu  pentrucă  şi-ar  fi  schimbat  locul,  ci  fiindcă  ve¬ 
derea  a  fost  întunecată  şi  ochiul  n’a  mai  văzut  limpede. 

Unde  se  lucrează,  se  risipesc  în  jur  multe  aşchii  şi 
sboară  cu  miile  firicelele  de  prav.  Vederea  uşor  se 
tulbură  şi  ochiul  nu  mai  distinge  bine.  Ochiul  munci¬ 
torului  de  fabrică  se  umple  de  pravul  scormonit  de 
miile  de  roţi  ale  maşinilor  asurzitoare  ca  şi  ochiul  ţăra¬ 
nului  care  scormoneşte  cu  sapa  pământul,  îl  brăzdează 
cu  plugul  ori  îl  tunde  cu  coasa.  Pravul  din  camera  de 
studiu,  din  actele  oficiilor,  ţandările  diferitelor  meserii 
şi  aşchiile  îndeletnicirilor  în  felurite  profesiuni  împă¬ 
ienjenesc  ochii,  împiedecă  privirea  liberă  şi  vederea  cu¬ 
rată.  De  aici  atâtea  socotinţe  greşite.  De  aici  judecăţile 
strâmbe  ale  oamenilor.  De  aici  îngustimea  de  inimă,  în¬ 
chipuirea  proastă  şi  dispreţul  trufaş  faţă  de  alţii. 

Da,  căutăm  ţandăra  ce  tulbură  privirea  altora,  uităm 
însă  cu  totul,  că  în  ochiul  nostru  stau  înfipte  ţăndări 
mult  mai  mari,  cari  ne  împiedecă  şi  întunecă  vederea. 
Iar  bârna  din  ochiul  tău  nu  o  simţi? 

Scoate-o.  Ochiul  trebue  păstrat  curat,  ca  să  vadă 
lămurit  binele  şi  frumosul  ji  la  alţii  şi  să  poată  distinge 
tot  ce  este  în  jur.  Ochi  curaţi,  ne  trebuesc,  ochi  cari 

supoartă  lumina  intensivă,  şi  nu  simt  nici  o  durere  dacă  - 
privesc  adânc  în  lumea  largă  alui  Dumnezeu. 

De  se  întâmplă  la  lucru  să  ne  sară  în  ochi  o  ţan- 
dără,  repede  trebue  îndepărtată,  ca  să  nu  producă  stri¬ 
căciune.  Nu  putem  rămânea  mereu  ţintuiţi  numai  în 
pravul  slujbei,  pe  care  o  am  îmbrăcat,,  căci  am  putea 
deveni  miopi  pentru  celea  ce  sunt  înafară  de  cercul 
gândirii  şi  al  chiemării  noastre. 

După  munţii  ce  ne  îngrădesc  privirea  mai  Igcuiesc 
şi  alţi  oameni,  şi  aceştia  au  o  privire  mai  largă,  o  pri¬ 
velişte  mai  senină,  mai  luminoasă. 

De  aceea  cine  vede  la  alţii  aşchii  şi  vrea  numai 
decât  să  dojenească,  să  osândească,  mai  întâi  să  se  uite 
la  sine.  Nu  putem  încunjurâ  în  totdeauna  să  nu  ni  se 
turbure,  să  nu  ni  se  întunece  ochii  în  cursul  frământării 
la  lucrul  nostru.  Dar  putem  face,  ca  să  nu  ne  rămână  ochii 
turburaţi.  Ne  putem  îngriji  să  ne  păstrăm  până  la  bă¬ 
trâneţe  privirea  senină  şi  ochii  curaţi. 

(După  Keii).  Preot.  P.  Moruşca. 


Piedecile  unirii  Bisericilor. 

I.  Fanatismul,  ignoranţa,  spiritul  de  partid. 

Unirea  între  Bisericile  creştine  este  de  dorit,  toată 
lumea  mărturiseşte  aceasta;  că  ea  e  o  operă  cu  ade¬ 
vărat  creştină,  şi  că  cei,  care  îi  consfinţesc  silinţele  lor, 
sunt  vrednici  de  stimă  şi  ele  laudă,  o  spun  îndeobşte 
oamenii  sincer  religioşi;  totuşi,  pentru  cei  mai  mulţi 
dintre  ei,  unifea  nu-i  decât  un  vis  frumos,  şi,  cu  toatecă 
e  demn  de  laudă  să  aspiri  la  ea,  toate  sforţările,  ce  le 
va  face  lumea  în  acest  scop,  vor  rămânea  fără  rezultate. 

De  bună  seama  noi  nu  vom  tăinui  numărul  şi  gra¬ 
vitatea  piedecilor  împotriva  cărora  vom  avea  să  luptăm 

urmărind  opera  pe  care  am  început-o;  ştim,  că  atari 
piedeci  există,  şi  din  partea  oamenilor,  şi  din  laturea 
învăţăturilor;  dar  trebue  oare  pentru  aceea  să  pierdem 
curajul  şi  să  nu  încercăm  nici  o  sforţare? 

Aceasta  ar  fi  o  laşitate  culpabilă.  Dacă  omul  s’ar 
fi  retras  întotdeauna  dinaintea  dificultăţilor  unei  opere, 
unde  ar  fi  atunci  lumea?  Unde  ar  fi  omenirea?  Unde 
ar  fi  ştiinţa?  Numai  cu  preţul  unei  munci  grele  şi  ane-r 
voioase  au  deschis  ostenitorii  cugetării  sfere  nouă  lumii 
ca  şi  ştiinţei. 

Oare  în  lumea  religioasă  să  nu  întâlnim  astfel  de 
oameni  de  iniţiativă,  cari,  cu  preţul  ostenelelor,  primej¬ 
diilor,  stăruinţelor,  au  câştigat  pe  sama  lumei  descope¬ 
ririle  şi  instituţiile,  care  constituie  gloria  ei?  Rugăm 
pe  oamenii  sincer  religioşi  să  cugete  serios  la  acest 
lucru,  S’ar  învoi  ei,  în  chestiunile  creştine,  să  joace  rolul 
acelor  spirite  aşă  zise  practice ,  care  n’au  avut  niciodată, 
decât  un  surîs  sau  un  gest  de  compătimire  pentru  aceia, 
cari  au  făcut  încercarea  să  iasă  din  făgaş?  S’au  găsit 
astfel  de  oameni  în  ştiinţă,  şi  ştiinţa  a  mers  înainte  fără 
de  ei,  în  ciuda  lor,  şi  i-a  târât  pe  urma  ei;  s’au  găsit 
astfel  de  oameni  practici  în  lumea  economică  şi  poli¬ 
tică,  şi  progresul  social  şi  politic  s’a  săvârşit  sub  im- 
pulsiunea  acelora,  ale  căror  pretinse  utopii  ei  le  des- 
aprobau  şi  asistă  la  priveliştea  înfrângerilor  lor;  şi  ei 
văd  năruindu-se  zi  de  zi  instituţii,  care  aveau  în  ochii 
lor  soliditatea  stâncii,  şi  ei  se  bucură  de  progresele  so¬ 
ciale  contra  cărora  protestară.  Adevăraţii  creştini  sunt 
datori  aşadară  a  nu  se  încrede  în  acel  spirit  aşă  zis 
practic,  care,  analizat  cu  îngrijire  şi  despoiat  de  anumite 
aparenţe  înşelătoare,  s’ar  puteâ  reduce  foarte  simplu  Ia 
un  simţemânt,  în  care  frica,  teama,  calculul,  indiferenţa, 
prejudecata,  îndărătnicia  nechibzuită,  ar  avea  mai  mult 

2 


110  — 


loc,  decât  înţelepciunea.  Piedeca,  pe  care  o  semnalăm 
de.  partea  oamenilor  religioşi  este.  poate  una  din  cele 
mai  mari,  pe  care  le  poate  întâlni  unirea  între  creştini, 
căci  ea  vine  din  partea  acelora,  cari  sunt  neapărat  da¬ 
tori  să  fie  primele  elemente  ale  acestei  uniri,  din  partea 
acelora,  cari  sunt  datori  să  ia  la  făptuirea  ei  o  parte 
mult  mai  activă.  Trebue  să  recunoaştem,  că  printre 
membrii  fiecărei  Biserici,  indiferenţii  şi  ignoranţii,  pen¬ 
tru  cari  religiunea  este  o  formă  şi  practica  ei  un  obiceiu 
cuvios,  sunt  cei  mai  numeroşi;  că  partea  instruită, 
activă,  religioasă  din  convingere,  este  cu  mult  mai  puţin 
numeroasă.  Cu  toate  acestea,  această  minoritate  de  elită 
este  carea  duce  după  sine  massa  cea  stătătoare  pe  Ioc, 
care  îi  oferă  acestei  masse,  idei,  aspiraţii,  convingeri, 
pe  care  singură  de  sine  nu  Ie  poate  câştigă.  Dacă 
această  minoritate  s’ar  rosti  în  favorul  unirii,  aceasta 
cauză  atât  de  sfântă,  atât  de  creştină,  ar  numără  curând 
nenumăraţi  adepţi ;  dacă,  dinpotrivă,  ea  vrea  să  se  izo¬ 
leze  în  fiecare  Biserică,  vrea  să  se  închiză  în  prejudiţiile, 
pe  care  o  altă  epocă  i  Ie-a  lăsat  moştenire,  unirea  va 
avea  de  luptat  încă  multă  vreme. 

Ea  va  triumfă  totuşi,  căci  rugăciunea  profetică  a 
lui  Hristos  nu  poate  rămânea  fără  efect.  \ 

Noi  am  voi  să  facem  pe  toţi  creştinii  să  înţeleagă, 
cât  e  de  însemnată  consimţirea  lor  la  opera,  căreia  ne-am 
devotat.  Ei  sunt  mult  mai  puternici,  decuin  socotesc 
dânşii,  pentru  renaşterea  creştină  a  lumii.  Zadarnic  lucru 
ar  fi  atunci,  ca  raţionaliştii,  cu  nenumăratele  lor  sisteme, 
să  caute  a  clătină  opera  Iui  Hristos,  dacă  ei  s’ar  grupă 
în  jurul  acelei  Unităţi  creştine,  care  a  fost  idea  lui 
Hristos  însuşi,  şi  scopul  evanghelizării  Sale.  Oamenii 
vor  avea  totdeauna  trebuinţă  de  credinţe  şi  de  simţă¬ 
mânt  religios,  şi  creştinismul  singur  poate  satisface 

această"  trebuinţă,  care  este  înăscută  în  sufletul  omenesc. 
Sistemele  filosofice  nu  pot  nici  mişcă  massele,  nici  răs¬ 
punde  aspiraţiilor  inteligenţelor  şi  inimilor;  ele  nu  vor 
fi  nicicând,  decât  nişte  sisteme  incomplete,  ca  tot  aceea 
ce-şi  ia  începutul  din  spiritul  omenesc;  nici  când  ele 
nu  vor  trece  în  stare  de  credinţe,  de  convingeri,  cu  pri¬ 
vire  la  chestiunile,  pe  care  omul  e  ţinut  a  le  cunoaşte. 
Adevăraţii  creştini  ar  aveâ  aşadară  o  acţiune  socială 
nemărginită,  dacă  ar  vrea  să  se  înţeleagă,  să  se  unească 
şi  să  răspândească  în  lume  adevăratele  învăţături  ale  lui 
Hrîstos,  fără  considerare  la  divergenţele  bisericeşti.  Pe 
terenul  acestor  învăţături,  am  voî  noi  să-i  reînpreunăm;  ^ 
lucrul  este  mult  mai  uşor,  decum  ar  putea  cineva  crede 
la  prima  privire.  Vom  dovedi  aceasta.  Acum  noi  nu 
voim  să  vorbim  decât  despre  obstacolele,  pe  care  le 
întâlneşte  unirea  în  falşa  înţelepciune  a  unor  oameni 
timizi. 

Aceasta  înţelepciune  este  care  le  paralisează  silin¬ 
ţele,  şi  care  îi  face  să  se  teamă  de  fanatismul  acelor 
exageraţi,  de  cari  lumea  întâlneşte  în  toate  Bisericile; 
cari  fac  în  sânul  lor  atâta  sgomot,  încât  omul  crede, 
că  ei  le  conduc,  că  ei  Ie  formează,  că  ele  nu  există  în 
afară  de  ei. 

Biserica  latină  posede  un .  foarte  mare  număr  de 
astfel  de  fanatici.  Noi  i-am  combătut  deja  destul  de 
lămurit,  pentruca  cititorii  noştri  să-i  cunoască.  Dar  n’ar 
trebui  să  se  creadă,  că  ea  e  singura,  care  are  atari  oa¬ 
meni.  Biserica  ortodoxă  îi  are  pe  ai  săi ;  întâlneşti  atari 
în  Biserica  anglicană  precum  şi  în  toate  Bisericile  pro¬ 
testante.  «Credeţi-mă,  îmi  zicea  într’o  zi,  un  onorabil 
pastor,  noi  încă  avem  Veuillot-ii  noştrii».  Fanaticii  n’au 
convingere;  nu  în  favorul  adevărului  întrebuinţează  ei 
atâta  lei ;  ci  din '  dragoste  faţă  de  prejudiţiul,  faţă  de 

partidul,  căruia  s’au  alăturat  din  interes  şi  din  vanitate. 
Simţemântul  creştin  nu-i  inspiră,  căci  acest  simţemânt 
este  dragostea  şi  nimic  nu  poartă  aşa  de  puţin  pecetea 
dragostei,  ca  aceea  ce  zic  ei  şi  ca  aceia  —  ce  fac  ei. 
Lucrările  lor  sunt  toate  întipărite  d’un  caracter  exagerat, 
pasionat,  din  care  se  simte  mai  mult  spiritul  de  partid, 
decât  spiritul  creştin;  pe  câtă  lărgime  are  acesta  din 
urmă,  atâta  de  strâmt,  meschin,  mizerabil  este  cel  dintâiu. 

Oamenii  de  partid  se  grupează  în  jurul  unui  si¬ 
stem,  îl  exagerează,  se  îndărătnicesc  a-1  apără  împotriva 
oricărei  lumini,  împotriva  oricărui  adevăr;  ei  fac  din  el 
afacerea  lor,  centrul  intereselor  lor.  Fanaticul  Latin  a 
ales  papalitatea  ca  punct  de  mânecare  al  exagerărilor 
sale;  ortodoxul,  o  antipatie  pentru  tot  ce  vine  din  Apus; 
protestantul,  superstiţiile  şi  erorile  celorlalte  biserici; 
toţi  formează  un  cerc  in  jurul  lor, ,  proclamă,  că  nu 
există  adevăr  decât  la  ei,  condamnă  fără  milă  pe  toţi 
aceia,  care  nu  cugetă  ca  ei ;  ei  se  inzultă,  se  blastemă, 
se  excomunică  în  mod  reciproc,  şi  fac  din  o  religiune 
a  dragostei,  un  principiu  al  urii  şi  neînţelegerii. 

Fanaticii  nu  pot  înţelege  unirea,  aşa  cum  o  înfă¬ 
ţişăm  noi.  Unitatea  pentru  ei  nu  poate  exista  decât 
în  fuziunea  absolută  cu  partidul  lor.'  Singura  unitate 
posibilă,  pentru  ultramontan,  este  supunerea  oarbă  faţă 
de  despotismul  papal;  ea  nu-i  posibilă,  pentru  cutare 
ortodox,  decât  în  fuziunea  deplină  a  tuturor  comuni¬ 
tăţilor  creştine  în  Biserica  ortodoxă;  ea  nu-i  cu  putinţă, 
în  ochii  cutărui  protestant,  decât  în  forma  unei  lupte 
neîncetate  în  contra  tradiţiilor,  fie  ele  din  cea  mai  în¬ 
depărtată  vechime,  şi  chiar  de  origine  apostolică. 

Oamenii  cu  adevărat  creştini  văd,  dela  întâia  pri¬ 
vire,  şi  răul,  pe  care,  fanaticii  îl  fac  religiei,  şi  cusurul 
sistemelor  lor  şi  dispreţul  ce-1  merită  conduita  I6r  atât 

de  vinovată.  Cu  toate  acestea,  ei  primesc  prea  ade¬ 
seori  influinţa  lor,  şi  se  lasă  speriaţi  de  zelul  lor  orb 
şi  necumpătat. 

Fanatismul  nu  ne  pare  de  temut  pentru  unirea  cre¬ 
ştinilor,  decât  din  cauza  acestei  influinţe  nedrepte,  pe 
care  o  exercită  asupra  oamenilor  timizi  şi  religioşi. 
Mulţămită  lui  Dumnezeu,  toate  Bisericile  au  un  număr 
mare  de  membri  de  un  spirit  destul  de  înalt,  de  un 
caracter  destul  de  firm  pentru  a  luptă  pe  faţă  împotriva 
duşmanilor  interni  ai  Bisericii  lui  Isus  Hristos;  însă  nu¬ 
mărul  fricoşilor  este  mult  mai  mare.  Noi  nu  putem  as¬ 
cunde  acest  lucru.  Aceasta  timiditate  constituie  tăria 
fanatismului.  Să  rugăm  pe  Dumnezeu  să  facă  să  sufle 
asupra  Bisericii  Sale  duhul  puterii ,  şi  zelul  înfrigurat  al 
fanaticilor  nu  va  mai  inspiră  nici  un  fel  de  frică.  Oh! 
dacă  toţi  creştinii  ar  aprecia  puterea,  pe  care  ar  aveâ-o 
întru  Isus  Hristos  şi  sub  drapelul  unirii  1  Dacă  barierile 
bisericeşti ,  care  îi  despart  astăzi,  ar  pierde  în  ochii  lor 
însemnătatea  chimerică,  pe  care  ele  o  datoreşc  prejudi- 
ţiilor!  Dacă  ei  ar  consimţi  a  şi  întinde  cu  lealitate  o 
mână  frăţească,  să  puie  sub  inspiraţia  unei  dragoste 
mutuale  marile  principii  creştine,  care  singure  au  dreptul 
la  credinţa  şi  respectul  tuturora!  Pe  acest  teren  al 
doctrinei  netăgăduit  revelate,  sunt  datori  să  se  unească 
toţi  adevăraţii  creştini.  In  afară  de  terenul  adevărului, 
unirea  ar  fi  iluzorică,  amăgitoare,  aparentă.  Dar,  cătră 
o  unire  reală  sunt  datori  să  aspire  toţi  învăţăceii  lui 
Hristos,  adecă  spre  o  unire  întemeiată  pe  unitatea  prin¬ 
cipiilor,  pe  o  credinţă*  identică ;  această  unitate  în  cre¬ 
dinţe  este  posibilă,  unirea  este  prin  urmare  posibilă 
între  creştini;  singură  uniformitatea  este  imposibilă  şi 
irealizabilă;  de  aceea  noi  nici  nu  o  cerem.  Nu  poţi  cu 
mai  mult,  drept  să  doreşti  uniformitatea,  decât  cu  cât 

drept  aspiri  cătră  o  chimeră.  Dar  pe  cât  de  chimerică 
este  această  conformitate,  pe  atât  de  posibilă  este  uni - 
tatea ;  şi  unitatea  întru  credinţă  este  unica  bază  a  unirii 
iernilor  şi  a  spiritelor. 

II.  Formele  bisericeşti ;  tot  ce  este  din  drept  bi¬ 
sericesc,  este  variabil,  aşâ,  b.  o.  primatul  epis¬ 
copului  din  Roma,  nu-i  decât  din  drept  bisericesc, 
şi  nu  din  drept  divin;  liturgia  încă  nu-i  decât 
din  drept  bisericesc. 

Formele  bisericeşti  sunt  unul  din  obstacolele  cele 
mai  mari  în  calea  unirii  creştine.  Aceasta  vine  de  acolo, 
că  nu  se  distinge  din  destul,  în  aceste  forme,  ceeace 
se  ţine  de  constituţia  însăşi  a  Bisericii  lui  Isus  Hristos, 
de  ceeace  au  adaos  la  ea  păstorii  fiecărei  Biserici  în 
diferitele  veacuri.  Trebue  să  ţinem  tot  cu  atâta  tărie 
îa  instituţiile,  care  se  trag  dela  Isus  Hristos  şi  dela 
apostoli,  ca  şi  la  învăţăturile  dogmatice  şi  morale,  pe 
care  le-au  propoveduit  ei;  dar  se  cade  să  ne  păzim  de 
a  confundă  aceste  instituţiuni  dumnezeeşti  şi  primitive 
cu  cele  pe  care  le-au  aşezat  păstorii  pentru  trebuinţele 
particulare  ale  Bisericilor  lor.  Aceste  din  urmă  n’au 
nimic  esenţial,  necesar;  ele  trebue  să  varieze  potrivit 
timpurilor.  Nu-i  lucru  cuminte  a  le  respinge  din  sim¬ 
plul  motiv,  că  ele  au  fost  aşezate  în  cutare  sau  cutare 
epocă;  dar  cu  atât  mai  mult  nu  trebue  să  ţinem  la  ele 
din  aceeaş  cauză.  Tot  ce  este  curată  formă  bisericească 
trebue  să  varieze  în  proporţie  cu  timpurile,  locurile, 
împrejurările,  genurile  de  spirit.  Iată  pentruce  noi  pro¬ 
clamăm  imposibilitatea  uniformităţii  şi  necesitatea  dife¬ 
ritelor  Biserici,  în  vreme  ce  cerem  unirea  întemeiată  pe 
unitatea  doctrinelor  şi  a  instituţiunilor,  cari  sunt  într’a- 
devăr  din  drept  dumnezeesc. 

\  în  toate  Bisericile  particulare,  întâlnim  oameni  cu 
vederi  scurte,  cari,  recunoscând  în  principiu,  că  tot  ce 
este  din^drept  bisericesc  este  cu  necesitate  variabil,  se 
alătură  morţiş  la  cutare  sau  cutare  instituţie  bisericească, 
ca  şi  când  existenţa  creştinismului  ar  atârnă  de  ea; 
cari  dau  acestei  instituţii  toată  importanţa  unui  aşeză¬ 
mânt  divin  sau  apostolic;  cari  se  socotesc  obligaţi  în 
conştiinţă  să  considere  ca  eretici  şi  schismatici  pe  aceia, 
cari  nu  mărturisesc  aceeaş  credinţă,  ca  şi  ei,  cu  privire 
la  aceasta  chestiune.  întâlneşti  de-asemenea  oameni,  cari, 
din  interes,  lucră  în  acelaş  chip.  în  ochii  unora  şi  ai 
altora,  formele  bisericeşti,  pe  care  ei  le  recunosc  din 
punct  de  vedere  teoretic  ca  trecătoare,  iau  proporţiile 
unor  instituţiuni  esenţiale  şi  permanente. 

Adevăraţii  creştini  sunt  datori  să  respingă  aceste 
erori  deplorabile.  Noi  am  arătat  deja,  după  Sfânta 
Scriptură,  bazele  fundamentale  şi  divine  ale  Bisericii. 
Vom  completă  aceasta  teză  cu  cercetări  istorice  apro¬ 
fundate  asupra  primelor  veacuri.  Scopul  nostru  unic, 
pentru  acum,  este  să  stabilim,  într’un  mod  general,  că 
instituţiile,  de  orice  natură  Jâr  fi  ele,  oare  nu  sunt  nici 
divine,  nici  apostolice,  nu  trebue  să  aibă  însemnătatea, 
ce  li  se  atribuie  prea  în  de  comun;  că  trebue  nu  numai 
să  admitem  în  principii#  că  tot,  aceea,  ce  este  instituţie 
bisericească,  este  variabil,'  ci  să  admitem  şi  toate  con¬ 
secinţele,  care  decurg  din  acest  principiu.  Cu  puţină 
logică  ajungi  să  stabileşti:  1.  că  orice  Biserică  este  le¬ 
gitimă,  îndatăce,1  în  formele  sale  bisericeşti,  nu  există 
nimic  contrar  constituţiunii  divine  a  societăţii  creştine; 
2.  că  ea  face,  prin  urmare,  parte  integrantă  din  Bise¬ 
rica  sobornicească ,  adecă  universală. 

Isus  Hristos  şi  apostolii,  au  aşezat  temeliile,  po¬ 
trivit  învăţământului  Său.  Păstorilor  fiecărui  ţinut  le 

incumbă  sarcina  de  a  se  înţelege  pentru  a  da  comu¬ 
nităţilor  creştine,  pe  care  le  conduc,  o  formă  în  raport 
cu  spiritul,  cu  moravurile,  cu  caracterul  naţiunilor.  în 
însăşi  aceste  naţiuni,  se  poate  recunoaşte  trebuinţa  unor 
forme  diferite,  conform  naturei  spiritelor.  Dacă  vrei  să 
impui  unui  popor  datine  religioase  contrare  caracterului 
său,  acel  popor,  din  antipatie  faţă  de  aceste  datine,  se 
va  depărta  de  însăşi  religia.  Ceeace  se  potriveşte  pentru 
Italian,  nu  convine  Englezului;  ceeace  constituie  admi¬ 
raţia  Indianului,  face  pe  Francez  să  zimbească.  Ase¬ 
menea,  cutare  formă,  care  desvoltă  simţământul  religios 
într’un  suflet  simplu  şi  curat,  nu  cuprinde  nimic  ce  ar 
putea  mişcă  un  spirit  rece  şi  filosofic,  pentru  care 
forma  dispare  în  faţa  ideei,  pe  care  el  ştie  să  o  pă- 
trunză,  şi  care  singură  are  puterea  de  a  l  captivă. 

Trebue,  pentru  toţi,  o  formă  bisericească,  un  cult; 
pentru  filosof  ca  şi  pentru  sufletul  cel  mai  simplu ;  însă 
formele  trebue  să  varieze  după  natura  spiritelor. 

Nu  s’a  ţinut  destulă  samă,  în  sânul  şcolilor  cre¬ 
ştine,  de  tendinţele  diferite  ale  spiritelor;  anumite  Bi¬ 
serici  n’au  fost  cu  destulă  considerare  la  caracterele  di¬ 
ferite  ale  naţionalităţilor.  Ele  au  fost  prea  exclusive 
în  formele  lor;  iată  pentruce  oamenii  au  căzut  cei  mai 
mulţi  în  indiferenţă  şi  nu  mai  aparţin  in  realitate  la 
Bisericile,  care  îi  numără,  decât  în  mod  exterior,  printre 
membrii  lor. 

Acesta  trebuiâ  să  fie  rezultatul  importanţei,  pe  care 
lumea  o  a  atribuit  formelor  bisericeşti,  o  astfel  de  im¬ 
portanţă,  încât  ele  au  absorbit,  pentru  a  ne  exprimă 
astfel,  elementul  divin  sau  apostolic. 

Noi  am  putea  află  despre  aceasta  exemple  în  toate 
Bisericile;  însă,  fiindcă  Biserica  romană  ni  este  mai 

binecunoscută  decât  celelalte,  vom  luă  dela  ea  dovezile 
noastre;. lăsând  fiecăruia  sarcina  de  a  face  acelaş  lucru 
pentru  Biserica,  de  care  se  tine. 

Cu  o  cunoştinţă,  fie  chiar  cât  de  superficială,  a 
monumentelor  istoriei  îşi  poate  omul  câştigă  convin¬ 
gerea,  că  atribuţia(irea)  primatului  în  Biserică  episcopului 
din  Roma  este  din  drept  bisericesc;  că  sinodul  prim 
din  Niceea  este  cel,  care  i-a  dat  rangul  întâiu  între  pa¬ 
triarhi,  şi  că  nu  se  pot  legă  de  acest  titlu  decât  prero¬ 
gative  determinate  în  mod  clar  de  drept.  Cu  toate 
acestea,  oricine  ştie  ce  însemnătate  mare  se  atribuie,  la 
Roma  şi  în  partidul  ultramontan,  acestei  instituţii  a  pa¬ 
palităţii.  Acolo  se  susţine,  că  ea  este  din  drept  divin; 
că  ea  este  o  moştenire,  .pe  care  episcopul  Romei  a 
primit-o  dela  sfântul  Petru,  predecesorul  său.  Istoria 
dovedeşte,  că  sf.  Petru  n’a  fost  episcop  al  Romei ;  dar 
se  susţine  aceasta  eroare  în  partid,  pentru  de  a  aveă 
prilejul  să  aplice  episcopului  din  Roma  unele  cuvinte 
adresate  de  cătră  Isus  Hristos  sf.  Petru.  Aceste  cuvinte 
nu  dovedesc  nici  pe  departe  aceea,  ce  lumea  pretinde 
a  stabili  (prin  ele);  critica  sănătoasă,  mână  în  mână  cu 
interpreţii  primelor  veacuri  ale  Bisericii,  determină,  pentru 
aceste  texte,  un  înţeles,  care  nu  are  nimic  favorabil 
pretenţiilor  papale;  dar  puţin  importă  aceasta  pe  curtea 
din  ^Roma  şi  pe  partidul  ei;  ei  repetă  teza  lor;  citează 
dovezile  învechite  şi  fără  nici  o  însemnătate,  pe  care  o 
întemeiază;  ei  proclamă  că  papalitatea  este  din  drept 
dumnezeesc,  şi  că  aceia  cari  nu  cugetă  ca  ei  n’aparţin 
Bisericii  lui  Isus  Hristos. 

Şi  ce  fel  de  papalitate  proclamă  ei  din  drept  divin? 
O  papalitate  care  nu  este  altceva  decât  despotismul  cel 
mai  exagerat;  o  papalitate,  care  este  învestită  cu  ab- 

solutismul  asupra  inteligenţelor  şi  asupra  lumii  întregH 
Şi  aceasta  papalitate,  luând  în  serios  rolul,  pe  care  prie¬ 
tinii  ei  i  I  au  creat,  s’a  pus  să-şi  proclame  infalibilitatea, 
să  decreteze,  din  propria-i  autoritate ,  o  dogmă  nouă, 
cu  porunca  cătră  toţi  de  a  o  admite,  sub  pedeapsa  de 
a  nu  mai  aparţine  Bisericii  lui  Isus  Hristos !  Pentru  de 
a  da  acestei  autorităţi  fără  de  margini  oarecare  temeiu, 
s’au  torturat  textele  Sfintei  Scripturi;  s’au  citat  cu  rea 
credinţă  monumentele  tradiţiunii  universale;  s’au  fa¬ 
bricat  documentele  falze  şi  apocrife.  Au  aplicat  acest 
sistem  de  minciuni  diferitelor  acte  ale  papalităţii ;  şi 
astăzi,  în  faţa  unei  lumi  indignate  şi  zeflemiste,  se  ri¬ 
dică  pretenţia,  că  Dogma  cea  nouă  a  fost  totdeauna 
crezută  de  Biserică;  şi  plastografi  neruşinaţi  s’au  pus 
pe  lucru  spre  a  tortură  monumentele  istoriei  şi  ale  teo¬ 
logiei,  făcându-le  să  cuprindă  ceeace  ele  n’au  cuprins 
niciodată. 

După  ultramontani,  ar  trebui  să  consimţi  la  toate 
aceste  procedeuri  ruşinoase  şi  să  cooperezi  la  aceasta 
operă  obscură,  pentruca  să  aparţini  la  adevărata  Bise¬ 
rică  a  lui  Isusi  Hristos;  aceia,  cari  nu  sunt  cu  ei,  sunt, 
în  ochii  lor,  nişte  eretici,  răsvrătiţi,  despărţiţi  pe  pământ 
de  comuniunea  credincioşilor,  şi  destinaţi,  în  vieaţa  cea¬ 
laltă,  unei  osânde  veşnice. 

Cu  toate  acestea,  instituţiunea,  în  numele  căreia 
se /“face  aceasta  zarvă,  se  lansează  aceste  anateme,  se 
osândeşte  în  massă  aproape  întreaga  omenire,  institu¬ 
ţiunea  aceasta  se  reduce  la  un  primat  al  onoarei  din 
drept  bisericesc,  şi  cele  câteva  prerogative  ale  ei  de  abeâ 
sunt  determinate  de  acest  drept.  f 

Să  mai  cităm  încă  un  exemplu. 

S’a  făcut  mare  sgomot,  într’un  timp,  în  ce  priveşte 
chestiunea  liturgiilor,  şi  episcopii  Franţei  voiau  să  schimbe 

liturgia  galicană  cu  liturgia  romană.  Spre  a  obţine  acest 
rezultat,  se  lucrează  c’o  pricepere  şi  c’un  zel,  demne 
de  un  scop  mai  bun,  şi  s’au  emis,  pentru  trebuinţele 
cauzei,  principii,  care  au  dobândit  drept  de  încetăţenire 
în  teologia  partidului.  Despre  ce  e  vorba  în  fond? 
Despre  esenţa  însăşi  a  liturgiei?  Nu.  Rugăciunile  li- 
turgiei,  actul  liturgic  prin  escelinţă,  sunt  aceleaşi  în 
Roma  şi  în  Franţa;  practicele,  care  însoţesc  recitarea 
acestor  rugăciuni,  încă  sunt  aceleaşi.  Rânduiala  mănă¬ 
stirească,  la  care  e  silit  clerul  mirean,  şi  cunoscută  sub 
numele  de  breviar,  este  aceiaş  ca  fond,  şi  aproape 
aceiaş  şi  ca  formă,  la  Rbma  şi  în  Franţa.  Despre  ce 
se  tractează  aşadară?  Despre  înlocuirea  unor  texte  din 
Sfânta  Scriptură  cu  alte  texte  ale  aceleiaşi  Scripturi; 
unele  locuri  din  Sfinţii  Părinţi  ai  Bisericii,  cu  alte  locuri 
din  aceiaşi  Părinţi ;  anumite  legende  despre  sfinţi  cu 
alte  legende  mai  stranii  şi  mai  apocrife ;  imne  poetice 
cu  imne  de  cel  mai  jos  prosaism.  Iată  opera,  pe  care 
o  urmăreşte  partidul  ultramontan  cu  cel  mai  înfocat  zel. 
El  a  dat  drept  motiv  aparent  al  străduinţelor  sale  uni¬ 
tatea  Bisericii,  ca  şi  când  unitatea  ar  fi  fost  vr’odată 
uniformitatea  cu  privire  la  împărţirea  unor  părţi  din 
serviciul  religios  mănăstiresc  devenit  bisericesc.  Ultra- 
montanii  au  făcut  de  aceea  tot  sgomotul  cu  putinţă  în 
numele  acestei  unităţi  şi  au  proclamat,  că  Biserica 
Franţei,  pentrucă  a  orânduit  legendele  şi  psalmii  ei 
altcum,  decât  la  Roma,  s’ar  fi  constituit  în  stare  de 
schizmă,  şi  afirmă  că  toţi  aceia,  care  nu  admit  tăriile 
lor  liturgice  nu  pot  să  se  mândrească  că  fac  parte  din 
biserica  lui  Isus  Hristos. 

Aceste  două  exemple  dovedesc  îndeajuns,  cât  de 
mult  se  poate  abuza  de  formele  şi  de  instituţiile  bise- 

riceşti;  ce  însemnătate  mare  iau  ele  în  ochii  celor  ne¬ 
ştiutori  şi  ai  fanaticilor;  cât  de  mult  în  sfârşit  strică 
aceste  exagerări  adevăratei  noţiuni  despre  unitate  şi  prin 
urmare  unirii. 

într’adevăr,  dacă  curtea  din  Roma  se  îndărătniceşte 
a  susţinea  aceste  pretenţiuni  exagerate  şi  anti-creştine, 
a  da  acestor  pretenţii  o  obârşie  dumnezeească,  a  duce 
întrebuinţarea  lor  până  la  exagerarea  cea  mai  sacrilegă, 
a  legitima  excesele  prin  cele  mai  puţin  autorizate  mijloace, 
cum  să  te  cugeţi  la  posibilitatea  de  a  fi  cu  ea,  în  ce 
priveşte  unitatea  principiilor? 

Dar  în  afară  de  păstorii  necredincioşi  şi  în  afară 
de  fanatici,  există  în  Biserica  romană  sau  latină,  ca  şi 
în  toate  Bisericile,  adevăraţi  creştini,  cari  înţeleg  desă¬ 
vârşit,  că  unirea  dintre  ei  nu  poate  atârnă  de  nişte  pre¬ 
tenţii  trufaşe,  de  prejudiţiile  şi  de  erorile  altora;  cari 
ştiu,  că  unitatea  Bisericii  nu  residă  în  uniformitatea ,  nici 
a  riturilor,  nici  a  legilor  disciplinare,  nici  a  instituţiunilor 
bisericeşti,  ci  în  credinţa  şi  în  supunerea  cătră  tot  aceea, 
ce  a  fost  revelat  şi  aşezat  de  cătră  Isus  şi  de  cătră 
apostoli.  Aceasta  este  baza  unirii.  De  acest  fel  este 
unitatea,  care  poate  domni  între  membrii  diferitelor  Bi¬ 
serici,  oricare  ar  fi  diversitatea  formelor  bisericeşti.  A 
voi  să  faci  din  aceste  forme  un  obstacol  în  calea  unirii, 
înseafnnă  a  le  atribui  o  însemnătate,  pe  care  ele  nu  o 
au;  înseamnă  a  falsifică  adevărata  noţiune  despre  uni¬ 
tate  ;  a  subordonâ  cele  dumnezeeşti  celor  omeneşti ;  în¬ 
seamnă  a  despărţi,  în  numele  unei  autorităţi  omeneşti, 
ceeace  a  fost  unit  de  cătră  —  Dumnezeu-Omul. 

111.  Piedeca  principală,  divergenţa  doctrinală 
dintre  diferitele  Biserici;  distincţia  ce  trebue  să 
se  facă  pentru  a  o  învinge:  adevăruri,  care  sunt 
netăgăduit  revelate,  de  cele  care  pot  fi  deduse 
din  ele;  exemplu:  cuvântul  Pilioque.  Greşelile 
Bisericii  latine  asupra  acestui  subiect.  Cu  privire 
la  prezenţa  reală  în  Eucharistie.  —  Citaţie  din 
Archer  Gurney,  scriitor  anglican.  — 

Se  consideră  în  deobşte  ca  cea  mai  de  căpetenie 
piedecă  în  calea  unirii,  deosebirea  care  există  între  dife¬ 
ritele  Biserici  asupra  chestiunilor  doctrinale.  Aceasta 
piedecă  este  reală,  şi  nimeni  nu  poate  să-i  conteste 
importanţa.  Totuşi,  noi  suntem  convinşi,  că  ea  va  deveni 
mult  mai  puţin  serioasă,  dacă  s’ar  învoi  lumea  şăvpuie 
în  practică  în  mod  serios  o  regulă,  a  cărei  legitimitate 
nu  va  tăgădui-o  nimeni;  aceasta  consistă:  să  faci  o 
deosebire  esenţială  între  învăţăturile,  care  aparţin  incon¬ 
testabil  la  revelaţiune  şi  cele,  pe  care  le  poate  omul 
deduce  din  ele  mai  mult  sau  mai  puţin  legitim.  Acestea 
de  al  doilea  ordin  n’au  desigur  valoarea  celor  dintâiu; 
căci,  în  orice  deducţie,  se  află  o  lucrare  a  judecăţii,  a 
spiritului  omenesc.  Sub  acest  raport,  doctrina,  care  se 
înfăţişează  ca  o  consecinţă  a  unei  dogme  revelate,  par¬ 
ticipă  la  acea  slăbiciune  radicală,  care  este  însuşirea 
proprie  a  unei  inteligenţe  mărginite  şi  nedepline.  Dogma 
descoperită,-  expresiune  a  inteligenţei  divine,  este  ade¬ 
vărată  într’un  mod  absolut,  câtă  vreme  învăţătura  dedusă 
are  o  lăture  omenească,  finită;  adevărul  ei  nu  poate  fi 
decât  relativ;  ea  poate  fi  prin  urmare  contestată,  dacă 
nu  în  întregime,  cel  puţin  sub  anumite  raporturi. 

Trebue  prin  urmare  cu  necesitate  să  facem  două 
grupe  de  învăţături:  l‘-cele  care  sunt  nătăgăduit  reve¬ 
late;  2’  cele  care  sunt  deduse  din  cele  dintâiu. 

Dogmele  revelate  sunt  singurele  care  pot  fi  obiectul 
credinţii  generale  şi  universale,  a  căror  ţinere  este 
absolut  necesară  pentru  mântuire.  Deducţiile  pot  fi  con¬ 
testate  cu  mai  mult  sau  cu  mai  puţin  drept;  însă  ele 
pot  fi  fără  ca  unirea,  întru  Isus  Hristos,  să  fie  nimicită. 

Dacă  s’ar  aplică  cu  bună  credinţă  aceasta  regulă, 
am  vedea  dispărând  principalele  dificultăţi,  care  au 
produs,  între  diferitele  Biserici,  desbinarea  atât  de  de¬ 
plorabilă,  la  care  suntem  martori. 

Să  cităm  câteva  exemple  pentru  a  face  înţeleasă 
cugetarea  noastră.  Una  din  principalele  desbateri,  care 
au  despărţit  Bisericile  grecească  şi  latină  este  cea  despre 
adaosul  cuvântului  filioque  la  simbolul  din  Nicea.  Se 
ştie,  că  acest  adaos  s’a  făcut  în  Apus  în  veacul  al 
nouălea.  In  simbolul  primitiv  se  mărturisea  numai  atât, 
că  Duhul  Sfânt  purcede  din  Tatăl.  Certe  teologice 
asupra  naturii  filiaţiunii  Cuvântului  întrupat  au  oferit 
prilejul  de  a  adaoge  ia  simbol,  că  DuHul  Sfânt  purcede 
şi  dela  Fiul  (filioque);  acest  adaos  nu  s’a  făcut  într’un 
mod  regulat;  papii  înşişi  refuzară  la  început  a-1  recu¬ 
noaşte  ca  legitim;  în  cele  din  urmă  ei  se  hotărâră  a-şi 
da  consimţemântul.  Biserica  grecească,  care  n’a  fost  de 
loc  consultată,  respinse  cu  tot  dreptul  adaosul  apusean, 
care  ajunse  între  cele  două  Biserici,  una  din  principalele 
cauze  de  despărţire,  şi  din  care  Biserica  latină  făcea  în 
mod  greşit  o  chestiune  de  credinţă. 

Biserica  latină  a  amestecat  în  felul  acesta  o  dogmă 
revelată  cu  nişte  deducţii  ţeologice.  Noi  vom  putea  mai 
târziu  să  examinăm  valoarea  acestor  deducţii  şi  să 
adâncim  chestiunea  în  ea  însăşi.  Acum,  voim  numai  să 
indicăm^  deosebirea  esenţială,  care  există  între  aceste 
deducţii  şi  dogma  însăşi.  Asupra  acestei  dogme,  cea  a 
Sfintei  Treimi,  a  existat  totdeauna  înţelegere  deplină 

între  ambele  Biserici.  Ea  constă  într’adevăr  din  a  admite 
un  singur  Dumnezeu  şi  trei  persoane  în  Dumnezeu. 
Aceasta  dogmă  este  un  mister  nepriceput  de  minte, 
ambele  Biserici  sunt  de  acord  asupra  ăcestui  lucru ;  nu 
se  poate  înţelege  natura  persoanei  sau  hipostasului,  altfel 
am  înţelege  taina ;  1  tot  aşa  nu  putem  înţelege  lucrările 
proprii  fiecăreia  din  cele  trei  persoane,  care,  cu  toată 
diversitatea  lor,  se  trag  totuşi  dintr’o  singură  fiinţă ,  din 
o  singură  substanţă ,  deoarece  nu  există  decât  un  singur 
Dumnezeu.  Aceste  principii  sunt  necontestate  în  amân¬ 
două  Bisericile;  asupra  dogmei  fundamentale  ele  sunt 
de  acord,  şi  se  condamnă  reciproc  pentru  o  discuţie 
asupra  unei  învăţături,  pe  care  o  consideră  unanim  ca 
neînţeleasă  (de  mintea  omenească).  Lumea  a  putut  face 
din  aceste  discuţii  un  obiect  de  teologie,  dar’  n  fost 
oare  de  lipsă  să  facă  din  ele  o  chestiune  de  credinţă  şi 
motivul  unei  desbinări?  Evident  că  nu.  S*a  putut  exa¬ 
mina  legitimitatea,  oportunitatea  adaosului  filioque,  dar 
oare  n’a  făcut  lumea  o  greşală,  imensă,  făcând  dintr’o 
chestiune  subtilă,  care  n’atingeâ  întru  nimic  dogma  reve¬ 
lată  şi  fundamentală  a  Trinităţii,  un  punct  de  credinţă, 
ca-şi-când,  cu  privire  la  aceasta  chestiune,  revelaţiunea 
ar  fi  fost  lămurită,  precisă,  incontestabilă;  ca-şi-când 
credinţa  permanentă  şi  universală  ar  fi  fost  în  fa¬ 
vorul  ei  ? 

Să  luăm  un  alt  exemplu :  Printre  chestiunile  docţri- 
nale,  care  despart  Bisericile  catolice  şi  protestante,  una 
din  cele  de  frunte  este  cea  despre  prezenţa  reală  a  lui 
Isus  Hristos  în  Eucharistie.  Totuşi,  dacă  am  tratâ-o  fără 
spirit  de  partid,  n’am  află  oare,  între  credinţele  diferi¬ 
telor  Biserici,  un  punct  de  apropiere,  care  ar  fi^n  mod 
precis  fondul  însuşi  al  credinţei,  descurcat  de  deducţiile, 
pe  care  le- a  scos  teologia? 

în  ce  constă  această  credinţă?  Că  credincioşii, 
luând  pânea  şi  vinul  sfinţite,  primesc  cu  adevărat  trupul 
şi  sângele  lui  Isus  Hristos. 

Calviniştii  sunt  singurii ,  care  neagă  cu  siguranţă 
aceasta  prezenţă  reală;  dar’,  n’ar  fi  ei  dispuşi  să  iasă 
din  izolarea,  în  care  se  găsesc  asupra  acestui  punct? 
N’ar  găsi  ei  cumva,  în  unii  din  teologii  lor,  tendinţe 
de  apropiere  cătră  doctrina  admisă  în  mod  universal? 
N’ar  sfârşi  ei  oare  prin  a  înţelege,  că  e  contrazicere  să 
nu  Vezi,  în  Eucharistie,  decât  un  simplu  semn  come¬ 
morativ,  considerând  în  acelaş  timp,  cum  $  fac  ei,  parti¬ 
ciparea  la  sfânta  Cină ,  ca  actul  creştin  prin  excelinţă, 
un  act,  pentru  care  se  cade  să  se  pregătească  omul  cu 
îngrijire,  şi  în  care  se  împărtăşeşte  într’adevăr  cu  Isuâ 
Hristos;  un  act  care  este  un  isvor  de  daruri  şi  de  bine¬ 
cuvântări  ?  Noi  suntem  convinşi,  că  n’ar  fi  cu  neputinţă 
a  ajunge  la  înţelegere  cu  calviniştii  sinceri  creştini  în 
ce  priveşte  prezenţa  reală,  precizând  cu  exactitate  punctul 
de  credinţă,  şi  separându-1  pe  acesta  de  toate  discuţiile 
teologice.  Cu  atât  mai  mult  ar  fi  posibilă  înţelegerea 
cu  membrii  Confesiunei  Augsburgice.  Cât  pentru  Bise¬ 
rica  anglicană,  pe  care  Grecii  şi  Latinii  o  consideră  ca 
separată  cu  privire  la  Eucharistie,  apropierea  va  fi  şi 
mai  uşoară,  dacă  judecăm  după  articolul,  care  se  va 
publică  aci  pe  urmă,  şi  după  cuvântările  ce  le-a  publicat 
în  Franţa  Archer  Gurney,  învăţat  preot  al  acestei  Bi¬ 
serici.1  Lăsăm  cuvântul  acestui  anglican  vrednic  de  cinste 
pentru  a  reaminti  punctul  precis  al  credinţii,  întru  care 
toţi  creştinii  ar  trebui  să  se  unească. 

«Isus  Hristos...  a  binevoit...  nu  numai  să  moară 
pentru  noi,  ci  şi  a  se  da  pururea  pentru  a  fi  nutre- 

1  Serraons  anglicans,  ete.  par  Ie  R.  Archer  Gurney;  Paris,  Denfu,  1860. 


mântui  nostru  ceresc  aci  pe  pământ;  devenind  în  chipttl 
acesta  în  mijlocul  nostru  arborele  vieţii  vecinie  încărcat 
cu  roadele  nemuririi. 

«Toate  spiritele  profunde,  toţi  doctorii  creştini  con- 
glăsuesc  (sau  dacă  au  existat  eretici,  cari  au  tăgăduit 
aceasta,  aceia  erau  lipsiţi  de  orice  consideraţie),  că  Isus 
Hristos,  în  sfânta  taină  a  Eucharistiei,  se  dă  într’adevăr, 
deşi  într’un  mod  ceresc  şi  misterios,  sufletelor  creştine 
spre  a.  fi  locuitorul  şi  reazămul  lor.  Când  Domnul 
Nostru  a  făcut  această  declaraţiune  sărbătorească  fiilor 
lui  Israil:  «Amin,  grăesc  vouă.  De  nu  veţi  mânca  trupuf 
Fiiului  Omuiui  şi  nu  veţi  bea  sângele  lui,  nu  veţi  avea 
vieaţă  întru  voi»,  nimenea  sigur  nu  l  a  înţeles,  nimenea 
nu  puteâ  să-l  înţeleagă,  până  în  ceasul,  când  dând  în- 
suş  explicarea  cuvintelor  sale,  El  a  luat  pâneă,  a  bine¬ 
cuvântat-o  şi  a  dat-o  ucenicilor  săi  zicând :  «Luaţi,  mân¬ 
caţi;  acesta  este  trupul  meu»;  până  în  ceasul,  când  El 
luând  păharul  şi  mulţămind,  a  adaos  aceste  cuvinte 
sfinte:  «Beţi  dintru  acesta  toţi,  că  acesta  este  sângele 
meu  al  legii  celei  nouă». 

«Din  acest  moment,  fraţilor  mei,  ucenicii  l-au  în¬ 
ţeles,  şi  ei  n’au  putut  să  nu  înţeleagă,  că  prin  acest 
mijloc  sfânt,  adecă  consacrarea  şi  primirea  elementelor 
alese,  ei  erau  puşi  în  legătură  directă  şi  minunată  cu 
învăţătorul  lor,  cu  Acela,  care  tocmai  dispăreâ  dinaintea 
ochilor  lor  muritori,  le  'retrăgea  prezenţa  sa .  cu  trupul 
şi  se  urcă  la  ceriuri,  de  unde  se  coborîse.  Ei  au  înţeles 
şi  n’au  putut  să  nu  înţeleagă  «că  prin  această  taină  a 
iubirii,  ei  î-L  primeau  din  acea  zi  pentru  a  fi  oaspele 
lor  interior  şi  locuitorul  pentru  totdeauna  al  trupului  şi  al 
sufletului  lor.  Ei  şi- au  adus  fără  îndoială  aminte  de 
aceste  cuvinte  sfinte:  «Celace  mănâncă  Trupul  meu  şi 
bea  Sângele  meu,  întru  mine  petrece ,  şi  eu  întru  el.  Precum 

nTau  trimis  pre  mine  Tatăl  cel  viu,  şi  eu  viez  prin  Tatăl; 
şi  acela  care  mă  mănâncă  pre  mine,  va  fi  viu  prin  mine». 
Totul  era  încă  mister  pentru  discipoli,  e  adevărat;  dar 
acest  mister  cel  puţin  numai  eră  neînţeles. 

....Ah!  pentruce  creştinii  n’au  putut  rămânea  acolo, 
fraţii  mei !  căci  nu  erâ  oare  totul  ceeace  noi  puteam 
dori,  să  avem  pentru  totdeauna  obiectul  credinţei  şi  al 
dragostei  noastre?  N’a  fost  de-ajuns,  că  El  a  murit 
pentru  noi.  El  trăia  vecinie  pentru  a  se  da  mereu  cre¬ 
dincioşilor  săi,  spre  a  reînoî  mereu  amintirea  sacrifi¬ 
ciului  său  în  sanctuarul  Bisericii  şi  în  inimile  creştinilor. 
Ce  s’ar  fi  putut  cere  mai  mult! 

«Dar  omul,  vai !  vrea  să  măsoare  lucrurile  nemă¬ 
surate  ;  el  vrea  să  sondeze  vecinicia ;  el  vrea  să  explice 
toată  enigma.  Cu  sfeşnicul  lui  fără  strălucire  el  vrea 
să  lumineze  nemărginirea  cerurilor.  —  El  nu  e  în  stare 
să  explice  atmosfera,  care  îl  înconjoară  şi  ar  vrea 
totuş  să  explice  taina  tainelor.  In  loc  de  a  se  închină 
şi  a  aduce  laude,  el  se  pune  să  dispute  şi  să  subtili¬ 
zeze.  Aşa,  că  ceeace  ar  trebui  să  unească  toate  sufletele 
creştine  întfo  pace  şi  într'o  unitate  desăvârşită,  a  de¬ 
venit,  vai,  un  subiect  .de  imputări  şi  de  certe  amare. 
Ca  şi  când  aerul,  pe  care  îl  respirăm  şi  care  este  pentru 
noi  izvorul  vieţii,  împuţit  de  propria  noastră  vieaţă,  nu 
ni-ar  aduce  decât  boala  şi  moartea.  Cât  de  triste  sunt 
toate  aceste!  N'ar  trebui  oare  să  căutăm,  noi  toţi,  care 
ne  numim  yreştini,  să  ne  înţelegem,  să  ne  unim  în  acel 
act  sfânt  al  adoraţiunii  şi  al  primirii  Regelui  nostru? 
El  vine  la  noi  şi  noi  disputăm  asupra  frazelor  care  ar 
trebui  să  le  întrebuinţăm  vorbind  de  prezenţa  lui.  In  ce 
chip,  fraţii  mei!  el  este  preste  tot  locul,  noi  admitem 
aceasta,  în  virtutea  naturii  sale  dumnezeeşti;  el  este 
mai  ales  acolo,  unde  doi  sau  trei  sunt  adunaţi  pentru 


-  127  - 


a  L  onoră  şi  a-L  rugă,  şi  omul  să  se  îndoiască  de  pre¬ 
zenta  Iui  sacramentală  şi  extraordinară  în  ospăţul  ceresc, 
când  el  se  dă  pentru  a  fi  nutremântul  sufletelor  noastre  ? 
Cât  e  de  straniu! 

«Să  ne  cugetăm,  fraţii  mei!  darul  cel  mai  ne¬ 
mărginit  al  cerurilor  ni-se  oferă,  Isus  Hristos  însuş,  om 
şi  Dumnezeu.  El  se  dă,  el  se  îmbie,  şi  noi,  noi  dis¬ 
putăm,  noi  facem  fraze,  noi  vorbim  despre  aceasta  cu 
răceala,  pe  care  o  are  cineva  când  discută  o  chestiune 
de  retorică  sau  de  gramatică!... 

«Isus  Hristos  este  pânea  cea  vie,  care  s’a  coborît, 
da,  şi  care  se  coboară  pururea  din  cer,  nu  cu  trupul 
de  acum,  ci  cu  un  trup  ceresc ;  căci,  cum  zice  sf.  apostol 
Pavel  în  prima  sa  scrisoare  către  Corinteni:  «Este 
trup  sufletesc,  este  şi  trup  duhovnicesc».  Domnul  Nostru 
Isus  Hristos  trăeşte  vecinie,  El  se  dă  vecinie,  credin¬ 
cioşii  săi  îl  primesc  neîntrerupt. 

«Noi  nu  vom  întrebă,  dacă  prezenţa  lui  se  cade  a 
o  numi  mai  curând  reală,  sau  supranaturală,  sau  spi¬ 
rituală  ;  nu  vom  mai  dispută,  dacă  trebue  a-L  primi  subt 
singurul  chip  al  panii  sau  subt  amândouă  chipurile,  — 
Nu  doară,  că  aceste  întrebări  n’au  nici  un  interes,  şi 
încă  mare;  dar  eu  nu  vreau  să  le  discut  aci.  Eu  ţin 
mai  mult  să  dovedesc,  că,  în  ce  priveşte  fondul,  toţi 
creştinii  sunt  datori  să  fie  de- acord.  Iată  lucrul  esenţial. 
Acela,  care  ni-a  dăruit  nouă  mai  mult  decât  fericirea 
sa  proprie,  ni-se  dă  nouă.  —  Noi  să  I-ne  închinăm.  Noi 
să-I  aducem  toată  mulţămita  şi  toată  lauda.  Aminl» 

Cucernicul  Gurney  a  tratat  chestiunea,  dupăeum 
spune  însuşi,  nu  ca  teolog  ci  ca  creştin ;  şi  ca  atare  a 
văzut  el  în  Eucharistie,  nu  o  temă  pentru  controversă , 
ci  mai  curând  un  mijloc  ceresc  de  împăcare  şi  de  unire. 

3‘ 

Teologia  îşi  are  domeniul  ei;  noi  nu  voim  nici  pe 
departe  a-1  restrânge.  Ca  ştiinţă,  ea  n’are  alte  limite, 
decât  cele  ale  spiritului  omenesc,  luminate  de  credinţă; 
dar  nu  trebue  ca  acest  domeniu  al  teologiei  să  fie  con¬ 
fundat  cu  cel  al  credinţei,  şi  tocmai,  pentrucă  lumea 
a  făcut  prea  adeseori  acest  nenorocit  amestec.  Bisericile 
s’au  desbinat  până  şi  cu  privire  la  astfel  de  învăţături, 
care,  în  fond  erau  identice,  la  unele  şi  la  altele.  Lumea 
a  înmulţit  chichiţele,  subtilităţile  privitoare  la  aceste  în¬ 
văţături;  ea  s’a  aruncat  în  vârtejul  alor  nesfârşite  certe 
de  cuvinte ;  cu  cât  eră  mai  vie  lupta,  cu  atât  erau  mai 
puţin  dispuşi  luptătorii  spre  înţelegere,  cu  atât  mai  mult 
se  încăpăţinau  ei  dimpotrivă  a  stărui  pe  lângă  însem¬ 
nătatea  unor  argumente  subtile,  a  unor  opiniuni  adeseori 
neînţelese. 

Dacă  aceste  chestiuni  n’ar  fi  fost  desbătute,  decât 
între  teologi,  între  învăţaţi,  răul  n’ar  fi  fost  mare;  ar  fi 
putut  ţâşni  chiar  lumină  din  caosul  opiniunilor  lor  con- 
tradictorice  ;•  dar,  din  nenorocire  au  făcut  din  ele  chestiuni 
de  credinţă,  au  fost  discutate  în  numele  Bisericilor  care 
'  la  început  n’au  luat  parte  la  ele  şi  care  se  pasionau  mai 
târziu  de  ele  în  numele  unei  idei,  care  le  eră  simpatică. 
In  chipul  acesta  să  se  explice,  că  biserica  a,  fost  des- 
binată  şi  că  ea  a  fost  victima  certelor  de  cuvinte,  cari 
au  luat  sfârşit,  biruind  adevăratele  învăţături  de  credinţă. 

N’a  sosit  oare  vremea  de  a  nimici  acest  obstacol 
din  calea  unirii,  de  a  osteni  conştiinţios  şi  cu  dragoste 
la  distingerea  învăţăturilor,  care  aparţin  într’adevăr  la 
credinţă,  de  cele  ce  sunt  din  domeniul  teologiei;  de  a 
stabili  în  chip  solid  acest  principiu:  că  toate  Bisericile, 
abstracţie  făcând  de  formele  lor  diferite,  nu  formează 
decât  o  singură  Biserică,  îndatăce  ele  au  «acelaş  Hristos 
aceiaş  credinţă,  acelaş  botez?» 

Aceste  dorinţe  sunt  mult  prea  îndreptăţite,  decât 
ca  ele  să  nu  afle  răsunet  în  inimile  cu  adevărat  creştine. 
Să  nădăjduim  deci,  că,  în  toate  Bisericile  vom  vedea 
ridicându-se  teologi  serioşi,  cari  vor  începe  să  trateze 
chestiunile  doctrinale  cu  lărgimea  de  spirit,  care  se  cuvine 
acelora,  pe  care  i-a  renăscut  Hristos ;  şi  că,  printr’o  în¬ 
ţelegere  comună  ei  vor  pregăti  spiritele,  cu  ajutorul 
unor  lucrări  ştiinţifice,  să  se  unească  întru  unitatea  cre¬ 
dinţei,  singura  temelie  solidă  a  unirii. 

Prelucrare  de  1.  Beleuţă. 


Congresul  biblic. 

► 

La  Sibiiu  s’a  ţinut  al  doilea  Congres  al  preoţimii. 
ortodoxe  de  dincoace  de  Carpaţi,  cu  acelaş  elan  şi  în 
aceiaş  atmosferă  de  însufleţire,  ca  şi  cel  din  1919,  însă 
mult  mai  unitar,  mai  precis  şi  mai  conştient  de  pro¬ 
blemele  de  vieaţă  bisericească,  ridicate  la  suprafaţă  de 
vremile  noui. 

In  frunte  stătea  plin  de  încredere  şi  energie  I.  P. 
S.  Sa  Părintele  Mitropolit  Nicolae,  cu  avântul  nobil  şi 
inimă  caldă,  —  însuşiri  ce  covârşesc  dela  început  şi 
fac  să  tresară  de  bucurie_nefăţărită  fiinţa  acelei  preoţimi, 
a  cărei  conştiinţă  morală,  ajutată  de  colaborarea  înţele¬ 
gătoare  a  mirenilor  noştri,  l-a  ridicat  la  cea  mai  înaltă 
situaţie,  pe  care  un  popor  o  poate  da  unui  vrednic  fiu 
al  său,  aici  în  Transilvania. 

S’a  numit  această  adunare  preoţească  aşa  de  frumos 
«congres  biblic»,  indicând  dela  început,  că  peatra  din 
capul  unghiului  pentru  o  activitate  pastorală  conştientă 
şi  rodnică,  trebue  să  fie  «Biblia». 

S’a  spus,  că  această  sfântă  «Carte  a  cărţilor»  este 
anghira  corăbiei  bisericei  noastre  ortodoxe,  care  trebue 

aruncată  în  adânc,  pentruca  valurile  ce  se  ridică  înălţate 
de  viforul  ispitelor  atâtor  curente  vrăşmaşe,  să  treacă 
fără  să  lase  urme  de  spărtură,  şi  corabia  să-şi  poată  urmă 
drumul,  scoţând  la  liman  pe  credincioşii  ei. 

Biblia  este  singura  călăuză  sigură  a  omenirii  cătră 
Dumnezeu.  Ea  vine  să  ne  împărtăşească  înţelepciunea, 
bucuriile  şi  nădejdile  unor  oameni  de  altă  dată,  din 
timpuri  şi  locuri  îndepărtate,  dar  prin  duhul  lor  atât  de 
apropiate  de  fiinţa,  vremea  şi  pământul  nostru.  Cuvântul 
Bibliei  nu  ni  este  străin,  el  e  atât  de  în  consonanţă  cu 
firea,  cu  aspiraţiile,  cu  nevoile  noastre,  ca  şi  când  ar  fi 
fost  scris  ori  rostit  acum,  aici,  de  unul  care  ne  cu¬ 
noaşte  toate  fainele,  toate  nevoile  sufleteşti,  nizuinţele 
şi  aspiraţiile;  —  pentrucă  este  cuvântul  lui  Dumnezeu, 
vecinie,  acelaş  în  trecut,  statornic  şi  neschimbat  în  viitor. 
Este  cuvântul  Tatălui,  care  grăeşte  cătră  fiii  săi  din 
toate  timpurile,  arătându-Ie  calea  netedă,  ce  duce  la 
izbăvire. 

Cuvintele  Scripturii  sunt  «foc  aprins»,  care  încăl¬ 
zeşte  şi  luminează,  aprinde  şi  curăţeşte,  «sabie  a  Du¬ 
hului  sfânt»  care  birue  împotrivirea  vrăşmaşului,  ori  în 
ce  chip  ar  fi  el,  pentrucă  «viu  este  cuvântul  lui  Dumnezeu 
şi  lucrător  şi  mai  ascuţit  decât  sabia  cu  două  ascuţişuri»  ; 
este  comoară  scumpă  celorce  au  putut  să  şi-o  apropie 
şi  hrană  zilnică  celor  ce  s’au  dedat  să  o  guste  statornic: 
«precum  ploaia  se  coboară  din  cer  şi  nu  se.  întoarce 
până  când  adapă  pământul  şi  îl  face  de  rodeşte,  aşa 
va  fi  cuvântul  meu,  zice  Domnul».  Aici  e  taina  minu¬ 
natelor  rodiri  pe  urma  răspândirii  cuvântului  dumnezeesc 
prin  sfânta  Biblie,  căreia  nu  i-se  poate  pune  pereche  în 
viaţa  neamurilor  din  tot  ce  a  văzut  pământul  până  acum. 

Această  comoară  a  plecat  din  răsărit,  unde  a  fost 
îmbrăţişată,  deschisă  şi  adâncită  de  neamuri,  cari  iau 

înţeles  puterea  şi  s’au  umplut  de  bunătăţi.  In  apus 
unii  au  primit-o  ca  pe  un  temeiu  solid  al  vieţii  sociale ; 
alţii,  egoişti,  socotindu-o  drept  privilegiu  al  unei  tagme 
au  dat  prilej  de  ruptură  după  o  înverşunată  luptă;  şi 
iarăş  alţii  răsbind  să  o  smulgă  din  mâna  unei  tagme, 
au  speculat-o  pe  urmă  atât  de  mult  încât  acum  îşi  văd 
împărţită  moşia  de  certe  aspre.  Iar  când  va  fi  odată  să 
se  realizeze  cuvântul  Domnului:  «o  turmă  şi  un  păstor» 

—  Hristos,  tot  Biblia  va  fi  cel  mai  puternic  mijloc  în  "1 
desăvârşirea  acestei  opere  divine. 

Noi  n’am  avut-o  şi  întrucât  am  avut-o,  n’am  cu¬ 
noscut-o  în  deajuns,  ca  popor,  dar  şi  ca  preoţi  prea 
puţin  ne  am  îndeletnicit  cu  ea  şi  aceasta  e  cauza  că  nu 
prea  putem  «învăţă  ca  unul  ce  are  putere». 

Acum  ni  se  îmbie.  Asociaţia  clerului  o  are  în  sute 
de  exemplare  în  ediţia  sfântului  sinod,  cu  litere  latine 
şi  a  împărţit-o  la  congres  tuturor,  celor  ce  au  vrut  să 
ducă  cu  sine  o  amintire  scumpă. 

Să  învăţăm  dela  Mântuitorul,  care  îşi  sprijinea  în¬ 
văţătura  pe  cuvintele  Scripturei  de  până  atunci,  invocân- 
du-Je  ca  argumente  hotărâtoare.  Să  urmăm  Apostolilor, 
cari  cu  arma  sfintelor  învăţături  şi-au  tăiat  drumul  în 
largul  lumii.  Să  luăm  pildă  dela  înaintaşi,  cărora  Biblia 
le-a  fost  abcdarul  şi  cu  atât  cât  ştiau  din  Biblie  şi-au  po¬ 
văţuit  turma  îndreptându-o  spre  limanul  mântuirii.  Mai 
mult  chiar,  cunoştinţele  biblice  au  dat  temeiul  începu¬ 
tului  operei  noastre  culturale  ajutându-ne  să  ne  păstrăm 
fiinţa. 

'  ’  Nu  prin  Biblie  au  venit  ereziile,  ci  mai  vârtos  ele 

acolo  s’au  încuibat,  unde  ea  n’a  fost  propovăduită  mulţimii 
însetate :  Reformaţiunea  s’a  ivit  pentrucă  biserica  papistaşă 
o  oprea  dinaintea  credincioşilor.  Bogomilismul  s’a  încuibat 
acolo  und,e  nu  eră  tradusă  în  limba  poporului,  şi  dacă 

azi  prind  sectarii  şi  la  noi,  cauza  este  între  altele  şi 
lipsa  cuvântului  lui  Dumnezeu,  pe  care  nu-1  vestesc 
îndeajuns  cei  chemaţi  la  apostolie  şi  nu-1  fac,  «şi  de 
ascultă  poporul  cuvintele  rătăciţilor  arată  setea  cea  mare 
a  aceluia  pentru  cuvintele  vieţii  de  veci  ale  Scripturei, 
bând  ca  şi  călătorul  chinuit  de  sete  şi  din  baltă,  în  lipsa 
izvorului  limpede  şi  răcoritor». 

De  aceea  să  nu  mai  fie  casă  de  preot,  în  care 
Biblia  să  nu  fie  statornic  deschisă  şi  consultată  în  to¬ 
vărăşia  unui  bun  comentar.  Deşi  frumuseţa  biblică  nu  stă 
în  comentar,  ci  în  însuş  textul  biblic,  comentaru!  va  ajută 
totuş  la  înţelegerea  locurilor  lipsite  de  claritate,  prin 
traducere.  Vom  pătrunde  adâncimile  ei,  şi  de  acolo  vom 
scoate  apoi  apa  vie  pentru  mulţimea  însetată  în  drumul 
greu,  prin  deşerturile  acestei  vieţi,  pline  de  năcazuri, 
de  amărăciuni,  de  nemulţămiri  şi  frământări  fără  sfârşit. 
Apă  dîn  stâncă  vom  scoate  şi  mană  din  cer  vom  cobori 
în  pustiul  acestei  foeţi  sociale  deschizând  izvoarele  cu¬ 
vântului  dumnezeiesc  şi  făcându-1  să  pătrundă  în  toate 
direcţiile,  în  toate  formele  de  manifestare  a  vieţii  noastre 
publice. 

De  aceea  Congresul  biblic  a  cerut:  «Tipografiile 
bisericeşti  să  tipărească  degrab  Testamentul  nou  în 
broşură  potrivită.  Această  Biblie  să  fie  dată  în  mâna 
tuturora,  iar  preotul  în  Dumineci  şi  sărbători  să  adune 
lumea  la  vecernii,  după  cari  vor  urma  conferinţele  biblice, 
având  fiecare  cartea  în  mână ;  iar  preotul  dând  învăţătura 
bisericii,  va  arătă  tuturora  comoara  Scripturii,  va  ajută 
astfel  fiecăruia  să  înstăpânească  pe  Isus  Hristos  în  inima 
şi  mintea  sa;  aşâ  făcând  va  depărtâ  societatea  de  în¬ 
tâlnirile  cu  răul».  Preot.  P.  Moruşca. 

MIŞCAREA  LITERARĂ. 

1.  CĂRŢI. 


«Cartea  vieţii»,  este  o  publicaţie 
pentru  băieţi  şi  fete,  tradusă  de  Ni- 
colae  Pandelea,  din  cartea  mai  volu¬ 
minoasă  a  celebrului  pedagog,  Dr.  Fr.‘ 
W.Fdrster:  Lebenskande.  A  apărut  in 
ediţia  a  Il-a  abia  după  2  luni  dela  cea 
dintâi,  fapt  care  dă  măsura  valorii  unei 
opere  de  educaţie  a  tineretului,  aşa 
cum  numai  vestitul  profesor  elveţian 
FOrster,  o  a  putut  concepe,  dar  mai 
dovedeşte  şi  la  noi  setea  după  carte 
curată  şi  bună,  cu  toată  răspândirea 
fatală  a  atâtor  cărţi  de  destrămare  a 
sufletelor  tinere. 

In  lipsa  studiului  pedagogic  şi 
analiselor  psihologice,  cari  trecând 
dintr’un  extrem  într’altul  şi  având  în 
vedere  acum  aproape  exlusiv  pe  co¬ 
pilul  până  la  6  şi  12  ani,  cartea  pro¬ 
fesorului  Forster  umple  golul  care 
învălue  vârsta  de  adolescent  şi  adult, 
de  care  nici  psihologia  nici  pedagogia 
modernă  nu  se  ocupă  îndeajuns,  deşi  e 
vârsta  cea  mai  expusă  inflninţelor  bune 
ca  şi  celor  rele  şi  prin  urmare  vârsta 
cea  mai  accesibilă  educaţiei.  Cartea 
lui  Fdrster  este  o  adevărată  evanghelie 
pentru  vieaţa  tineretului  şi  nu  am  cu¬ 
vinte  să  o  recomand  îndeajuns  tuturor 
celor  ce  cunosc  limba  germană  sau 
franceză  să  nu  se  lase  fără  acest  în¬ 
drumător  de  o  putere  şi  valoare  ne¬ 
preţuită,  când  e  vorba  de  educaţia 
tinerimii  de  ambele  sexe.  Cuprinsul 
cărţii  «Lebenskunde»  este  o  comoară 
inepnisabilă  servind  orientării  clare 
pentru  educator  şi  material  preţios 
pentrn  educaţie.  «Cartea  vieţii»  dă  o 
parte  a  materialului  pentru  educaţie, 
obţinut  de  FiSrster  în  convorbirile  cu 
băieţi  şi  fete  de  11 — 15  ani',  în  pove¬ 
stiri,  experienţe,  analize  psichologice, 


şi  mai  ales  în  pilde,  luate  din  vieaţa 
de  toate  zilele,  pline  de  căldura  vieţii, 
cari  impresionează  adânc  şi  mişcă  şi 
cele  mai  iăinice  colţuri  ale  sufletului, 
trezind  iubirea  cătrâ  semenii  noştri," 
preţuirea  adevărului,  al  dreptăţii  şi  al 
bunei  cuviinţe. 

«Cartea  vieţii»  este  şi  un  strigăt 
ţmpotriva  moravurilor  selbatice,  cari 
au  năpădit  vieaţa  publică,  ce  se  carac- 
terisează  prin  «o  răutate  veninoasă, 
care  nu  cruţă  nici  simţemintele  cele 
mai  sfinte  ale  omului,  o  înverşunare 
în  ură,  care  merge  până  a  se  bucură 
de  nenorocirea  potrivnicului,  o  rea 
credinţă  care  tăgădueşte  până  şi  evi¬ 
denţa  şi  răstălmăceşte  şi  lucrurile  cele 
mai  simple  din  lume,  o  frenezie  a  ca¬ 
lomniei,  o  îngâmfare  ţanţoşă  şi  o  obrăz¬ 
nicie,  care  ar  fi  ridicolă,  dacă  n’ar  fi 
mai  mult  de  plâns,  o  ipocrizie  şi  o 
mişelie  bizantină,  o  lăcomie  hrăp&reaţă, 
nici  o  milă  de  averea  ţării  şi  de  banul 
public.  Nici  un  respect  de  lege  şi  de 
dreptate,  o  întrecere  în  a  stoarce  cât 
mai  mult  pe  nSvoiaş,  ca  pe  o  pradă, 
o  desmăţare  şi  o  dezordine,  parc’ar 
sta  să  vie  potopul». 

S’a  tradus  în  primul  rând  pentru 
tineretul  al  cărui  educaţie  o  are  î\ 
vedere  şi  vrea  să-i  dea  o  altă  îndru¬ 
mare  sufletească,  resădind  în  genera¬ 
ţiile  viitoare  mai  multă  bunătate  cu- 
răţănie  şi  rânduialâ,  dreptate,  cinste  şi 
omenie.  Dar  cetindu-o  şi  mulţi  părinţi 
cu  dragoste  de  fiii  lor  vor  găsi  în¬ 
demnuri  să-şi  revizuiască  atitudinea 
faţă  de  ei,  mulţi  profesori  şi  învăţă-  , 
iori  îşi  vor  schimba  părerile  faţă  de 
elevii  lor,  iar  preoţimea  din  întâia 
linie  de  luptă  împotriva  relelor,  va 
găsi  în  fiecare  bucată  ce  se  extinde 

pe  2 — 3  pagini,  material  preţios  pentru 
o  cuvântare  scurtă,  pentru  o  meditaţie 
oriaiocuţie  creştinească,  ca  şi  tot  atâtea 
bucăţi  de.  cetire  pentru  şcoala  de 
adulţi.  —  (Bucureşti,  edit.  libr.  Socee, 
p.  216.  L.  16-—). 

* 

Au  mai  apărut  intre  anii  1917 — 1921 : 

Dr.  Ştefan  Cioroianu:  «Dor  de 
lumină»,  Arad,  Tip.  diecez.  pp.  180. 
—  Lei  4.—. 

—  «Merinde  pentru  suflete  cre¬ 
dincioase».  —  Cuvântări  ocazionale, 
Arad,  Tip.  diec.  pp.  130..  —  Lei  3‘ — . 

—  «Brazde  în  ogorul  lui  Hristos», 
Arad,  Tip.  diecez.,  p.  132.  —  Lei  6.—. 

Dr.  Ioan  Broşai  «Casa  dela  Ieri- 
hon».  Predici,  Arad.  Tip.  diecez.  p. 
270.  —  Lei  6-—. 

Dr.  Oh.  Comşa  şi  Qh.  Maior; 
«Predici  pentru  toate  Duminecile  de 

peste  an  şi  alte  ocaziuni»,  Arad, _ 

Lei  15--. 

Dr.  I.  Lupaş;  «Căzuta  cununa  ca¬ 
pului  nostru»,  cuvântări  funebrale, 
Arad.  —  Lei  8-—. 

Kant  F.m.  «Spre  pacea  eternă». 
Un  proiect  filozofic,  trad.  de  1.  Gorun, 
cu  o  notiţă  biografică,  Ed.  Brănişteanu, 
Buc.  73  p.  —  Lei  21— . 

Pr.  I.  Popescu-Mălăeşti,  /.  Mihal- 
cescu,  P.  Papacostea;  «Ecclesiastul  şi 
plângerile  lui  Ieremia»,  trad.  nouă 
după  textul  original  ebraic,  Buc.  Tip. 
profesională.  —  Lei  6‘75. 

Preot.  D.  Furtună :  «Păreri  şi  pro¬ 
puneri  cu  privire  la  învăţământul  se¬ 
cundar,  cultura  viitorilor  preoţi».  Do- 
rohoi,  Tip.  Speranţa.  —  Lei  P— . 

leromon.  Damin  Staniliu:  «Deşer¬ 
tăciunea  deşertăciunilor  şi  toate  sunt 
deşertăciune»,  Bucureşti,  Tip.  Socec.  — 
*  Lei  1*-. 

S.  Mehedinţi :  «Şcoala  poporului», 
4  cuvântări.  Buc.  Tip.  Convorbiri  Li¬ 
terare.  —  Lei  2'25. 


Sofronie  Ep.  Râmnicului:  Tăi  mă- 
tnăcirea  minunatei  vieţi  a  sfântului 
Ierarh  Nicolae,  arhiepiscopul  dela 
Mira-Lichiei,  Buc.  —  Lei  3‘— . 

-  /.  Remer  Artselm:  «Despre  calen¬ 
darele  cfeştine  şi  unificarea  lor».  — 
Lei  3-— . 

Arh.  Dr.  C.  Galaction :  «Ce  este 
adventismui»?  Ţip.  Rom.  Nouă,  Bu¬ 
cureşti,  34  pag.  —  Lei  P50. 

S. Mehedinţii  «Altă creştere». (şcoala 
muncii),  Buc.  Ed.  Convorbiri  Literare, 
242  p.  —  Lei  5-50. 

Şerban  lonescui  «Atitudini  etico- 
sociale»,  scoase  din  viaţa  Sf-  Ioan 
Hrisostom,  —  Bucureşti  Lei  8' — . 

Pr.  G.  I.  Vasilache:  «Cincispre¬ 
zece  ani  de  activitate  pastorală  socială 
în  parohia  Idrici  jud.  Fălciu». 

Pr.  Cicerone  lordăchescu:  «Credo 
quia  absurdum».  Lei  6- — . 

Prof.  Dr.  Silviu  Dragomir:  «Istoria 
desrobirii  religioase  a  Românilor  din 
Ardeal  în  sec.  XVIII»,  voi.  1.  Sibiiu 
Lei  20" — . 

Marlot:  «Prăbuşirea  socialismului 
bolşevic»,  trad.  Arh.  Galaction  Gorun. 

Bettex  F.  «Ce  ţi-se  pare  de  Hri¬ 
stos»,  trad.  din  nemţeşte  de  preotul 
Nicolae  Ţandreu,  Arad,  Edit.  Libr. 
Diec.  pp.  104.  Lei  4*—. 

Trifa  losif  preot:  «Spre  Canaan» 
(Predici  la  vremile  noastre)  Arad,  Edit. 
Libr.  6iec.  80  p.  Lei  12-  — . 

D.  Cornilescu:  «Noul  Testament» 
al  Domnului  nostru  Isus  Hristos,  tra¬ 
ducere,  Buc.  Soc.  Evanghelia  Rom.  468 
p.  Lei  15’ — . 

Ioan  Mihălcescu:  «Epoca  lui  Ghil- 
games»,  versiune,  analiză  şi  note  ex¬ 
plicative  (Bibi.  Ist.  Religiunilor  Nr.  1) 
Buc.  Edit.  Cassa  Şcoalelor  124  p. 

—  «Legea  lui  Mânu»  sau  Instruc¬ 
ţiunile  civile  şi  religioase  ale  Indiei 

(traducere,  Bibi.  Ist.  Relig.  Nr.  2),  Buc. 
Edit.  Casa  şcoalelor  p.  424  Lei  12-50. 

Florian:  «Arta  de  a  suferi»  despre 
iubire,  sinceritate,  rolul  vieţii.  Lei  14-— 

Dr.  DtiboiS :  «Influenţa  sufletului 
asupra  corpului».  Raţiunea  şi  sentimen¬ 
tul,  Despre  Sugestiune.  Ed.  1.  V.  Socec 
Buc.  Lei  5- — 

—  Educaţiunea  prin  sine  însuşi, 
cucerirea  fericirei.  I.  V.  Socec  Buc. 
Lei  10  — 

Pollack  A.  /. :  «Adventismul  în  faţa 
Scripturei»,  tălmăcire  din  englezeşte  de 
D.  Corinileseu.  Lei  2- — 

Preot  Corist.  Morariu :  «Pe  drumul 
idealului»,  Cernăuţi.  Lei  1-— 

Popa  Petra :  «Cuvântări  la  sfântul 
botez,  cununii  şi  înmormântări»,  Tip. 
Diec.  Arad  p.  112.  Lei  3* — 

Preotul  N.  Runceanu  :  «Predici  la 
Duminecile  Triodului  şi  Pentecoste- 
rului»  Bucureşti  pjj.  112.  Lei  6  —. 

—  «Iubeşte  tu  pe  Dumnezeu»  Bu¬ 
cureşti  pp.  24.  Lei  2. 

—  «Micul  David»,  prelucrare.  Buc. 

Tip.  «Convorbiri  Literare»,  32  p. 
Lei  2-—.  * 

Arhim.  V.  Puia:  «Predici  pentru 
oraşe»,  Tip,  ^Glasul  Ţării»  Chişinău 
p.  232.  Lei  1*  — 

—  «Mănăstirile  din  Basarabia»  cu 
47  ilustraţiuni  în  text,  Edit.  Luceafărul 
din  Chişinău. 


—  «O  Românie  nouă»,  Chişinău. 

Arhitn.  /.  Scriba/t:  «Acte  şi  Măr¬ 
turii»  privitoare  la  chestiuni  şi  fapte 
bisericeşti  din  timpul  ocupaţiunii  ger¬ 
mane  în  România.  Extrase  din  Rev. 
«Inoirea»  Tip.  Mărăşeşti  Buc.  pp.  48. 
Lei  5- — 

—  «Printpe  fapte  şi  oameni». 

Preot  Marin  C.  lonescu:  «Creşti¬ 
nismul  şi  Răsboiul». 

Dr.  N.  C.  Pauleseu,  profesor  la 
facultatea  de  medicină  din  Bucureştt: 
«Cele  patru  Patimi  şi  remediile  lor». 
Bucureşti,  Edit.- «Cartea  Românească» 
248  p.  Lei  15. 

Ecou.  /.  Gotcu,  profesor  sem. : 
«Concordat?»,  observaţiuni  critice, 
laşi,  Edit.  «Albina»  46  p. 

Dr.  loan  Lupaş,  profesor  univ. 
membru  al  Academiei  Române  :  «Che¬ 
stiunea  Concordatului»,  Sibiiu,  Tipog. 
Arhid.,  24  p. 

Părintele  Terenţie:  «Petru  Maior 
şl  Unirea»,  Sibiiu,  Tipografia  Arhidie- 
cezană,  24  p. 

Arkim.-Mitrop.  DionisieSimonescu: 
«Politica  în  biserjcă».  Bucureşti,  12  p. 

—  »Sfintele  noastre  Mănăstiri», 
Bucureşti,  16  p. 

* 

Toate  aceste  cărţi  se  pot  avea 
dela  librăria  arhidiecezană  din  Sibiiu. 


II.  REVISTE.  ZIARE. 


„Luminătorul"  se  chiamă  revista 
bisericii  ortodoxe  din  Basarabia.  Apare 
in  Chişinău  de  54  ani  acum  numai  în 
româneşte  şi  dela  1  Noemvrie  a.  tr.  cu 
litere  latine.  La  început  are  o  parte 
oficială  in  care  se  publică  actele  ofi¬ 
ciale  ale  arhiepiscopiei,  circulare,  pro¬ 
cese  verbale  ale  corporaţiilor  biseri¬ 
ceşti,  decisiuoi,  îndemnuri  şi  orientări 
pentru  bunul  mers  al  vieţii  bisericeşti, 
mişcarea  în  clerul  eparhial  parohii. 


vacante  ş.  m.  Partea  a  doua  este  li¬ 
terară  «neoficială»,  cum  se  numeşte 
şi  cuprinde  stndii  religioase,  de  lite¬ 
ratură  bisericească,  meditaţii,  cuvintf 
de  învăţătură  religioasă,  cuvântări  oca- 
sionale  şi  •  predici,  încheindu-se  cu 
«ştiri»,  cari  sunt  o  cronică  bisericească 
pe  lângă  rubrica  «diverse».  Revista 
este  îngrijită  de  un  «comitet  de  ediţie», 
apare  odată  pe  lună  cu  preţul  de  100 
lei  anual.  Nrii  de  pe  Martie— Aprilie— 

Maiu  mai  cuprind  in  partea  oficială: 
Darea  de  seamă  a  Soc.  Ist-Arbeologice 
Bisericeşti,  Statutul  org,  al  bisericii  ro¬ 
mâne,  desbătut  şi  acceptat  de  congre¬ 
sul  eparhial  extraordinar  al  reprezen¬ 
tanţilor  clerului  şi  mirenilor  din  Ba¬ 
sarabia,  învestitura  regală  a  I.  P.  S. 
Sale  Qurie  ele.  Iar  in  partea  neoficială : 
Cu  Dumnezeu  sau  fără  Dumnezeu, 
Din  istoria  Bisericii  neamului  româ¬ 
nesc,  Mitropolitul  Gavriil  Bănulescu- 
Bodoni,  Datoria  Creştinului  ortodox 
fără  frică  a  mărturisi  credinţa  sa,  în¬ 
văţătură  la  ziua  Bunei  Vestiri,  Mijloc 
pentru  ridicarea  dascălilor  este  unirea. 
Despre  concordat.  Adevărul  învierii 
lui  Hrisfos,  Predică  pentru  prima  zi 
a  Sf.  Paşti,  Necredinţa  contimporană, 
învăţământul  religios  şi  învăţământul 
moral,  Predică  la  înălţarea  Domnului, 
Ştiinţele  naturale  şi  Teologia.  —  Cu¬ 
prins  variat  şi  actual,  în  articole  scrise 
cu  căldură  şi  cu  mici  excepţii,  —  îutr’o 
frumoasă  limbă  românească,  arhaică. 
$ 

«Noua  Revistă  Bisericească»  cu 
Nr.  1—2  pe  Aprilie  a.  c.  trece  pragul 
anului  al  ill-lea  de  existenţă.  Apare 
la  Bucureşti,  având  ca  director  pe 
Teodor  P.  Păcescu,  directorul  Tipo¬ 
grafiei  cărţilor  bisericeşti,  iar  colabo¬ 
ratorii  se  recrutează  din  rândul  preo¬ 
ţim».  în  cursul  celor  2  ani  de  viaţă, 
s’a  ocupat  de  toate  problemele  dela 
ordinea  zilei  aşa  cum  ele  au  fost  vă¬ 
zute  îndeosebi  de  directorul  revistei 
şi  acum  promite  să  facă  acelaş  lucru 
pe  viitor,  pentru  a  fi  credincioasă 
principiului  actualismului.  Actualismul 
trebue  să  ţină  însă  legătura  cu  trecutul, 
fără  luminile  căruia  uşor  se  poticneşte. 
Nouă  ni-se  pare  o  înţelegere  greşită  a 
actualismului,  că  directorul  revistei  se 
simte  obligat  a  combate  consecvent 
principiul  autonomiei  în  biserica  noa¬ 
stră.  (Redacţia  şi  administraţia  Bucu¬ 


reşti,  Str.  Principatele  Unite  Nr.  60. 

Abonamentul  50  Lei  pe  an). 

* 

«Lumina  Femeii»  este  revista  de 
familie,  ce  apare  lunar,  începând  cu 
1  Octomvl-ie  1920,  în  Cluj,  sub  îngri¬ 
jirea  cuminte  a  doamnei  Sanda  Dr.  I. 
Mateiu.  S’a  dedicat  cu  totul  îngrijire! 
de  educaţia  şi  îndrumarea  vieţii  fe¬ 
meii  române  din  clasa  intelectualilor 
având  la  temelie  concepţiile  de  vieaţă 
creştinească,  aşa  cum  aceasta  a  fost 
văzută  în  Anglia,  unde  d-na  Mateiu 
a  făcut  studii  Sa  o  şcoală  de  misio¬ 
narism.  Cu  sprijinul  material  al  oa¬ 
menilor  înţelegători  şi  cu  concursul 
unor  scriitori,  de  valoare,  revista  a 
pătruns  şi  se  prezintă  în  condiţii  su¬ 
perioare.  N’ar  trebui  să  lipsească  din 
nici  o  familie  de  preot.  (Red.  şi  adm. 
Cluj,  Str.  Eminescu  13,  abonamentul 
anual  80  Lei). 

» 

«Dumineca  ortodoxă»,  singura, 
darfoarte  bunarevistă  religioasă  pentru 
popor,  editată  de  cercul  de  publica- 
ţiuni  religioase  şi  morale  «Ia  şi  ce¬ 
teşte»  din  Bucureşti,  apare  săptă¬ 
mânal,  sub  îngrijirea  Părintelui  Po- 
pescu-Mălaeşti  profesor  ia  Facultatea 
teologică  şi  a  preotului  N.  Runceanu 
şi  se  trimite  în  schimbul  abonamen¬ 
tului  de  12  iei  pe  ân.  în  fruntea  fie¬ 
cărui  număr  se  dă  căliudarui  săptă- 
mânei;  urmează  apoi  apostolul  Du¬ 
minecii  (în  anii  premergători  s’au  dat 
evangheliile)  cu  tâlcuirea  cuvenită. 
Articole  scurte  şi  povestiri  de  cuprins 
religios,  îndrumări  pentru  buna  edu¬ 
caţie  şi  vieţuire  creştinească,  interpre¬ 
tări  de  texte  biblice  şi  tâlcuiri  de  ru¬ 
găciuni,  pilde  şi  asemănări,  culese  din 
vieaţă,  ori  din  cărţi  scrise  pentru  edu¬ 
caţia  poporului  formează  materialul, 
în  totdeauna  interesant  al  fiecărui 
număr. 


Cercul  de  publicaţii^ editează  şi  o 
bibliotecă  pentru  propaganda  religi¬ 
oasă  în  sânul  poporului  din  care  au 
apărut  un  număr  de  broşuri,  de  câte 
32—64  pag.,  format  mic,  cu  preţul  de 
20  .bani : 

1)  Primul  omor  de  Preot  Ec.  1. 
Popescu-Mâlăeşti,  2)  Viorica,  prelu¬ 
crare  de  pr.  N.  Runceanu,  3)  Două 
vieţi,  prelucrare  de  Pr.  T.  P.,  4)  Ră¬ 
tăciţii,  povestire  de  N.  Râdulescu- 
Niger,  5)  Moş  Gheorghe  de  Un  cre¬ 
ştin,  6)  Un  dar  de  Crăciun,  prelucrare 
de  D.  Cornilescu,  7)  Dureri  alinate, 
prelucrare  de  pr.  T.  Florescu-Dâmbo- 
viţa,  8)  Iubire  de  mamă,  de  Un  cre¬ 
ştin,  9)  Jurământul,  de  I.  Dragoslav, 
10)  Ciobănaşul,  prelucrare  de  Corni- 
lescu,  11)  Cea  din  urmă  spovedanie, 
de  I.  Mihălcescu,  12)  Vieaţa  Mântui¬ 
torului,  întocmită  după  cele  patru 
Evanghelii  canonice  de  loan  Mihăl¬ 
cescu,  profesor  la  facultatea  teologică, 
13)  Doi  bătrâni,  povestire  după  Tol- 
stoi,  de  preol^Panait  G.  Bedreag,  14) 
Moş  Neagu  (rabirea  aproapelui),  de 
I.  C.  Visarion,  15)  Explicarea  Sfintei 
Liturghii,  de  loan  Mihălcescu,  prof. 
la  fac.  teol.,  16)  Perna  fermecată,  isto¬ 
rioară  chinezească  de  Un  creştin,  un 
număr  suplimentar:  Catecjsmul  cre¬ 
ştinului  ortodox  întocmit  de  loan  Mi¬ 
hălcescu,  prof.  la  Facult.  de  teol.  şi 
17)  Din  vieaţa  Sfântului  Nicolae,  de 
preotul  Gr.  Crineanu. 

De  s’a  continuat  publicaţia  acestei 
biblioteci,  de  o  valoare  hotărâtoare 
pentru  educaţia  sufletului  creştinesc 
al  poporului,  nu  ştiu,  recomand  însă 
cu  tot  sufletul  preoţim»  noastre  să 
cânte  a  răspândi  în  popor  atât  foaia 
săptămânală  «Dumineca  ortodoxă»  cât 
şi  biblioteca  «Ia  şi  citeşle»,  ca  cele  mai 
sigure  şi  mai  puternice  ajutoare  la  lu¬ 
crul  nostru  de  păstorire  a  sufletelor. 
* 


„Cultura  creştină1'  şi  „Unirea11 
din  Blaj  in  Nrii  din  urmă  strigă  tare 
ca  să  se  audă  departe,  că  biserica 
unită  este  prigonită,  i  s’a  declarat  răs- 
boiu  de  exterminare  şi  e  siluită  să-şi 
lapede  credinţa  şi  să  se  întoarcă  la 
ortodoxie.  Cu  aceasta  vreau  să-şi  ju¬ 
stifice  oamenii  grupaţi  in  jurul  celor 
două  publicaţii  greco-catolice  proce¬ 
deul  iezuitic,  verificat  în  cursul  vea- 
curilbr  de  a  huli  ortodoxismul  şi  a 
încercă  să-i  compromită  reprezentanţii, 
pentrnca  apoi  să-şi  poată  urmări  în 
tibnă  scopurile. 

Ce  s’a  întâmplat?  Papa  dela  Roma, 
credincios  trecutului  său  de  a  pescui 
în  tulbure  a  dat  de  grabă  năvală  asupra 
Ţării  româneşti  prin  faimosul  său  pro¬ 
iect  de  Concordat.  Conştiinţa  demni¬ 
tăţii  noastre  naţionale  şi  conştiinţa  re¬ 
ligioasă  a  ortodoxismului  fiilor  acestei 
Ţări  s’a  ridicat  însă  ca  un  singur  om 
împotriva  tentaţiunîlor.  Şi  când  solia 
primejdioasă  pentru  unitatea  naţională 
şi  religioasă  a  neartfilui  nostru  a  găsit 
apărători  şi  susţinători  ai  ei  şi  între 
fraţii  de  acelaş  sânge,  dar  uniţi  cu  Roma, 
noi  mai  ales,  ceice  cunoaştem  rodurile 
amare  ale  sfâşierii  religioase  aici  din¬ 
coace  de  Cărpaţi,  arâtându-le  rătăcirea, 
i-am  chiemat  cu  grai  de  frate  bun  să 
se  lapede  de  meteahna  uniră  şi  să  se 
întoarcă  la  sânul  maicei  noastre  bune 
a  tuturora,  care  ne-a  fost  biserica  or- 
todaxă  românească  până  la  1700,  Şi 
le  spuneam, ,că  unul  fiindu-ne  poporul 
cu  aceiaş  credinţă,  cu  acelaş  cult, 
aceleaşi  geremonii  şi  datini  religioase, 
cn  aceiaş  conştiinţă  religioasă,  —  re¬ 
venirea  celor  vre-un  milion  şi  ceva  de 
credincioşi  greco-catolici  la  sânul  bi» 
sericei  mame  a  celor  13  milioane  de 
ortodocşi  nu  poate  pricinui  nici  o  du¬ 
rere  sufletească.  Nu  este  nevoie  decât 
•de  înlăturarea  unei  firme  străine,  im¬ 
pusă  prin  recunoaşterea  papei  dela 

Roma  de  căpetenie  bisericească,  fără 
ca  In  cursul  celor  două  veacuri  să  fi 
răsbătut  în  sufletul  poporului  româ¬ 
nesc  ceva  din  tot  ceeace  constitue  ca¬ 
tolicismul  apusean. 

Şi  dându-şi  seama  de  adevărul 
pe  care  ne  întemeiam  chemarea  cătră 
fraţii  preoţi  ai  satelor  unite  şi  cătră 
poporul  lor  bun,  papa  ca  şi  teologii 
români  uniţi,  educaţi  în  spiritul  din 
preajma  scaunului  său  sau  cutremurat. 
Papa  cearcă  prin  momeli  şi  distincţii 
să  ademenească  şi  pe  mai  departe, 
teologii  Blajului  caută  batjocuri  la 
adresa  ortodoxismului,  aruncă  toate 
pătimirile  din  trecut  ale  bietului  nostru 
neam  sfăşiat  sub  atâtea  stăpâniri  numai 
în  răspunderea  bisericii  noastre  or¬ 
todoxe,  care  ne-a  salvat  existenţa  şi 
ne-a  dat  temeiurile  culturii  pe  care  o 
avem. 

Vom  reveni  în  numărul  proxim 
să  arătăm  sbaterile  zadarnice  să  punem 
la  locul  lor  mărturiile  mincinoase  puse 
in  seama  unor  scriitori  a  căror  cuvinte 
se  citează  tendenţios,  să  vădi*  falşul 
osanalelor  atribuite  papismuiui  şi  ca¬ 
tolicismului,  restrângând  după  cuviinţă 
vorbele  de  hulă  ce  ni-se  aruncă  cu 
atâta  lipsă  de  bun  simţ. 

Noi  nu  văsiluim,  dar  suntem  adânc 
convinşi  cucernici  părinţi  dela  Blaj,  că 
nu  veţi  scăpă  de  proprii  credincioşi 
cari,  dându-şi  seama  de  realitatea  vieţii 
pe  care  o  trăim,  vor  găsi  înşişi  pri¬ 
lejul  să  facă  şi  o  biserica,  dupăcum  a" 


ştiut  să  se  unească  într'o  singură 
Ţară  acest  popor,  unul  şi  acelaş  în 
.vieaţa  Iui  naţională  ca  şi  în  credinţele 
lui  religioase,  ori  câte  ziduri  de  de¬ 
spărţire  s’ar  fi  încercat  străinii  să  clă¬ 
dească  în  lungul  trecut  de  asuprire. 

Şi  pentru  realizarea  acestui  măreţ 
ideal  vom  lucră  şi  noi  şi  vom  rugă 
pe  bunul  Dumnezeu  să  ne  ajute  cu 
darul  său  de  minuni  făcător. 

• 

Social-Ţârănismul  (Bucureşti,  abo¬ 
namentul  24  Iei  pe  an)  este  foaia  săp¬ 
tămânală  a  Partidului  Social-Ţărănist, 
care  «şi-a  p'ropus  consolidarea  fiinţei 
morale  a  poporului  român.  El  va  so¬ 
lidariza  pe  ţărani,  pe  muncitori  şi  pe 
intelectuali  în  lupta  lor  de  desrobire 
socială,  politică  şi  economică».  Par¬ 
tidul  nu  recunoaşte  decât  ierarhia 
Forţei  morale,  bazată  pe  competenţa, 
merit  şi  simţ  at  datoriei.  Iar  această 
forţă  morală  se  manifestă  prin  organe 
de  execuţiune,  care  îndeplinesc  dife¬ 
ritele  misiuni  sociale,  şi  cari  sunt  patru 
după  cele  patru  direcţiuni  deosebite 
şi  binedefinite,  în  cari  se  execută  da¬ 
toria  naţiunii  faţă  de  sine  însaş :  Bi¬ 
serica,  Şcoala,  Justiţia  şi  Armata. 

Atitudinea  partidului  faţă  de  Bi¬ 
serică  este;  «Sfatul  trebuesă-i  lase  toată 
libertatea  organizării  ei  şi  să-i  ofere 
toate  mijloacele  materiale  necesare, 
pentruca  ea  să-şi  poată  îndeplini  rolul 
ei  social». 


CRONICĂ  BISERICEASCÂ-CULTURALĂ. 


Conferenţa  protopopilor  din  ar-  ? 
hidieceza  Sibiului.  I.  P.  Sfinţitul  no-  % 
stru  Mitropolit  Nicolae  a  chemat  la  ţ 
sfat  pe  protopopii  arhidiecezei  sale,  pe 
zilele  de  4/17 — 5/18  Februarie  a.  c., 
întâiaşdată  după-ce  a  luat  in  mână 
cârma  bisericei  noastre  ardelene.  I.  P. 

S.  Sa  a  luat  contactul  personal,  cu 
purtătorii  flamurei  vieţii  religioase  şi 
culturale  în  protopopiate,  pentruca  să 
dea  îndemnurile  cerute  de  nouile  îm¬ 
prejurări  de  vieaţă  şi  sâ  le  asculte  pă¬ 
rerile.  O  zi  întreagă,  în  două  şedinţe, 
le-a  vorbit  asupra  problemelor  de 
vieaţă  bisericească,  aşa  cnm  an  fost 
ridicate  Ia  suprafaţă  de  vremea  nouă 
şi  de  frământările  actuale. 

A  arătat  stadiul  în  care  se  află 
chestiunea  unificării  administrative  a 
bisericii  ortodoxe  din  întreaga  Românie 
întregită,  fazele  prin  cari  a  trecut,  de- 
când  ea  a  fost  ridicată  Întâiaşdată  in 
congresul  nositru  preoţesc  din  Martie 
1.919  până  acum,  când  soluţionarea 
problemei  se  prezintă  în  forma  unui 
proiect  de  statut,  lucrat  de  comisia 
instituită  de  aşa  numita  «Constituantă 
bisericească». 

Noul  proiect  de  statut  organic, 
deşi  lucrat  pe  baza  statutului  organic 
şagunian,  totuşi  nu  îmbrăţişează  în  în¬ 
tregime  principiile  depuse  în  acela, 
dar  I.  P.  S.  Sa  exprimă  nădejdea,  că 
pe  urma  discnţiilor,  ce  vor  urmă,  apro¬ 
pierea  de  vederi  se  va  statornici  tot 
mâi  mult  şi  vom  avea  bucuria  să  îm¬ 
părtăşim  intregei  biserici  româneşti  din 
zestrea  pe  care  o  aduc^  cu  sine  bi¬ 
serica  ardeleană. 

O  a  doua  problemă  ce  preocupă 
intensiv  factorii  bisericeşti  este  dotaţia 
clerului  şi  situaţia  lui  între  nouile  îm¬ 
prejurări  de  vieaţă.  S’au  făcut  şi  până 


acum  îmbunătăţiri  simţitoare  faţă  de 
,  trecut,  dar  dacă  până  acum  chestiunea 
n’a  fost  rezolvită  aşa  cum  s’a  făcut 
deja  cu  ceilalţi  funcţionari  publici,  ni 
s’au  dat  făgăduinţe,  că  deodată  cu  vo¬ 
tarea  bugetului  nou,  va  fi  soluţionată 
mulţumitor  şi  această  lăture  de  interes 
hotărâtor  pentru  râvna  şi  devotamentul 
preoţimii,  în  munca  pastorală,  pe  care 
este  chemată  să  o  facă,  pentru  rege¬ 
nerarea  vieţii  sufleteşti  a  poporului. 

Lipsa  de  preoţi  şi  năcazul  comu¬ 
nelor  rămase  fără  păstor  sufletesc  I. 
P.  S.  Sa  îl  socoteşte  ca  un  rău  trecător, 
înjghebarea  vieţii  de  stat  româneşti 
şi  aici  dincoace  de  Carpaţi  a  reclamat 
oameni  mulţi,  pe  cari,  pe  urma  trecu¬ 
tului  nostru,  nu-i  aveam  mai  deşi  decât 
la  preoţie  şi  dăscălie.  Biserica  noa¬ 
stră,  cn  toată  lipsa  simţită,  este  mândră 
că  a  putut  da  învăţământului  secundar 
o  pleiadă  de  profesori  cu  râvnă  şi 
dragoste  de  cultură.  Şi  acolo,  la  catedră 
ca>  şi  in  biurouri,  sufletul  de  preot  nu 
va  lipsi  să  creeze  o  atmosferă  priel¬ 
nică  unei  educaţii  creştineşti  şi  unei 
vieţi  cinstite. 

Dacă.  sunt  mulţi  ceice  au  apucat 
alte  cariere,  şi  unii  sunt  dintre  cei  mai 
buni,  ne»au  mai  rămas  totuşi  suflete 
superioare,  aceia  cari  n’au  cedat  ispi¬ 
telor  de  chemare  ce  se  îndreptau  din¬ 
spre  oraşe  cătră  vieaţa  dela  sate.  Ace¬ 
ştia,  cei  rămaşi  la  postul  lor  cu  credinţă, 
vor  înţelege  chemarea  de  a  ne  înteţi 
râvna  în  apostolie  pentru  a  suplini  golul 
rămas  pe-  urma'  celor  plecaţi,  până  ce 
alţii  vor  veni.  Şi  vor  veni  în  vreme 
apropiată.  Din  iniile  şi  zecile  de  mii 
a  vlăstarelor  sănătoase,  ce  au  năvălit 
la  şcolile  din  oraşe,  se  vor  desprinde 
multe  suflete  cu  dorul  de  a  se  pune 
în  slujba  bisericei,  ca  să  se  bucure  de 
tradiţionala  cinste  cu  care  se  poartă 


Românul  cătră  preotul  său  şi  să  ne 
sporească  rândurile. 

Şi  până  atunci  nevoia  refacerii 
sufleteşti  a  poporului,  zguduit  prin 
răsboiul  cumplit,  reclamă  o  preoţime 
înzestrată  cu  puteri  morale  şi  intelec¬ 
tuale  superioare.  In  acest  scop  şi  cu 
gândul  intensificării  muncii  religioase 
şi  culturale  la  sate,  s’a  înfiinţat « Aso¬ 
ciaţia  derulai  *Andrciu  Şagurta »,  sub 
steagul  căreia,  I.  P.  S.  Sa  chiamă  pe 
părinţii  protopopi  să  se  înroleze  cu 
tot  devotamentul,  pentru  a  deveni 
pildă  premergătoare  de  activitate  con¬ 
ştientă  şi  rodnică,  şi  prin  aceasta  a  da 
îndemn  statornic  şi  a  veni  în  ajutorul 
preoţimii  săteşti  în  opera  de  educaţie 
a  mulţimii,  îndeosebi  prin  mijlocirea 
«cercurilor  religioaso  şi  a  «caselor 
culturale». 

O  problemă  eminamente  biseri¬ 
cească  de  care  asemenea  trebuie  să 
se  pătrundă  preoţimea  este  îndato¬ 
rirea  de  a  catechiză  în  şcoală,  orice 
caracter  ar  avea  aceasta,  sau  i  s’ar 
mai  da  în  viitor.  Instrucţia  şi  educaţia 
religioasă  nu  poate  reveni  decât  preo- 
tblui  şi  numai  el  o  poate  face  cu  succes 
deplin,  închegând  continuitatea  ac¬ 
ţiunii  sale  asupra  sufletului  copiilor 
din  casa  părintească  şi  până  intră  în 
vieaţa  publică.  I.  P.  S.  Sa  invită  pe 
părinţii  protopopi  să  caute  a  convinge 
pe  toţi,  câţi  ar  mai  fi  stat  la  o  parte, 
despre  această  îndatorire,  care  face 
parte  întregitoare  din  oficiul  de  preot 
şi  să  exercite  controlul  cuvenit  cu 
prilejul  examenelor  dela  şcolile  con¬ 
fesionale  şi  Ia  examenele  de  religie, 
dela  şcolile  de  alt  caracter. 

I.  P.  S.  Sa  a  stăruit  apoi  asupra 
caracterului  confesional  al  şcoalelor,  că¬ 
rora  anumiţi  factori  de  stat  tind  să  le 
dea  un  alt  caracter  decât  acela  pe 
care  li  I-a  impregnat  biserica,  sub 
ocrotirea  căreia  s’au  înfiinţat  şi  s’au 


susţinut  până  acum  împiinindu-şi  che¬ 
marea  de  a  creşte  caractere.  Pă¬ 
rinţii  protopopi  sunt  invitaţi  să  stărue 
a  trezi  şi  alimentă  interesul  credin¬ 
cioşilor  pe  lângă  caracterul  confesional 
al  şcoalei,  pentruca  să  nu  se  despartă 
în  două  nici  pe  viitor  religiositatea  şi 
cultura  poporului  nostru. 

Acelaş  scop  de  educaţie  religioasă 
şi  culturală  a  mulţimii  trebuie  urmărit 
prin  presa  bisericească,  care  trebuie  şi 
ea  refăcută  după  cerinţele  vremii,  ,şi 
sprijinită  cu  puteri  unite  pentru  a  se 
crea  şi  răspândi  In  pături  cât  mai  largi. 
«Revista  Teologică»  va  veni  să-şi  ia 
de  nou  locul  în  vieaţa  bisericească  şi 
«Telegrafului  Român»  i  se  vor  face 
ţoale  îmbunătăţirile  cu  putinţă. 

Pentru  o  mai  prielnică  admini¬ 
straţie  bisericească  s’a  discutat  rofuu- 
zirea  şi  sporirea  numărului  protopo¬ 
piatelor  arhidiecezei,  pentruca  să  se 
reducă  prea  marea  extensiune  a  unora. 
Şi  tot  asemenea  s’a  supus  aprecierii 
arondarea  de  nou  a  cercurilor  electo¬ 
rale  pentru  sinodul  arhidiecezan  pe 
teritorul  rămas  după  înfiinţarea  die¬ 
cezei  Clujului. 

La  raportul  bisericei  ortodoxe  cu 
celelalte  confesiuni  din  Regatul  Ro¬ 
mâniei  s’a  discutat  chestiunea  Concor¬ 
datului  şi  situaţia  parohiilor  ortodoxe 
din  punctele  mai  expuse,  ale  căror  cre¬ 
dincioşi  vor  trebui  îngrijiţi  cu  cea  mai 
mare  luare  aminte.  S’a  analizat  şi  s’au 
dat  orientări  cu  privire  la  situaţia  co¬ 
munelor  mixte,  cu  locuitori  de  alte 
neamuri  şi  confesiuni,  printre  cari 
trâesc  şi  credincioşi  de  ai  noştri  şi 
s’a  dat  îndrumarea  ca  pretutindenea, 
unde  avem  un  număr,  oricât  de  redus, 
de  suflete  ortodoxe,  să  se  înfiinţeze 
filii  pentru  a  nu  rămânea  nici  o  su¬ 
flare  ortodoxă  în  afară  de  grija  bise¬ 
ricei.  Acestea  şi  alte  probleme  de  in¬ 
teres  pentru  bunul  mers  al  vieţii  bi- 


feericfeşti  au  format  obiectul  desbate- 
rilordin  conferenţa  protopopilor,  care 
a  mai  durat  şi  a  doua  zi  până  la  prânz. 

• 

Astfel  de  conferenţe  sunt  de  cea 
mai  mare  importanţă  pentru  bunul 
mers  al  vieţii  bisericeşti.  Contactul 
direct  şi  intim  al  arhiereului  cu  sub¬ 
alternii,  cu  reprezentanţii  săi  şi  ai 
bisericei  din  fruntea  protopopiatelor, 
a  avut  darul  să  familiarizeze  şi  pe 
aceştia  cu  mulţimea  problemelor  bi¬ 
sericeşti,  aşa  cum  ele  se  impun  azi 
şi  trebueşj^rivite  prin  prisma  vremilor 
noui.  Cuvântul  cald,  plin  de  avânt  şi 
în  aceiaşi  vrefne  de  o  convingere  "ire¬ 
zistibilă  a  I.  P.  S.  Sale  a  impresionat 
adânc  şi  pe  cei  mai  bătrâni,  încărunţiţi 
în  slujba  bisericei,  cari  , şi-au  făcut 
educaţia  sub  alte  condiţii  de  vieaţă. 
De  altă  parte  I.  P.  S.  Sa  a  avut  pri¬ 
lejul  să  cunoască  mai  deaproape  pro¬ 
topopii,  prin  mijlocirea  cărora  înde¬ 
plineşte  cârmuirea  arhi  diecezei  sale. 
Este  neîndoelnic  folosul  mare  al  bi¬ 
sericei,  ce  izvoreşte  din  această  cu¬ 
noaştere  reciprocă  şi  directă,  dintre 
cârmaciu  şi  organele  ce-1  reprezintă 
în  largul  cuprins  al  vieţii  din  provincie. 
Contactul  personal  este  mijlocul  cel 
mai  sigur  de  împărtăşire  a  concepţiilor 
şi  convingerilor,  pe  urma  cărora  va 
rezultă  unitatea  de  vederi  In  acţiune 
pentru  realizarea  operei  de  refacere 
sufletească,  ce  se  impune  bisericei. 

Ne  place  a  crede,  că  sfaturile  şi 
îndemnurile  nu  vor  rămânea  numai' 
vorbe  frumoase,  spuse  într’o  confe- 
renţă,  ci  vor  fi  prefăcute  de  părinţii 
protopopi  în  puteri  de  acţiune  vie  şi 
conştientă  în  mijlocul  preoţimii  şi  a 
poporului,  căutând  să  canalizeze  toate 
forţele  morale  şi  intelectuale  ale  sa¬ 
telor  noastre  în  direcţia  înălţării  mo¬ 
rale  şi  culturale  a  poporului.  Iar  la 
vizitaţiile  canonice,  ce  le  va  între¬ 


prinde  1.  P,  S.  Sa,  va  găsi  pretuiîn- 
denea  ideile  frumoase,  pe  cari  le-a 
împărtăşit  din  belşug,  prefăcute  în 
tot  atâtea  fapte  grăitoare  despre  vred¬ 
nicia  păstorilor,  cărora  Ii-s’a  Încre¬ 
dinţat  turma. 

Congresul  biblic  al  Asociaţiei  cle¬ 
rului  «Andreiu  Şaguna»  s’a  ţinut  în 
Sibiiu  în  zilele  de  13  şi  14  April  a.  c. 
sub  prezidenţia  de  onoare  a  I.  P.  S. 
Sale  Părintelui  Mitropolit  Nicolae  şi 
sub  conducerea  prezidentului  Asocia¬ 
ţiei  Dr.  V.  Saftu.  In  afară  de  raportul 
asupra  mersului  de  2  ani  al  Asociaţiei 
şi  a  stării  cassei,  prezentate  de  secre¬ 
tarul  P.  Moruşca,  congresul  s’a  ocupat 
de  o  seamă  de  probleme,  cari  i-au  dat 
caracterul  de  congres  biblic.  Părintele 
protopop  Ioan  Teculescua  vorbit  în  cur¬ 
sul  sfintei  liturghii  despre  raportul  preo¬ 
tului  cătră  sfânta  Scriptură,  părintele 
Iosif  Trifa  a  cuvântat  despre:  Preotul 
şi  cuvântul  lui  Dumnezeu,  părintele 
Trandafir  Scorobeţ  a  cetit  lucrarea: 
Biblia  şi  vieaţa  sufletească  a  popo¬ 
rului  şi  în  sfârşit  părintele  Pavel 
Borzea  a  analizat  Problema  păstoririi 
de  suflete  intre  nouite  împrejurări  de 
vieaţă.  —  In  altă  parte  a  Revistei  se 
face  caracterizarea  acestei  laturi  a  con¬ 
gresului. 

Pe  lângă  chestiunea  «Bibliei»  con¬ 
gresul  s’a  pronunţat  şi  asupra  altor 
probleme,  cari  se  impuneau  la  ordinea 
zilei.  Aşa  a  fost  «Atitudinea  preoţimii 
în  vieaţa  politică»  chestiune  susţinută 
de  părintele  Oh.  Maior,  hotărându-se 
înjghebarea  «frontului  social  politic  al 
tuturor  oamenilor  de  omenie»  în  ve¬ 
derea  căruia  toţi  preoţii,  cari  au  aderat 
sau  au  intrat  în  vre-o  grupare  politică, 
au  fost  solicitaţi  să  repăşască,  şi  s’au 
obligat  a  urmă  linia  de  conduită  sta¬ 
bilită  în  Congresul  preoţesc  din  1919, 
la  propunerea  profesorului  de  pe  atunci, 

hii  1.  P.  S.  Sa 'Mitropolit  Nicolae: 
«Preoţi mea  ortodoxă  română,  depozi¬ 
tarul  de  veacuri  al  tradiţiilor  şi  aspi¬ 
raţiilor  naţionale  ale  neamului  româ¬ 
nesc,  consideră  ca  o  datorie  a  chemării 
sale  de  părinte  sufletesc  al  poporului, 
ca  să  fie  povăţuitorul  şi  sfătuitorul 
acestuia  şi  in  cele  politice.  In  acţiunile 
sale  politice  preoţimea  se  va  călăuzi 
de  înaltele  principii  etice  ale  demo¬ 
craţiei  şi  naţionalismului,  aşezate  pe 
temeliile  programului  moral  al  evan¬ 
gheliei  creştine;  va  sprijini  numai  ast¬ 
fel  de  candidaţi,  cari  vor  da  garanţii 
morala  suficiente,  că  vor  susţinea  in¬ 
teresele  bisericei  şi  ale  neamului  ro¬ 
mânesc,  şi  în  activitatea  sa  politică 
preoţimea  se  angajază  a  păstră  cea 
mai  deplină  solidaritate  pentru  vali- 
ditarea  principiilor  sale»... 

In  chestiunea  Concordatului,  pe 
baza  raportului  prezentat  de  pr.  Dr.  S. 
Stanca,  s’a  ridicat  protest  contra  în¬ 
cheierii  concordatului  înainte  de  ce 
s’ar  fi  legiferat  constituţia '  României 
întregite,  în  care  se  va  fixă  regimul 
diferitelor  culte  pe  baza  principiului 
de  democraţie  şi  egală  îndreptăţire. 
Iar  comitetului  conducător  al  partidului 
naţional  i-s’a  cerut  să  execute  punctul 
2  al  programului  adunării  naţionale 
din  1848:  unificarea  religioasă  într’o 
singură  biserică  ortodoxă  naţională. 

Asupra  cbestiunei  de  unificarea 
administrativă  a  bisericei  ortodoxe  din 
întreagă  ţara  a  făcut  expnnere  largă 
părintele  Dr.Ob.  Ciuhandu,  menţinând 
principiile  depuse  în  statutul  organic 
şagunian:  autonomia,  constituţiona¬ 
lismul  cu  sistemul  reprezentativ  şi  co¬ 
laborarea  efectivă  a  mirenilor.  Cea 
din  urmă  chestiune  de  care  s’a  mai 
ocupat  congresul  a  fost  «Dotaţia  de¬ 
rulai»,  referată  de  părintele  1.  Crăciun. 

A  luat  parte  activă  la  discuţii  şi 
părintele  arhimandrit  luliu  Scriban  dela 


Bucureşti  şi  au  fost  de  faţă  un  număr 
de  mireni,  cari  întotdeauna  au  petrecut 
cu  atenţiune  silinţele  preoţimii  şi  au 
avut  nn  cuvânt  de  sprijin,  când  li-s’a 
cerut. 

Nota  dominantă  a  congresului  a 
fost  Biblia  pentru  preot  şi  popor;  chiar 
celelalte  chestiuni,  câte  s’an  mai  tratat, 
s’an  pus  toate. in  legătură  cu  sfânta 
Scriptură,  atât  de  bogată  in  îndrumări, 
pentru  ori-ce  problemă  de  vieaţă. 

In  sfârşit  noua  problemă  de  vieaţă 
a  bisericei  noastre  ardelene,  ce  s’a  pus 
deschis  şi  cu  atâta  putere  de  convin¬ 
gere  în  acest  al  doilea  congres  al 
preoţimii  ortodoxe,  a  fost  cuvântul 
de  chemare  frăţească  a  1.  P.  S.  Sale 
Părintelui  nostru  Mitropolit,  cătră  fraţii 
de  un  sânge,  fii  ai  aceluiaş  neam,  uniţi 
cu  biserica  Romei,  pentru  a  se  întoarce 
iarăş  la  sânul  bisericii  ortodoxe,  maica 
noastră  bună  a  tuturora  până  la  1700. 
Cuvântul  plin  de  avânt  al  Capului  bi¬ 
sericii  ortodoxe  a  făcut  să  tresară  şi 
cele  mai  tainice  colţuri  ale  sufletelor, 
a  umplut  de  nădejdi  şi  de  încredere 
şi  pe  cei  stăpâniţi  de  sfiala  moştenită 
din  trecut,  şi  a  făcut  să  dispară  timi¬ 
ditatea  lor,  dând  îndemn  la  acţiune  şi 
atitudine  hotărâtă.  Preoţimea  a  în¬ 
ţeles  cuvântul  de  ordine  al  arhiereului 
său  care  a  fixat  dar  şi  hotărât  această 
problemă  mare  a  neamului  nostru, 
cu  conştiinţa  deplină  a  rolului,  pe 
care  i-l’a  încredinţat  provedinţa  la 
cârma  bisericei  ortodoxe  ardelene. 

Dintre  multele  desiderate  expri¬ 
mate  de  Congres  mai  însemnăm  aici 
Câteva : 

*  1.  Autorităţile  noastre  bisericeşti, 
în  drept,  să  fie  rugate  a  admite  în 
seminarii  numai  studenţi  cu  pregătire 
completă,  şi  Seminsriile  să  se  ridice 
la  4  ani. 

2.  Congresul  cere  de  nou  şi  cu 
insistenţă  Înfiinţarea  facultăţii  teolo- 


~~  i«  - 

gice  în  legătură  cu  universitatea  din  care  va  depune  raport  şi  la  biuroul 
Cluj,  şi  până  la  înfăptuirea  ei, 'încă  în  Sf.  Sinod. 

toamna  acestui  an  să  se  sistemizeze  7.  Ceeace  mai  trebue  să  înfăptuim 

catedra  de  drept  bisericesc,  şi  să  se  fără  amânare  este  gazeta  pentru  popor 
provadă  cu  profesor  titular.  Pe’lângă  prin  care,  îmbrăţişând  întreg  com- 
aceasta  să  fie  numit  la  universitate  un  plexul  vieţii  poporului  în  toate  for-' 

conferenţiar  pentru  apologia  vieţii  şi  mele  ei  de  manifestare,  religioasă, 

filozofiei  creştine  în  raport  cu  ideile  culturală,  politică,  social-economică, 
filozofice  moderne.  privite  toate  prin  prizma  creştinismului 

3.  In  decursul  verii  anului  ace-  nostru  românesc,  vom  putea  da  un  pu- 

staia  să  se  organiseze  cursuri  pe  seama  ternic  sprijin  şi  activităţii  cercurilor 

profesorilor  de  religie  pentru  a-şi  re-  religioase  şi  problemei  caselor  cultu- 

împrospătă'  cunoştinţele  teologice  şi  rale  şi  în  genere  lucrului  nostru  în 

a  se  familiariza  cu  nouile  rezultate  popor. 

ale  ştiinţii  şi  vieţii  bisericeşti.  La  aceste  "  . 

cursuri  să  se  facă  posibilă  participarea  Asociaţia  clerului  „Andreiu  Şa- 

şi  să  fie  îndemnaţi  a  luă  parte  toţi  guna“  s’a  înfiinţat  prin  Statutele,  vo- 

preoţii  generaţiei  mai  tinere  şi  în-  tate  de  Crongresul  preoţim»  ardelene, 

deosebi  cei  cu  îndeletniciri  literare.  în  1919,  şi  şi-a  desăvârşit  organizaţia 

4.  Să  se  oblige  toţi  preoţii  din  prin  regulamentele  făcute  de  atunci 

serviciul  bisericii,  cu  cel  puţin  4  clase  încoace. 

şi  de  vârstă  nu  prea  înaintată,  ca  şi  Această  Asociaţie  îşi  întinde  or- 

profesorii  de  religiune,  să  scrie  şi  să  ganizaţia  peste  întreaga  mitropolie 

rostească  anual  cel  puţin  10 — 12  pre-  ortodoxă  a  Ardealului,  lucrând  impăr- 

dici,  conferinţe,  meditaţii  etc.,  de  cu-  ţită  în  5  Secţii,  după  diecezele,  cari 

prins  religios,  pe  cari  le  vor  înainta  constituesc  mitropolia:  Sibiiu,  Arad, 

spre  cenzurare  de  odată  cu  raportul  Caransebeş,  Oradea-mare  şi  Cluj. 

despre  activitatea  de  peste  an.  Secţiile  sunt  împărţite  In  despârţă- 

5.  Pentru  educaţia  populară,  în  minte,  după  numărul  şi  cuprinsul 

legătură  cu  ideea  şcoalei  de  Duminecă,  protopopiatelor.  Despârţâminteie  la 

să  se  organizeze  sistematic  şcoala  de  rândul  lor  sunt  organizate  cu  comitet 

adulţi,  cu  programă  analitică,  cu  îm-  propriu,  având  să  ţină  primăvara  o 

părţirea  muncii  între  preot  şi  învăţător,  adunare  generală,  căreia  a  doua  zi  îi 

pentru  ca  îngrijirea  din  şcoala  primară,  urmează  misiuni  interne,  pe  cât  se 

de  ori  ce  caracter  ar  fi,  să-şi  afle  poate  în  postul  mare,  cu  meditaţii 

continuitatea  până  la  intrarea  feciorilor  religioase,  cu  mărturisire  şi  cumine- 

sub  drapel,  până  Ia  căsătoria  fetelor  carea  preoţilor.  Iar  toamna  se  intru¬ 
şi  în  general  până  la  vârsta  majore-  nesc  de  nou  în  conferenţă  pastorală, 

nităţii,  când  intră  în  organismul  bise-  pe  2  zile,  a  cărei  programă  regula- 

ricii,ca membri  ai  corporaţiilor  aceleia,  mentul  o  fixează  în  următoarele: 

6.  Relativ  la  recăsătorirea  preoţilor  1.  liturghie  cu  predică  pentru  po- 

văduvi  să  fie  rugat  Sf.  Sinod  să  au-  por,  2.  deschiderea  prin  prezident, 

torizeze  pe  arhiereul  locului  ca,  sub  3.  discurs,  rostit-  liber  (asupra  unei 

rezerva  aprobării  unui  sinod  ecumenic,  probleme  sau  chestiuni  actuale),  4. 

să  poată. da  dispense  din  caz  în  caz,  dare  de  seamă  asupra  celor  mai  de 

după  o  minuţioasă  cercetare,  despre  valoare  publicaţii  de  cuprins  religios 

(hora!  şi  în  genere  bisericesc  cultu¬ 
ral,  apărute  în  cnrsu!  anului,  cu  sco¬ 
pul  ca  să  servească  de  îndemn  la 
preocupări  intelectuale,  îndeosebi  în 
timpul  de  iarnă  mai  prielnic  ocupa- 
ţiunilor  de  această  natură  şi  pentru 
cei  dela  ţară,  S.  disertaţii  asupra  di¬ 
feritelor  probleme  religioase  dela  or¬ 
dinea  zilei  şi  asupra  feluritelor  ma¬ 
terii  bisericeşti,  a  curentelor  de  cul¬ 
tură  şi  vieaţă  socială  privite  prin  pris¬ 
ma  creştinismului,  6.  obiect  de  dis¬ 
cuţie  permanent  va  fi  chestiunea  pre- 
dicei  în  biserica  ortodoxă  în  confor¬ 
mitate  cu  cerinţele  vremii,  apoi  7. 
chestiuni  administrative:  purtarea  ofi¬ 
ciului  parohial,  conducerea  organiz- 
mului  bisericesc,  8.  chestiuni  de  pa¬ 
storală  practică  şi  rituale  şi  9.  ori-ce 
chestiuni  cari  pot  interesă  preoţimea, 
ori  privesc  vieaţa  bisericească. 

Despărţâmintele  se  împart  în  cer¬ 
curi  religioase,  de  câte  5  —  8  parohii 
cu  preoţii  lor,  al  căror  scop  este  în 
primul  rând  propaganda  religioasă  în 
mijlocul  poporului  cu  grai  viu  şi  prin 
înfiinţarea  diferitelor  instituţii  şi  socie¬ 
tăţi,  menite  a  sprijini  acest  scop.  Mij¬ 
loacele  pentru  realizarea  scopului  sunt : 
1.  întrunirea  preoţilor  cel  puţin  odată 
pe  an  în-  fiecare  comună,  2.  slujirea 
solemnă  în  sobor  a  sfintei  liturghii 
cu  predică  potrivită  împrejurărilor  lo¬ 
cale,  3.  combaterea  ori-căror  curente 
nefavorabile  unei  vieţi  creştineşti  şi 
apreciarea  celor  favorabile  chestiei 
religioase ;  în  legătură  cu  aceasta  răs¬ 
pândirea  Sfintei  Scripturi,  ca  temelie 
pe  care  să  se  raziir.e  întreaga  acţiune 
în  popor,  4.  introducerea  misiunilor 
poporale  aranjate  în  deosebi  în  postul 
mare,  cu  meditaţii  şi  mărturisirea  po¬ 
porului,  5.  înfiinţarea  instituţiilor  ca- 
ritative,  de  ajutorare  şi  îngrijire  a  ne¬ 
putincioşilor,  orfanilor,  -bolnavilor, 
readucerea  rătăciţilor  şi  peste  tot  pro- 


poveduirea  prin  faptă  a  ideilor  «le 
creştinism  social,  6.  înfiinţarea  socie¬ 
tăţilor  de  temperanţă,  7.  înfiinţarea 
reuniunilor  de  înfrumSeţare  a  biseri¬ 
cilor  şi  îngrijirea  cimiterelor,  8.  în¬ 
fiinţarea  a f  câte  unei  case  culturale  în 
fiecare  comună,  instituţie  de  cea  mai 
mare  importanţă  pentru  vieaţa  satelor 
'  noastre,  a  cărei  organizare  şi  activi¬ 
tate  s’a  îndrumat  prin  un  statut  spe¬ 
cia),  tipărit  şi  pus  la  îndemâna  tuturor 
şi  9.  introducerea  colportagiului  de 
cărţi  bisericeşti,  broşuri  religioase, 
cărţi  de  rugăciune  şi  icoane  sfinte, 
după  ritul  ortodox,  cari  se  desfac  cu 
prilejul  întrunirii  cercului  in  comună. 

Pe  lângă  cele  de  mai  sus  Aso¬ 
ciaţia  clerului  mai  îmbrăţişează  o 
mulţime  de  alte  probleme  pe  cari,  de 
sigur  cu  mijloacele  reduse  de  cari 
dispune  până  acum,  nu  le  poate  rea¬ 
liză,  dar  ea  nu  încetează  a  se  preo¬ 
cupă  de:  1.  couferenţe  şi  cursuri  pen¬ 
tru  propăşirea  culturală  a  clerului, 
2.  o  propagandă  religioasă  internă 
şi  externă  cu  grai  viu  şi  în  scris,  în¬ 
deosebi  prin  mijlocirea  unei  socie¬ 
tăţi  de  propagandă  alcătuită  din  cle¬ 
rici  şi  mireni,  bărbaţi  şi  femei  cu  în¬ 
clinări  religioase  pronunţate,  4.  pu¬ 
blicarea,  respective  susţinerea  unei 
reviste  pentru  vieaţa  bisericească,  pen¬ 
tru  promovarea  culturală  a  clerului 
şi  instruarea  lui  în  îndeplinirea  mi- 
siunei  pastorale  5.  editarea  unei  re¬ 
viste  religioase  -  ilustrate  pentru  inte¬ 
lectuali,  6.  publicarea  unei  foi  reli¬ 
gioase  pentru  copii,  tineret  şi  popor, 

7.  răspândirea  sfintei  Scripturi  înso¬ 
ţită  de  comentar  potrivit,  publicarea 
şi  răspândirea  literaturei  religioase 
pentru  diferitele  pături  ale  neamului,' 

8.  înfiinţarea  de  biblioteci  pentru, 
preoţi,  cuprinzând  cele  mai  de  seamă 
publicaţii  şi  opere  de  valoare  pe  te¬ 
ren  bisericesc  şi  biblioteci  pentru 

popor  la  sate,  9.  înfiinţarea  de  că¬ 
minari  şi  azile  pentru  preoţii  ajunşi 
neputincioşi,  pentru  văduve  şi  orfani 
de  preoţi;  sanatorii  şi  adăposturi  la 
staţiuni  balneare  pentru  preoţii  bol¬ 
navi  şi  familiile  lor,  10.  susţinerea  câte 
unei  case  la  centrul  fiecărei  secţiuni  şi 
pe  cât  sypoate  la  sediul  fiecărui  des¬ 
părţământ,  cu  bibliotecă,  servind  tot- 
odaţă  ca  adăpost  şi  loc  de  întâlnire 
pentru  membrii  când  vin  la  centru, 
11.  înfiinţarea  de  societăţi  şi  instituţii 
cu  scopul  de  a  promovâ  şi  interesele 
materiale  ale  preoţimii,  12.  înfiinţarea 
unui  organ  propriu  preoţesc,  şi  până 
la  realizare,  căutarea  de  măsuri  po¬ 
trivite  a  iufluinţâ  presa  în  duh  mai 
Creştinesc. 

Programul  larg  al  Asociaţiei  re¬ 
clamă  pe  deaîntregul  toate  forţele 
preoţime),  căci  altfel  planurile  rămân 
vorbe  frumoase,  prinse  pe  hârtie,  dacă 
nu  se  face  fiecare  preot  membra  al  ei 
şi  toţi  cei-ce  simt  în  sine  o  vie  pu¬ 
tere  de  a  contribui  cu  ceva  la  înfăp¬ 
tuirea  atâtor  lucruri  frumoase,  nu  se 
vor  devota  cu  dragă  inimă  în  servi¬ 
ciul  Asociaţiei  care  desigur  mai  con¬ 
tează  şi  la  ajutorul  moral  şi  chiar 
material  al  mirenilor  noştri,  înţelegă¬ 
tori  -  ai  multiplelor  probleme  biseri¬ 
ceşti,  religioase  şi  culturale. 

V 

Sinoadele  eparhiale  în  Mitropolia 
ortodoxă  a  Ardealului  s’au  întrunit  Ia 
Dumineca  Tomii,  în  patru  din  cele  5 
dieceze  ale  sale,  în  oraşele  de  reşe¬ 
dinţă:  Sibiu,  Arad,  Caransebeş  şi  Cluj. 
La  Oradea-mare,  —  pentru  starea  în 
care  se  află  încă  P.  S.  Sa  Ep.  Roman, 
după  atentatul  dela  senat,  —  s’a  amânat 
până  la  o  altă  dată  potrivită. 

Aceste,  cele  mai  înalte  corporaţii 
bisericeşti  legislative  în  epaThii,  s’au 
adunat  ca  să  ia  cunoştinţă  despre 
mersul  vieţii  bisericeşti,  şcolare  şi  epi- 


tropeşti-fundaţionale  în  cursul  anului 
1920  şi  să  dea,  prin  hotărârile  lor, 
cuvenitele  îndrumări  organelor  execu¬ 
tive,  consistoriilor  eparhiale,  cum  să 
urmeze  în  viilor,  pentrnca  biserica  şi 
instituţiile  ei  să  poată  răzbi  norocos 
deasupra  frământărilor,  prin  care  trece 
azi  poporul  nostru  în  refacere,  şi  să 
iasă  întărită,  pentru  a  putea  împlini 
cu  prisosinţă  cerinţa  mare  a  vremilor 
noui:  înoirea  şi  prefacerea  în  bine  a 
vieţii  sufleteşti  care  înalţă  spre  certuri, 
şi  aici  pe  pământ  înfrăţeşte  pe  toţi. 

Problemele  de  cari  s’au  ocupat  au 
fost  aproape  pretulindenea  aceleaşi, 
întâi  cele  cari  privesc  vieaţa  biseri¬ 
cească  proprie.  în  raport  cu  credin¬ 
cioşii  s’a  cerut  cu  insistenţa,  ca  fac¬ 
torii  <ţ,e  cădere,  să  hotărască  închi¬ 
derea  crâjmelor,  ca  cel  mai  primej¬ 
dios  cuib  de  distrugere  morală,  în 
Dumineci  şi  sărbători,  când  ţăranul 
ca  şi  lucrătorul  de  fabrică,  având  timp 
liber,  este  ispitit  sâ-1  întrebuinţeze 
altfel  decât  după  cerinţele  morale  şi 
fizice  ale  fiinţei  omeneşti.  La  oraşe 
să  se  limiteze  la  ora  9  piaţa  pentru 
zarzavaturi,  ca  lumea  să  se  poată  pre¬ 
găti  şi  pentru  rugăciunea  dela  bise¬ 
rică.  Iar  târgurile  de  ţară  ce  cad  în 
Dumineci,  sau  sunt  fixate  pe  anume 
sărbători,  să  fie  amânate  pe  a  dona 
zi  pentru  intensificarea  simţului  reli¬ 
gios  şi  înlesnirea  cercetării  bisericei. 

Pentru  combaterea  sectarismului 
ce  tot  mai  mult  se  afirmă,  s’a  cerut 
preoţimii  intensificarea  mancei  pasto¬ 
rale  şi  desfăşurarea  unei  activităţi  mi¬ 
sionare  prin  cuvânt  şi  faptă,  —  sin¬ 
gurul  mijloc  de  combatere  sigură  şi 
de  refacere  a  raporturilor  prielnice 
între  preot  şi  credincioşi.  S’a  cerut  şi 
organelor  administrative  controlul  asu¬ 
pra  felulai  cum  se  respectă  legea  ce 
normează  cultul  religios.  Asemenea 
s’a  cerut  sprijinul  moral^organelor  ad- 

ministrative  şi  în  combaterea  concu¬ 
binajului,  care  e  nu  numai  o  stare 
amorală,  ci  şi  o  primejdie  socială. 

Ca  o  problemă  arzătoare  s’a  so¬ 
cotit  chestiunea  regulării  dotaţiei  ma¬ 
teriale  a  preoţim»  şi  susţinerea  orga¬ 
nismului  bisericesc  peste  tot,  S’a  cerut 
intervenirea  la  locurile  competente,  ca 
biserica  să  fie  împărtăşită  din  visteria 
statului  de  ajutor  suficient  pentru  aco¬ 
perirea  trebuinţelor  curente,  iar  pentru 
viitor  să  se  creeze  un  fond  teligionar, 
în  legătura  căruia  deodată  cu  regu- 
larea  dotaţiei  preoţim»,  să  se  regu¬ 
leze  şi  chestia  pensiilor,  azi  ridicol 
de  bagatele. 

în  ce  priveşte  unificarea  biseri¬ 
cească  corporaţiile  noastre  bisericeşti 
sunt  cu  totul  de  acord  asupra  nece¬ 
sităţii  unificării,  însă  numai  pe  lângă 
deplina  respectare  a  principiului  de 
autonomie,  precum  şi  a  principiilor 
depuse  în  actuala  noastră  organizaţie 
statutară,  chemată  fiind  însăşi  biserica 
să-şi  dea  legea  sa,  pe  care  statul  o  ia 
numai  la  cunoştinţă  prin  inarticularea 
în  legile  Ţării.  «Orice  organizaţie  bi¬ 
sericească,  ce  nu  ar  corespunde  ace¬ 
stor  principii,  ne  va  îndreptăţi  să  ră¬ 
mânem  pe  lângă  organizarea  noastră 
bisericească  actuală»,  spune  sinodul 
dela  Arad,  iar  la  Sibiu  se  adauge: 
«Mitropolia  noastră  este  jaluză  pe 
drepturile  şi  constituţia  asigurată  prin 
statutul  organic  şi  insistă...  pentru  ge¬ 
neralizarea  lor  în  întreaga  biserică  or¬ 
todoxă  din  Regatul  român». 

în  chestiunea  Concordatului  s’a 
cerut  să  fie  luat  dela  ordinea  zilei, 
până  după  legiferarea  constituţiei  Ţării. 
La  Sibiu  s’a  hotărât  ridicarea  semina¬ 
rului  teologic  la  4  ani,  începând  cu 
anul  şcolar  viitor.  Urmând  pilda  şi 
conducerea  bisericească  din  cele  două 
dieceze,  Arad  şi  Caransebeş,  vom 
avea  preoţi  tot  mai  bine  pregătiţi 


pentru  chemarea  de  păstori  ai  sufle¬ 
telor  şi  biserica  îşi  va  impune  tot  mai 
mult  autoritatea  de  factor  cultural  in-  ' 
dispensabil.  Şi  pilda  trebue  urmată, 
chiar  dacă  pe  o  vreme  s’ar  cumula 
toate  institutele  intr’unul  singur,  bine 
aranjat.  —  Toi  aici  s’au  sistemizat  două 
posturi  de  preoţi  misionari. 

Problema  cea  mai  gingaşă  a  fost 
desigur  chestiunea  şcoalelor  confesio¬ 
nale,  pe  cari  factorii  de  stai  vor  să  le 
ia  de  sub  ocrotirea  bisericei,  folosind 
ca  mijloc  vexarea  învăţătorilor,  cărora 
statul  nu  le  încuviinţează  întregirea 
lefurilor,  şi  refuză  ajutorul  pe  seama 
şcoalelor  ,medii. 

în  faţa  tendinţei  de  statificare  Si¬ 
nodul  dela  Sibiu  spune:  «Avem  de¬ 
plină  încredere  în  conducătorii  statului  . 
nostru  şi  simţim  în  toată  puterea  su¬ 
fletului  nostru  datoria  patriotică  şi  na¬ 
ţională,  de  a  da  guvernelor  tot  spri¬ 
jinul  activ  în  opera  lui  de  perfecţio¬ 
nare  a  vieţii  de  stat...» 

în  preocupaţia  noastră  vie  pentru 
însuşi  binele  statului,  noi  cari  consti¬ 
tuim  sinodul  arhidiecezei  transilvane, 
fiind  în  măsură  a  constată  şi  aprecia 
activitatea  şi  rezultatele  realizate  sub 
raportul  cultura],  moral  şi  religios  de 
biserica  noastră  naţională  prin  şcoa- 
lele  sale,  văzând  şi  simţind  aievea  ce 
forţă  şi  valoare  morală  reprezintă  po¬ 
porul  nostru  dându-i  ocazia  şi  în¬ 
demnul  prin  organizaţia  ce  i-s’a  creai 
de  a  cultivă  spiritul  de  jertfă  şi  inte¬ 
resul  pentru  şcoalele  sale,  nutrind 
apoi  convingerea  puternică,  că  biserica 
noastră  ortodoxă  română,  ca  biserică 
de  stat,  în  drept  de  a  fi  sprijinită 
faţă  de  bisericile  altor  confesiuni,  e 
chemată  să  contribue  şi  în  viitor,  cu 
organizaţia  şi  mijloacele  ei  Ia  înde¬ 
plinirea  idealurilor  statului  nostru,  — 
nu  ne  putem  împăca  cu  ideea,  că  bi¬ 
serica  noastră  să  fie  lipsită  de  puterea 


şi  chemarea  sa  firească  de  a  învăţă  şi 
cultivă  poporul,  ori  de  a  o  vedea  even¬ 
tual  pusă  chiar  în  inferioritate  faţă  cu 
alte  biserici  sprijinite  şi  ajutorate  în 
chemarea  lor  şi  din  alte  părţi,  dar  nu 
ne  putem  impâcă  nici  cu  jdeea  de  £ 
vedeă  poporul  nostru  oprit  In  silinţele 
sale  sănătoase  şi  moralizatoare  de  a-şi 
susţinea  şcoalele  pe  cari  şi-le-a  înte¬ 
meiat  şi  îngrijit  până  acum  şi  să  fie 
.desfăcut  de  legătura  sa  cu  şcoala,  căci 
e  de  prevăzut  că  în  urma  acesteia  i-se 
va  creă  o  stare  psihologică  nepriel¬ 
nică  datoriilor  lui  mari,  ce  i-se  impun 
pentru  aceste  timpuri  de  prefacere. 

în  consecinţă  se  susţine  caracterul 
confesional  al  şcolilor,  şi,  1.  P.  S.  Sa 
Părintele  Mitropolit  este  invitat  să 
stărue  la  factorii  de  stat  în  acest  sens. 
Dacă  însă  stăruinţele  nu  ar  duce  la 
rezultat,  să  fie  convocat  Congresul  na¬ 
ţional  bisericesc,  singur  chemat  a  se 
pronunţă,  în  deplină  cădere,  asupra 
chestiunii  de  vieaţă  a  şcoalei  confesio¬ 
nale  ortodoxă  română». 

S’a  cerut  apoi  cu  drept  cuvânt  re¬ 
ducere  de  75%  pe  C.  F.  R.  pentru 
protopopi,  pe  teritorul  protopopiatului 
şi  până  la  Centrul  diecezei,  precum  şi 
înlesniri  de  cărăuşie  la  vizitaţiile  ca¬ 
nonice. 

în  chip  deosebit  s’a  ocupat  sinoa¬ 
dele  dela  Arad  şi  Caransebeş  de  soartea 
credincioşilor  şi  a  bisericilor  rămase 
sub  dominaţiţ  sârbească  şi  ungurească, 
scoţându-se  la  iveală  modul  de  trata¬ 
ment  neuman,  şi  cerându-se  intreve- 
nire  pe  cale  diplomatică  în  chestia  li¬ 
bertăţii  confesionale  şi  recunoaşterea 
drepturilor  bisericei  române. 

La  Sibiu  şi  Arad  s’a  pus  problema 
reorganizării  după  desfacerea  diece¬ 
zelor  Cluj  şi  Oradea-mare.  Sinodul 
diecezei  Cluj,  care  a  intrat  în  func¬ 
ţiune,  cjiiar  mai  nainte  de  a  se  fi  înfiin¬ 
ţat  dnpâ  toate  formele  legale  episcopia 


Vadului  şi  a  Feleacului  cu  sediul  in 
Capitala  Ardealului,  —  s’a  preocupat 
in  special  de  organizarea  eparhiei,  în 
aşteptarea  votării  apropiate  a  proiec¬ 
tului  de  lege  şi  din  partea  camerei  de¬ 
putaţilor,  pentru  recunoaşterea  deplină 
a  înfiinţării  nouei  episcopii. 

în  tot  timpul  sesiunii  şi  pretutin- 
denea  parlamentarismul  nostru  bise¬ 
ricesc  a  fost  Ia  înălţimea  cuvenită  pro¬ 
blemelor  puse  la  ordinea  zilei  şi  ar¬ 
monia  desăvârşită  în  care  au  fost  so¬ 
luţionate  toate  chestiunile  de  sfatul 
clericilor  şi  mirenilrr  e  un  nou  în¬ 
demn  şi  o  nouă  îndreptăţire  de  a  ţinea 
cu  hotărâre  la  constituţionalismul  bi¬ 
sericei  noastre  autonome. 

Societatea  ortodoxă  naţională  a 
femeilor  române  şi-a  ţinut  anul  acesta 
Congresul  general  în  Chişinăul  Ba¬ 
sarabiei  în  zilele  de  28 — 30  Maiu.  A 
fost  o  înălţătoare  sărbătoare  de  înfră¬ 
ţire  a  sufletelor  celor  ce  s’au  strâns 
din  toate  provinciile  României  cu  acest 
prilej.  Basarabenii  au  primit  şi  găzduit 
cu  dragoste  caldă  pe  toţi  câţi  sau  dus 
la  ei,  între  cari  din  Transilvania  vre-o 
10  preoţi  cu  4  prolopopi,  4  preotese 
şi  alte  2  doamne  şi  un  profesor. 

întâia  întrunire,  in  28  Maiu,  a  fost 
în  sala  de  primire  dela  arhiepiscopie, 
unde  congresiştii  s’ân  strâns  să-şi  ex¬ 
prime  omagiile  I.  P.  S.  Sale  Părintelui 
Gurie.  După  amiazi,  sub  prezidenţia 
dneiCantacuzino,  s’a  ţinut  consfătuirea 
delegaţilor  filialelor  societăţii,  unde 
s’a  expus  activitatea  de  până  aci  a 
fiecăreia  în  parte.  Iar  a  doua  zi.  Du¬ 
mineca,  după  amiazi,  sub  prezidiul 
arhiepiscopului,  s’a  ţinut  şedinţa  Con¬ 
gresului,  în  care  d-nâ  Cantacuzino  a 
făcut  frumoasa  dare  de'  seamă  gene¬ 
rală  peste  activitatea  de  10  ani  a  So¬ 
cietăţii,  iar  asupra  gestiunii  financiare 
a  raportat  d-na  Zoe  Râmniceann,  după 

cari  reprezentanţii  arhiereilor  noştri, 
a  diferitelor  instituţii  şi  societăţi  au 
salutat  Congresul. 

Din  rapoarte  se  desface  frumoasa 
activitate  de  jertfă  şi  devotament  pe 
care  doamnele  române  au  ştiut  să  o 
depună  pentru  înfiinţarea  şi  susţinerea 
institutelor  de  domnişoare,  a  grădi- 
nilor'de  copii  cu  cantine,  orfelinatelor, 
căminarilor,  bibliotecilor  şi  conferin¬ 
ţelor  poporale,  a  cursurilor  de  adulţi, 
şi  în  vremea  de  cumplită  încercare  a 
răsboiului  pentru  îngrijirea  soldaţilor 
noştri. 

Ovaţiile  călduroase  şi  cuvintele 
de  laudă  sinceră,  ce  s’au  adus  în  plin 
congres  d-nei  principese  Alexandrina 
Or.  Cantacuzino  sunt  dovada  vie  de 
recunoştinţa  mulţimei  pentru  opera 
pe  care  o  săvârşeşte  conducând  cu 
atâta  înţelepciune  Societatea  ortodoxă, 
la  leagănul  căreia  a  străjuit  şi  pentru 
realizarea  scopurilor  căreia  a  depus 
toată  dragostea .  şi  devotamentul  ne¬ 
întrecut. 

Nevoia  vremii  din  care  a  pornit 
Societatea  ortodoxă  înainte  cu  11  ani 
a  fost  apărarea  ortodoxismului  nostru 
împotriva  tentaţiunilor  date  pe  faţă 
de  călugăriţele  catolice,  cari  ademe¬ 
neau  sufletele  plăpânde  de  fetiţe  or¬ 
todoxe  din  cele  mai  bune  case  ro¬ 
mâneşti.  Şi  pentru  a  ne  'buimăci,  pe 
atunci  agenţii  catolicismului,  nu  s’au 
sfiit  a  susţinea  că  chiar  arhierei  de 
ai  noştrii  pe  patul  de  moarte  au  trecut 
la  catolicism.  Ca  o  pavăză  a  ortodo¬ 
xiei  împotriva  agresiunilor  catolice  s’a 
înfiinţat  Societatea  care  tocmai  penfru 
aceasta  s’a  numit  ortodoxă. 

Iu  mulţimea  şcolilor  înfiinţate  de 
ea,  din  iniţiativa  particulară  şi  susţinute 
aproape  fără  ajutor  de  stat,  nouă  ne 
place  să  vedem  reînviind  şi  în  vechiul 
Regat  caracterul  şi  spiritul  şcolilor 
confesionale,  în  vreme  ce  aici  la  noi, 


sunt  oameni  cari  vor  să-şi  facă  cu 
orice  preţ  o  ptatformă  din  statificarea 
instituţiilor  de  cultură  confesionale. 
Dacă  totuşi  mi  se  pare  că  problema 
principală  ce  se  urmăreşte  prin  şcolile 
şi  instituţiile  de  cultură  ale  Societăţii 
ortodoxe  este  cultura  şi  educaţia  na¬ 
ţională,  rămânând  în  umbră  problema 
educaţiei  şi  culturei  religioase,  care  nu 
găseşte  o  îngrijire  mai  deosebită  nici 
sub  aripile  acfistei  Societăţi,  vina  este 
de  sigur  şi  a  bisericei,  care  n’a  căutat 
îndeajuns,  .prin  preoţimea  ei,  legătura 
firească  cu  Societatea  dându-i  mână 
de  ajutor.  Nu  ajung  numai  cuvintele 
de  măgulire  pe  cari  şi  le  spun  reci¬ 
proc  Societatea  şi  Biserica,  prin  re¬ 
prezentanţii  lor,  la  diferite  prilejuri 
solemne,  ci  ne  trebue  o  înfrăţire  sin¬ 
ceră,  o  înţelegere  armonică,  un  sprijin 
reciproc  şi  conlucrare  efectivă,  pentru 
ca  să  se  ducă  la  izbândă  în  şcoala 
românească  concepţia  de  vieaţă  cre¬ 
ştinească  aşa  cum  se  reprezintă  în  bi¬ 
serica  ortodoxă.  Interesul  îfîtregului 
neam  o  cere  aceasta. 

Şi  cu  această  menire  Societatea 
ortodoxă  trebue  să  treacă  repede  Cat- 
paţii  şi  la  noi  în  Ardeal,  unde  pro¬ 
blema  e  mai  arzătoare  şi  unde  o  dorim 
din  toată  inima  să  ne  înfrăţim  la  iucru. 
Poate  sufletul  de  femeie  să  aibă  mai 
degrabă  puterea  de  a  reface  ruptura 
păgubitoare  dinainte  cu  mai  bine  de 
200  de  ani,  ce  s’a  produs  Intre  fii  ace- 
iuiaş  neam  prin  uneltirile  streine.  In  tot 
cazul  încheierea  unor  legături  de  sim¬ 
patie  şi  prietinie  intre  doamnele  or¬ 
todoxe  a  vechiului  regat  şi  intre  doam¬ 
nele  române  ortodoxe  şi  neortodoxe 
dela  noi,  ar  tinde  un  ajutor  de  seamă 
silinţelor  bisericii  noastre  de  a  readuce 
la  fânul  ei  pe  urmaşii  celor  ademe¬ 
niţi  odinioară  de  Roma  papistă. 

Şi  din  acest  motiv  se  impune  în¬ 
demnul  de  a  căuta  legături  şi  a  se 

afilia  Societăţii  ortodoxe  a  femeilor 
române  toate  reuniunile  de  femei, 
cari  sunt  destul  de  .numeroase  prin 
parohiile  noastre,  dar  de  cari  nu  se 
ţine  seamă  câtă  vreme  munca  lor  se 
desfăşoară  aşa  risipit,  în  neştire. 

* 

Biserica  Basarabiei  a  fost  o  sur¬ 
priză  aşa  cum  am  găsit-o  noi  ardelenii 
duşi  să  luăm  parte  la  congresul  So¬ 
cietăţii  ortodoxe  în  Chişinâu.  Bogată 
în  averi  şi  instituţii  felurite,  organizate 
şi  susţitfute  de  preoţime,  se  mişcă  în 
cadre  largi,  ce  aşteaptă  revărsarea  cu 
prisosinţă  a  duhului  vremilor  noui, 
chemate  să  dea  suflet  mult,  în  pro¬ 
porţie  cu  lărgimea  cadrelor,  pe  cari 
le-am  întâlnit  pretutindenea:  Ia  fru¬ 
moasa  reşedinţă  arhiepiscopească  cu 
o  «capelă»  ce  poate  sluji  de  catedrală, 
la  bine  aranjatele  birouri  ale  «Consis- 
torului  Spiritual»,  la  Seminarul  teolo¬ 
gic  cu  cele  6  clase  ale  sale,  pe  cari 
le  fac  candidaţii  la  preoţie,  dupăce  au 
mântuit  4  ani  la  «şcoala  spirituală», 
un  fel  de  liceu,  în  care  intră  cu  4  clase 
primare. 

Catedrala  mitropolitană  cu  slujba 
ei  fastuoasă:  arhiepiscopul  încunjurat 
de  clerul  din  centru  a  slujit  cu  5  dia¬ 
coni,  artişti  în  cântare  şi  forme  rituale, 
cari  cadrau  perfect  cu  răspunsurile 
înălţătoare  ale  corului,  ce  cântă  nu 
numai  la  liturghie  ci  şi  toate  cântările 
de  strană,  în  cor.  Mici  sforţări  ori  în¬ 
deletniciri  teatrale  ar  trebui  totuşi  în¬ 
lăturate,  ca  măreţia  slujbei  dumnezeeşti 
să  se  menţină  la  înălţimea  sfinţeniei 
obiectului  şi  locului  unde  se  săvârşeşte. 

O  «şcoală  eparhială»  pentru  edu¬ 
caţia  fetelor  e  o  podoabă. 

O  «casă  eparhială»  îmbie  un  adă¬ 
post  şi  pentru  preoţii  din  provincie 
când  vin  la  centru.  Aici  e  un  bine 
aranjat  «muzeu  bisericesc»  cu  odoare, 
obiecte  sfinte,  icoane  şi  cărţi  biseri¬ 


ceşti  vechi,  chiar  manuscripte  foarte 
vechi,  cu  o  bibliotecă  şi  arhivă.  Mu¬ 
zeul  este  îngrijit  de  «Societatea  isto- 
rico-arhiologică  bisericească  din  Ba¬ 
sarabia»,  cu  sediul  in  Chişinău,  înte¬ 
meiată  la  1902  cu  scopul  de  a  studia 
trecutul  vieţii  bisericeşti  locale  sub 
toate  manifestările  ei  şi  din  toate 
punctele  de  vedere  dela  cele  dintâi 
apariţinni  ale  Creştinismului  in  Basa¬ 
rabia. 

Societatea  stă  sub  ocrotirea  ar¬ 
hiepiscopului  locului,  este  cârmuită  de 
un  preşedinte  şi  un  comitet,  îngrijeşte 
de  păstrarea  monumentelor  istorice,  şi 
publică  o  revistă  specială  a  sa,  din 
care  au  apărut  până  acum  12  volume, 
tipărind  lucrările  de  valoare  ale  mem¬ 
brilor  săi. 

Un  institut  pentru  adăpostul  bă¬ 
trânilor  «azilul  bătrânilor»,  este  con¬ 
dus  de  un  preot,  care  sufletul  şi-I 
pune  pentru  opera  de  caritate  pe  care 
o  face,  ^şi  care  prin  devotamentul  şi 
râvna  sa  a  câştigat  încrederea  oame¬ 
nilor  de  bine,  cari  îi  ajută. 

Am  găsit  acolo  o  instituţie  de  cea 
mai  mare  importanţă  «Fabrica  de  lu¬ 
mânări»  în  care  se  pregătesc  lumâ¬ 
nările  de  ceară  curată  pentru  tre¬ 
buinţele  întregei  biserici  din  Basara¬ 
bia.  Având  monopolul,  ea  înlătură 
specula  cu  'umânâri  de  diferite  ingre¬ 
diente  rele  şi  comerciul  necuviincios 
cu  cele  trebuitoare  la  slujbele  sfinte, 
dar  în  aceiaş  vreme  dă  şi  un  venit 
anual  foarte  însemnat,  din  care  se 
susţin  aproape  toate  instituţiile  biseri¬ 
ceşti. 

Aranjamentul  şi  modul  de  lucrare 
a  fabricei  fiind  foarte  simpla,  biserica 
noastră  ardeleană  nu  mai  poate  lipsi 
nici  o  clipă  dela  datoria  de  a-şi  în¬ 
fiinţa  fabrica  proprie,  cointeresând 
toate  bisericile  noastre  săteşti  şi  preo- 
ţimea  ei  prin  «Asociaţia  clerului». 

In  sfârşit  —  neavâud  intenţiunea 
de  a  da  seamă  de  tot  ce  am  văzut, 
am  auzit  şi  am  cunoscut  în  decursul 
vizitei  scurte  din  Chişinâu,  —  mai 
amintesc  un  singur  lucru  căruia  îi 
vom  da  toată  importanţa  la  vremea  sa. 
Reprezentanţi  ai  preoţimei  din  toate 
provinciile  bisericeşti  strânşi  la  Chi- 
şinău,  au  ţinut  6  consfătuire  discutând 
problemele  bisericeşti  şi  preoţeşti  cari 
ne  interesează  deopotrivă,  şi  în  con¬ 
sonanţă  cu  hotărârea  congresului  dela 
■  laşi,  din  toamna  trecută,  s’a  hotărât 
ţinerea  unui  congres  preoţesc  general 
la  Chişinău,  în  toamna  acestui  an,  cu 
delegaţi  ai  tuturor  Asociaţiilor  şi  So¬ 
cietăţilor  preoţeşti  din  toate  Mitropo¬ 
liile  ortodoxe  române,  în  scopul  de 
a  pune  în  discuţie  şi  a  exprimă  desi- 
derate  în  toate  chestiunile  ce  ne  pri¬ 
vesc  pe  toţi  deopotrivă,  şi  pentruca 
să  se  statornicească  o  atitudine  uni¬ 
tară  şi  acţiune  solidară,  de  câteori  va 
fi  vorba  de  biserica  ortodoxă  şi  preo- 
ţimea  ei. 

La  propunerea  secretarului  general 
al  «Asociaţiei  Andreiu  Şaguna»  s’au 
stabilit  chiar  punctele  principale  ale 
programului  şi  s'a  recercat  comitetul 
exmis  de  Congresul  dela  laşi,  să  se 
întregească  cu  câte  uuu-doi  membrii 
şi  din  Mitropoliile,  cari  nu  sunt  re¬ 
prezentate  şi  în  înţelegere  cu  dele¬ 
gaţia  preoţim»  basarabene  să  facă 
toate  pregătirile  pentru  buna  reuşită 
a  Congresului. 

Atunci  vom  avea  prilegiul,  mun¬ 
cind  împreună  să  ne  cunoaştem  şi  cu- 
noscându-ne  să  ne  înfrăţim  Ia  muncă 
deamnâ  şi  conştientă  pentru  folosul 
neamului  şi  înălţarea  bisericeî  noastre 
ortodoxe.  Vom  verifică  atunci  pe  de¬ 
plin  şi  impresia,  pe  care  ne-am  câ¬ 
ştigat-o,  în  2—3  zile  cât  am  stat  în  Chi¬ 
şinău,  câ  preoţimea  mult  încercatei 
Basarabii  nu  este  ruşo-filâ,  după  cum 


adeseori  i-se  aruncă  învinuirea,  ci 
da,  este  jaluză,  egoistă  chiar,  pe  si¬ 
tuaţia  pe  care  a  avut-o  în  trecut  şi 
pe  care  şi-o  vede  ameninţată  tocmai 
acum  când  s’au  frânt  lanţurile,  şi  de 
aceia  face  impresia  unei  tagme  sepa- 
tiste,  căutând  să  se  îngrădească  faţă 
de  oamenii  dinafară.  Am  văzut  acolo 
mândrie  conştientă  la  această  preo¬ 
ţime  că  a  putut  să  păstreze  românis¬ 
mul,  sufletul  prin  care  trăeşte  un  popor 
şi  atunci,  când  i-se  taie  cea  mai  de 
seamă  artera  de  vieaţă:  limba. 

* 

Congresul  Societăţii  «Ocrotirea 
Orfanilor»  s’a  ţinut  în  2/15  Maiu  în 
Cluj,  pentru  a-şi  da  seama  de  acti¬ 
vitatea  de  4  ani.  Societatea  Ocrotirii 
orfanilor  din  răsboin  şi-a  Inat  înce¬ 
putul  în  Iaşi,  în  vremuri  de  cumplită 
încercare  pentru  neamul  nostru.  înce¬ 
putul  a  fost  modest,  abia  putea  adă¬ 
posti  primul  orfelinat  84  de  orfani. 
După  4  ani  societatea  are  tocmai  84 
de  orfelinate,  cari,  socotindn-se  şi  or¬ 
fanii  îngrijiţi  la  domicilia,  adăpostesc 
mai  mult  decât  a  treia  parte  din  în¬ 
tregul  număr  de  orfani  de  răsboiu 
cari  sunt:  360,000. —  Bugetul  cheltue- 
lilor  arată  suma  de  36.000,000  lei  şi 
ar  trebui  cel  puţin  106  000,000  lei  pen¬ 
tru  ca  societatea  să-şi  poată  împlini 
misiunea,  aşa  cum  atât  de  frumos  a 
arătat-o  I.  P.  Sfinţitul  nostru  Mitropolit 
Nicoiae,  la  deschiderea  orfelinatului 
«Principele  Carol»  din  localul  unde 
fuseră  institutul  de  corecţiile,  adre- 
sându-se  plăpândelor  vlăstare,  acum 
copii  ai  neamului:  «N’am  venit  la  voi, 
dragi  orfani,  decât  cu  frumosul  gând 
de  a  vă  aduce  dragostea  noastră,  cea 
făgăduită  de  noi  înaintea  lui  Dum¬ 
nezeu  pentru  dragostea  pe  care  au 
avulo  părinţii  voştri  faţă  de  ţară.  Sân- 
teţi  luaţi  de  noi  pentru  ca  să  vă  facem 
oameni  folositori  ţării  pentru  care  pâ- 

rinţii  voştrii  au  murit,  să  vă  facem 
vrednici  de  părinţii  voştrii,  ca  odată  să 
blagosloviţi  pe  ceice  v’au  îngrijit  şi. 
ţara  în  care  va-ţi  născut». 

Congresului  i-a  premers  slujba 
sfântă  în  biserica  ortodoxă,  îndeplinită 
de  I.  P.  S  Sa  cu  asistenţa  preoţimii 
din  Cluj,  în  faţa  unei  lumi  din  tot  ce 
are  mai  select  Clujul  şi  societatea  ro¬ 
mânească  din  toate  părţile  Ţării  de 
unde  se  găseau  reprezentanţi.  In  cursul 
liturghiei  s’a  făcut  hirotonirea  unui 
diacon,  şi  [.  P.  S.  Sa  a  cuvântat  înăl¬ 
ţător  asupra  cuvintelor  Domnului  «Eu 
sânt  Învierea  şi  vieaţa»  arătând,  că  vieaţa 
e  un  dar  dumnezeesc  pe  care  nu  o 
putem  pătrunde  îndeajuns  cu  firea 
de  oameni,  dar  trebne  să  o  simţim  şi 
trăim  după  principiile  evangheliei. 

Şedinţele  congresului  au  fost  pre¬ 
zidate  asemenea  de  I.  P.  S.  Sa,  asistat 
de  prezidenta  Societăţii,  principesa 
Olga  Sturza,  care  şi-a  făcut  o  pro¬ 
blemă  de  vieaţă  din  ocrotirea  orfanilor, 
cărora  s’a  dedicat  cu  ardoarea  şi  dra¬ 
gostea  ce  a  cucerit  atâtea  inimi  bune 
în  favorul  cauzei. 

Azi  societatea  şi-a  întins  activi¬ 
tatea  peste  Întreaga  ţară,  în  nouă  sec¬ 
ţiuni  cari  au  filiale  în  fiecare  judeţ 
şi  tinde  să  aibă  cel  puţin  150  de  or¬ 
felinate  în  întreaga  Românie,  pe  lângă 
îngrijirea  asistentei  la  domiciliu,  prin 
pensii,  institute  de  instincţiune,  asi¬ 
stenţă  medicală  etc. 

* 

Congresul  preoţilor  văduvi,  sau 
consfătuirea  acelora  după  cum  s’a 
numit  cu  modestie,  s’a  ţinut  la  Bucu¬ 
reşti  în  a  doua  Săptămână  după  Paşti 
(12  Maiu  st.  n.)  sub  prezidenţia  părin¬ 
telui  C.  N^zarie  profesor.  In  afară  de 
preoţii  interesaţi  au  luat  parte  şi  un' 
însemnat  “număr  de  fraţi  pe  cari  ne¬ 
norocul  nu  i-a  încercat,  dar  au  venit 
in  ajutorpl  celor  loviţi  de  soarte. 


al  căror  număr  după  cuvântul  dlui 
profesor  universitar,  fost  ministru  de 
culte  S,  Mehedinţi,  se  ridică  la  2500. 
De  faţă  au  fost  şi  un  alt  fost  mini¬ 
stru  de  culte  şi  instrucţie  C.  Disescu, 
apoi  părintele  arhim.  l.Scriban,  dl  pro¬ 
fesor  al  facultăţii  teologice  I.  Mihăl- 
cescu,  directorul  general  Brădişteanu 
reprezentând  pe  dl  ministru  Goga, 
cari  toţi  s’au  pronunţat  în  favorul 
cauzei  preoţimii  a  cărei  stare  expusă 
de  unii  au  înduioşat  până  la  lacrimi. 
Singur  I.  P.  S,  Părinte  Gurie,,  arhi¬ 
episcopul  Basarabiei  s’a  pronunţat  îm¬ 
potriva  recăsătorirei.  S’a  mai  obţinut 
şi  promisiunea  şi  sprijinul  altor 
personaltăţi  în  afară  de  congres,  a 
dlui  Iorga  Averescu,  Brătianu,  Goga, 
şi  au  solicitat  şi  bunăvoinţa  I.  P.  S. 
Sale  Păr.  Mitropolit  Primat. 

Congresul  a  făcut  o  moţiune,  prin 
care  roagă  autorităţile  bisericeşti  In 
drept,  să  admită  căsătoria  a  doua  a 
preoţilor  şi  a.  delegat  o  comisiune  cu 
însărcinarea  de  a  stărui,  ca  desidera- 
tul  exprimat  în  moţiune  să  fie  apro¬ 
bat  de  ceice  an  căderea  a  decide  o 
cauză,  care,  ridicând  mizeria  atâtor 
preoţi,  numai  spori  poate  prestigiul 
bisericei  ortodoxe  şi  a  preoţimei 
aceleia. 

* 

i 

Consistorul  superior  bisericesc 

a  fost  convocat  în  sesiune  de  primă¬ 
vară  dela  21  Martie— 4  Aprilie,  iar 
Sfântul  Sinod  s’a  întrunit  în  sesiune 
extraordinară  pe  zilele  8—22  Aprilie 
a.  c.  Chestiunea  principală  de  care 
s’au  ocupat  a  fost  «Anteproiectul  de 
lege  pentru  organizarea  bisericii  au¬ 
tocefale  ortodoxe  române»,  în  vederea, 
unificării  administrative  a  aceleia. 

S’a  mai  discutat  chestiunea  sec¬ 
telor  religioase  în  România  socotin- 
du-se  ca  o  primejdie  naţională,  ali¬ 
mentată  de  duşmanii  ţării  româneşti 

cn  puternice  mijloace  materiale  :  Bab- 
tiştii,  Nazoreirşi  Adventiştii,  cari  în¬ 
vaţă  pe  cei  ademeniţi  să  nu  depună 
jurământul  şi  să  nu  pună  mâna  pe 
armă  ca  astfel,  într’un  moment  dat, 
să  tulbure  liniştea  publică  şi  să  aducă 
în  primejdie  siguranţa  statului.  Pentru 
combaterea  sectarismului  s'a  emis 
ideea  înfiinţării  unei  catedre  spe¬ 
ciale,  la  Facultatea  de  teologie  din 
Bucureşti  şi  s’a  discutat  şi  reorgani¬ 
zarea  Facultăţilor  de  teologie  peste  tot. 

S’a  hotărât  reapariţia  revistei  ofi¬ 
ciale  a  Sf.  Sinod  «Biserica  Ortodoxă 
Română»  sub  direcţiunea  P.’  S.  Sale 
episcopului  Vartolomei  al  Râmni- 
cului-Noului-Severin  cu  un  comitet  de 
redacţie,  alcătuit  din  reprezentanţi  ai 
mitropoliilor  ortodoxe. 

S’a  lămurit  chestiunea  preoţilor  în 
armată,  hotărându-se  să  fie  numit 
câte  un  preot  de  fiecare  regiment,  ţi- 
nându-se  seamă  de  confesiunea  reli¬ 
gioasă,  care  formează  majoritatea  re¬ 
gimentului. 

La  Congresul  Creştinesc  dela 
Chicago,  America,  Sf.  Sinod  a  numit 
reprezentanţi  ai  Bisericii  româneşti  pe 
P.  S.  Sa  episcopul  Vartolomei,  Arhim. 
I.  Scriban,  Dr.  loan  Lupaş  şi  preotul 
Cicerone  lordăchescu.  Conferenţa  de 
pregătire  a  lucrărilor  în  vederea  ma¬ 
relui  congres  creştinesc  s’a  fixat  pe 
17  August  în  Annandaleon  Hudson, 
statul  New-Jork  din  America  de  nord, 
iar  data  Congresului  însuşi  se  va 
stabili  de  conferenţa  de  pregătire. 

S’a  limpezit  în  sfârşit  situaţia  Ti¬ 
pografiei  Cărţilor  Bisericeşti  care,  luată 
de  stat,  a  fost  restituită  bisericii  şi  s’a 
mai  discutat  chestiunea  cărţilor  di¬ 
dactice,  retipărirea  cărţilor  de  ritual 
şi  alte  probleme  dela  ordinea  zilei. 


Noii  ierarhi  ai  Bisericei  noastre. 

în  ziua  de  16/29  Martie  a.  c.  s’a  făcut  cu 
solemnitate  deosebită  investirea  din 
partea  M.  Saie  Regelui  a  P.  S.  S.  Lor: 
arhiepiscopul OurieOrosu  al  Chişinău- 
lui,  Dr.Traian  Badescu  al  Caransebeşu¬ 
lui  şi  Roman  Ciorogariu  al  Oradiei- 
Mari,  de  faţă  fiind  1.  P.  S.S.  Mitropolitul 
Primat  Miron,  Mitropolitul  Moldovei 
Pimen  şi  al  Ardealului  Nicolae,  mini¬ 
strul  cultelor  şi  alţi  4  miniştrii,  repre¬ 
zentanţii  Academiei  Române  şi  alţi 
înalţi  demiîitari  civili  şi  militari. 

M.  S.  Regele  Înmânând  pe  rând 
cârja  de  păstor,  rosteşte  formula  de 
investire  şi  credincioasă  păstorire,  mi¬ 
nistrul  cultelor  ceteşte  decretele  regale, 
iar  noii  păstori  delâ  cele  două  hotare 
ale  neamului  românesc,  pe  Nistru  şi 
spre  Tisa,  mulţumind,  răspund  prin 
cuvântări  aiese,  plini  de  încredere  şi 
avânt,  făcând  făgăduinţa,  că-şi  vor 
jertfi  toate  puterile  pentru  înălţarea 
bisericei  şi  întărirea  neamului.  M.  Sa 
Regele  bineventâudu-i  în  «Casa  noa¬ 
stră  a  poporului  român  liber»  răs¬ 
punde  fiecăruia  în  parte  şi  Încheie 
adresându-se  tuturora:  «Acum  mai 
mult  ca  oricând  datori  suntem  să  ne 
închinăm  toate  puterile  întru  propo- 
veduirea  credinţei  mântuitoare,  a  fap¬ 
telor  întemeiate  pe  iubirea  aproapelui 
şi  a  păcii  obşteşti,  la  adăpostul  căreia 
să  putem  lecui  rănile  trecutului,  pre¬ 
gătind  roadele  binecuvântate  ale  ma¬ 
rilor  jertfe  ce  ni-s’au  cerut  de  vre- 
mile  grele  prin  cari  am  străbătut.  Să 
punem  la  o  parte  nemulţâmirile  mă¬ 
runte  şi  trecătoare  şi  ca  nişte  fii  buni 
ai  patriei  sâ  ne  înălţăm  sufletele  cătră 
binele  permanent  al  scumpei  noastre 
Românii». 

* 

în  ziua  următoare,  30  Martie  Ma¬ 
rele  Colegiu  electoral  la  Bucureşti  a 
ales  de  episcop  titular  ja  Rlmnic-Noul- 


/ 


Severi  n  pe  f>.  S.  Sa  locotenentul  ar¬ 
hiereu  Vartolomeiu  Stăneseu  Băcă- 
oanul,  iar  la  eparhia  Argeşului  pe 
Arhim.  Visarion  Puiu  fost,  in  ultimii 
3  ani,  rectorul  Seminarului  teologic 
din  Chişinău  şi  Exarh  al  mănăstirilor 
diu  Basarabia;  —  întregindu-se  astfel 
şi  cele  două  scaune  episcopale  de  mult 
vacante. 

Investiţi  cu  acelaş  ceremonial  so¬ 
lemn  la  palatul  regal  ambii  ierarhi  au 
foşi  instalaţi  în  scaunele  lor  în  Dumi¬ 
neca  din  11/24  Aprilie. 

Introducerea  P.  S.  Sale  Vartolo¬ 
meiu  o  a  făcut  I.  P.  S.  Sa  Mitropo¬ 
litul  Primat  Miron,  cit  deosebită  so¬ 
lemnitate  în  cursul  căreia  prin  o  cu¬ 
vântare  aleasă,  a  evocat  figurile  mari 
bisericeşti,  cari  au  stat  în  decursul 
vremii  în  fruntea  acestei  eparhii.  P. 
S.  Sa  Ep.  Vartolomeiu  a  răspuns  cu 
o  rară  elocinţă  şi  profunda  erudiţie 
făcând  adâncă  impresie.  1.  P.  Sfin¬ 
ţitul  nostru  mitropolit,  reţinut  de  mo¬ 
tive  neînlăturabile,  n’a  putut  avea  plă¬ 
cerea  să  ia  parte  la  bucuria  fratelui 
care  la  sfinţirea  1.  P.  S.  Sale  a  fost 
delegatul  sf.  Sinod  şi  împreună  au  În¬ 
deplinit  apoi  sfinţirea  P.  S.  Sale  epis¬ 
copului  ^dela  Caransebeş.  Dar  repre¬ 
zentanţii  i.  P.  S.  Sale  au  scos  la  iveală 
folosul  mare,  pe  care  l-a  avut  biserica 
noastră  ardeleană,  atât  de  sbuciumată, 
delâ  episcopia  Râmnicului,  focular  de 
vieaţă  creştinească  şi  românească.  Ra¬ 
porturile  de  bună  vecinătate  nu  vor 
lipsi  să  încheie  o  legătură  tot  mai 
strânsă  în  folosul  înălţării  ortodoxismu¬ 
lui  bisericei  noastre  româneşti. 

La  Argeş,  unde  au  fost  de  faţă 
mulţi  clerici  distinşi  ai  eparhiei,  se¬ 
cretarul  general  al  ministerului  cultelor 
cu  alţi  înalţi  funcţionari,  actul  înăl¬ 
ţător  s’a  petrecut  într’o  atmosferă  de 
frăţietate  pacinică  şi  dragoste  creşti¬ 
nească. 


La  15  Maiu  s’a  făcut  în  cadrul 
unor  festivităţi  frumoase,  instalarea  I. 
P.  Sfinţitului  arhiepiscop  Gurie,  al 
Chişinăuiui,  de  cătră  I.  P.  Sfinţitul 
Mitropolit  Primat  Miron,  care  a  trecut 
în  Basarabia  însoţit  de  Ministrul  Cul¬ 
telor  dl  O.  Ooga,  pentru  a  ridică  şi 
în  acest  fel  moralul  populaţiei  şi  bi- 
sericanilor  de  acolo  şi  a  strânge  tot 
mai  mult  legăturile  de  unire  cn  Ţara 
mamă  şi  cu  Biserica  ortodoxă  a  ei. 

Atâtor  ierarhi  ai  bisericei  noastre 
româneşti,  investiţi  acum  proaspăt  cu 
puterea  de  a  cârmui  sufletele  mulţimii, 
le  urăm  dm  toată  iuima  ani  mulţi  de 
păstorire  rodnică  în  fapte  mari  şi  cre¬ 
ştineşti  pentru  Înălţarea  ortodoxis¬ 
mului  nostru  şi  pentru  îndreptarea  fii¬ 
lor  neamului  spre  limanul  fericirii. 

*  • 

In  6  Aprilie  a.  c.  a  trecut  din  vieaţă 
P.  Sfinţitul  episcop  Dionisie  Climescu 
al  Buzăului  şi  s’a  înmormânt  în  curtea 
bisericei  episcopale,  însoţit  de  drago¬ 
stea  fiilor  săi  sufleteşti,  strânşi  în  număr 
mare  să-l  petreacă  la  groapă,  după  o 
păstorire  frumoasă  de  27  de  ani.  Re¬ 
gretatul  episcop,  cel  mai  bătrân  dintre 
arhiereii  Ţării,  în  vârstă  de  74  ani, 
eră  originar  din  jud.  Bacău.  S’a  preoţit 
la  1868,  hirotonit  întru  arhiereu  cu 
titlul  de  Craioveanul  la  1887  şi  numit 
director  al  seminarului  central  din  Bu¬ 
cureşti,  în  1894  a  fost  ales  episcop 
păstorind  până  acum.  Cu  conducerea 
afacerilor  Eparhiei  văduvite  a  fost  în¬ 
sărcinat  P.  S.  Sa  arhiereul  Teofil  Mi- 
hăilescu,  fost  episcop  la  Argeş,  om 

cu  merite  reale  pentru  biserică. 

• 

In  mijlocul  poporului  a  fost  I.  P. 
Sfinţitul  nostru  Mitropolit  Nicolae,  cu 
prilejul  deschiderii  noului  orfelinat 
în  fruntaşa  comună  Orlat  Ia  4/17  Aprilie 
a.  c.  A  îndeplinit  sfinţirea  cu  asistenţă 
de  preoţi  şi  a  ţinut  o  înălţătoare  cu- 


vkntare  poporului  în  majoritate  co¬ 
vârşitoare  greco-catolic,  care  l-a  primit 
ca  pe  un  părinte  al  său  şi  a  ascultat 
cu  aceiaşi  fiiascâ  dragoste  şi  entusiasm 
pe  arhiereul  bisericei  ortodoxe,  din 
care  face  parte  cu  sufletul  întreg  po¬ 
porul  românesc  fără  deosebire  şi  după 
trecerea  alor  două  veacuri  şi  mai 
bine  deia  unirea  cu  Roma  papală. 
S’a  botezat  şi  a  îngenunchiat  pătruns 
de  sfinţenie  în  cursul  rugăciunilor 
pentru  ploaie,  în  acea  vreme  de  se¬ 
cetă  arzătoare  în  primăvară  timpurie. 
Aşa  s’a  evidenţiat  aici  odată  mai  mult 
că  sufletul  neamului  a  rămas  unul  şi 
acelaş  după  toate  încercările  vrăşmaşi¬ 
lor  de  a  ne  rupe  în  două,  pentru  â  ne 
stăpâni  mai  uşor.  Nu  ne  deosebim  în 
nimic,  ce  ar  turbura  armonia  reunirii, 
doară  firma  străină  a  catolicismului 
trebue  înlăturată  într’un  anume  fel, 
pe  care  îl  vor  şti  stabili  cele  14  mi¬ 
lioane  de  Români  în  momentul  opor¬ 
tun,  pentruca  astfel  să  se  mai  şteargă 
dintre  noi  o  rămăşiţă  a  vremilor  de 
grea  încercare,  prin  care  a  trecut 
acest  neam,  fără  să  se  lase  înfrânt. 

Apoi  în  ziua  Sf.  Oheorgbe  s’a 
dus  I.  P..S.  Sa  să  înalţe  sufletele  miilor 
de  Români,  cari  au  făcut  peregrinaj 
la  mănăstirea  în  ruină,  zidită  oarecând 
de  slăvitul  Constantin  Brâncoveanu 
«boier  vechia  şi  domn  creştin»  dela 
Sâmbăta  de  sus  din  Ţara  Făgăraşului. 
La  un  altar  improvizat  a  slujit  încun- 
jurat  de  18  preoţi,  cum  n’a  mai  văzut 
lumea  pe  aici  şi  în  fruntea  acelor  mii 
ascultă  cu  smerenie  sfintele  graiuri, 
unul  din  urmaşii  domnului  de  odi¬ 
nioară  prinţui  Brâncoveanu,  venit  să 
se  inspire  din  opera  strămoşului,  oricât 
de  dărăpănată  ar  fi  ea  azi,  în  urma 
dărâmării  făcute  de  tunurile  lui  Bucow, 
care  a  crezut  că  sfărâmând  aici  mă¬ 
năstirea  va  distruge  şi  credinţa  orto¬ 
doxă. 


Se  va  fi  cutremurat  nedreptatea 
ce  ni-s’a  făcut  cu  veacuri  înainte  în 
această  ţară  a  Făgăraşului,  cu  autorii 
ei  morţi  şi  cu  susţinătorii]  ei  vii, 
pentrucă  umilirea  şi  siluirea,  ce  s’a 
făcut  ortodoxismului  nostru  tocmai  în 
aşezămintele  ctitoreşti  a  marelui  domn 
Brâncoveanu,  aici  la  mănăstire  ca  şi 
la  biserica  domnească  din  Făgăraş,  ce 
ni-s’a  răpit  cu  forţa,  nu  vor  putea' ră¬ 
mânea  fără  îndreptare:  biserica  trebuie 
să  ni-se  restituie  şi  mănăstirea  s^va 
reface  pentru  a-şi  luă  de  nou  rolul 
de  focar  de  lumini  şi  depositar  de 
evlavie. 

* 

Pictura  Catedralei,  in  deosebi 
cea  de  pe  cupolă,  este  primejduită  cu 
totui.  Vinovat  va  fi  în  primul  rând 
întreprinzătorul  zidirei,  amestecând  în 
tenciuialâ  şi  gyps  care  a  împiedecat 
absorbirea  culorilor  şi  a  zădărnicit 
trăinicia  picturei.  Dar  vinovată  mi-se 
pare  fapta  acelora,  cari  în  decursul 
răsboiului  au  poruncit  să  fie  luat  co- 
perişul  de  aramă  a  cupolei  şi  să  fie 
t*  /nlocuit  cu  zinc,  făcându-se  şi  un  lucru 
de  mântuială.  Prin  acest  coperiş  nou 
a  răsbătut  puţin,  câte  puţin  apa 
ploilor  şi  a  zăpezii,  umezind  pereţii 
şi  umflând  tenciuiala  de  sub  pictură. 
Umezeala  urmată  de  căldură,  precum 
şi  schimbarea  temperaturei,  ce  nu  s’a 
păstrat  mereu  aceiaşi  în  catedrală,  este 
pricina  mai  mare,  că  opera  vie  a 
adormitului  pictor  Smigheischi,  este 
aşa  de  dureros  mutilată  şi  frumseţa 
cupolei  Catedralei  noastre  pe  cale  de 
nimicire. 

Consistorul  nostru  a  văzut  pri¬ 
mejdia  cu-  inima  strânsă  de  durere  şi 
I.  P.  Sfinţitul  nostru  mitropolit  a  chemat 
dela  Bucureşti  pe-  pictorul  Petrescu, 
care  examinând  cu  deamănuntul  starea 
lucrului,  a  făcut  un  preliminar,  cu  o 
însemnată  sumă  de  cheltuială,  pentru 


â  se  repari  stricăciunea  de  până  acnm 
şi  a  se  împiedecă  lăţirea  ei  mai  departe. 

Şi  alţi  doi  pictori  din  Bucureşti 
au  văzut  şi  au  făcut  plan  de  stăvilirea 
rănlui,  şi  îndreptarea  stricăciunilor  de 
până  aci,  dar  lipsa  materialului  solid 
şi  scumpetea  lucrului,  umple  de  î’n- 
■  grijorare  conducerea  noastră  biseri¬ 
cească.  Nădăjduim  însă,  că  totuş  se 
va  găsi  în  vreme  apropiată  o  soluţie 
pentru  a  se  opri  întinderea  răului 
şi  a  se  reface  stricăciunea. 

* 

Biserica  încoronării  la  Alba-Iulia 
s’a  decis  să  fie  zidită  aprokimativ  pe 
locul  unde  a  ridicat  pe  vremuri  Mihai 
Viteazul  biserica  sa,  dărâmată  mai 
târziu  pentru  a  clădi  întăriiurile  Ce¬ 
tăţii.  Neputându-se  reconstrui  stilul 
în  care  a  fost  făcută  biserica  cu  mă¬ 
năstirea  ţui  Mihai,  Comisiunea  însăr¬ 
cinată  cu  organizarea  serbărilor  de 
încoronare  şi  Comis'unea  monumen¬ 
telor  istorice  a  căzut  de  acord  să  se 
reproducă  biserica  domnească  din 
Târgovişte. 

Prepararea  terenului  pentru  clă¬ 
dire,  Mănăstirea  şi  Biserica  cu  întreg 
aranjamentul  ar  costă  10  milioane  lei. 
Deasupra  chiliilor  mănăstireşti,  —  cari 
e  vorba  să  adăpostească  oameni,  de¬ 
votaţi  studiului  bisericesc  cari  vor  să 
lucreze  în  linişte,  —  va  orândui 
un  muzeu  istoric  şi  etnografic,  şi  toate 
aceste  împreună  cu  monumentul  ce 
s’ar  ridică  în  amintirea  eroului  Mihai, 
vor  eterniză  încoronarea  primului  Rege 
al  României  întregite. 

Zilele  trecute  Suveranii  României 
au  vizitat  Alba-lulia  cu  scop  de  a 
studia  planurile  de  construcţie.  După 
cnm  scriu  jurnalele  M.  Sa  Regina  s’a 
arătat  nemulţămită  de  mersul  lucrărilor 
şi  â  planului  de  construcţie,  de  aceia 
s’ar  fi  declarat  pentru  construcţii  pro¬ 
vizorii,  şi  numai  după  serbările  'de 


încoronare  să  se  facă  construcţii  dă* 
finitive. 

* 

Sfinţirea  marelui  mir  s’a  făcut 
de  înalţii  ierarchi  ai  Bisericei  ortodoxe 
în  Joia-tnare,  ia  Bucureşti,  cu  deose¬ 
bită  solemnitate,  acum  pentru  a  patra 
oră  dela  declararea  autochefaliei  Bi¬ 
sericei  vechiului  Regat.  înainte  de 
această  recunoaştere  a  autochefaliei 
sfântul  mir  se  aducea  dela  Patriarhia 
din  Coustantinopol. 

* 

Hotărârea  consistorului  Mitro¬ 
politan  cu  privire  la  exerciarea 
drepturilor  constituţionale  bisericeşti 
din  partea  preoţilor,  cari  au  eşit  din 
serviciul  bisericesc: 

1.  Preoţii,  cari  funcţionează  în  în¬ 
văţământ  ca  profesori,  cateheţi,  învă¬ 
ţători,  revizori  şcolari,  oficiali  în  mi¬ 
nisterul  instrucţiune!  sau  în  al  cultelor, 
fiind  aceste  funcţiuni  compatibile  cu 
caracterul  preoţesc,  cu  provocare  la 
dispoziţiunile  canonului  10  din  al  VII. 
Sinod  ecumenic,  se  declară  îndreptă¬ 
ţiţi  la  exerciarea  drepturilor  constitu¬ 
ţionale  bisericeşti  conform  normelor 
în  vigoare. 

2.  Preoţii,  cari  fie  cu  voia,  fie  fără 
voia  autorităţii  diecezane  au  eşit  din 
serviciul  bisericii  şi  ocupă  diferite  di- 
regâlorii  lumeşti  în  afară  de  învăţă¬ 
mânt,  să  fie  provocaţi,  ca  în  termin 
de  6  luni  să  se  reîntoarcă  în  funcţiu¬ 
nile  lor  bisericeşli,  căci  în  caz  con¬ 
trar  în  conformitate  cn  dispoziţiile  sf. 
canoane :  6,  81  apostoleşti  şi  7  din  al 
lV-lea  Sinod'  economic  vor  fi  opriţi 
dela  exerciarea  drepturilor  constituţio¬ 
nale  bisericeşti. 

a 

O  pildă  de  urmat.  Voi  arătă 
mijlocul  simplu,  şi  atât  de  practic  pen¬ 
tru  răspândirea  publicaţiilor  bune,  a 
icoanelor  şi  ailor  mijloace  de  cultură 


şi  educaţie  religioasă  şi  naţională,  pe 
care  l-am  găsit  în  tinda  bisericei  pă¬ 
rintelui  Ludovic  Cosma,  din  Galaţi, 
la  Dunăre,  unde  atn  dat  peste  cel  mai 
frumos  aranjament  din  câte  am  văzut 
până  acum,  pentru  promovarea  cul- 
turei  poporului:  o  casă  culturală,  cu 
bănci  pentru  şcoala  de  adulţi,  cu  scenă 
pentru  producţii  teatrale  şi  alte  întoc¬ 
miri  trebuincioase.  In  tinda  bisericei 
se  află  un  dulap,  în  care  se  înşiră 
lângă  olaltă  cărţi  de  valoare  educativă, 
gazete  şi  reviste  pentru  popor,  pe  cari 
le  vinde  un  încredinţat  la  eşirea  din 
biserică,  tată  realizată  problema  col¬ 
portajului,  atât  de  necesar,  şi  fără  de 
care,  cartea  la  noi  nu  va  răsbi  în  po¬ 


por  ffică  multă  vreme,  penirucâ  ţăra¬ 
nul  nostru  dus  la  oraş  nu  este  dedat 
să  deschidă  uşa  librăriilor,  şi  de  o 
face  uneori  nimereşte  rău.  I-se  îmbie 
uneori  tipărituri  de  o  valoare  îudoel- 
nică,  ori  deadreptul  stricăcioase.  Este 
un  lucru  aşâ  de  simplu  să  aşezi  un 
dulăpior  în  pridvorul,  ori  tinda  bise- 
riceî,  provăzut  cu  cele  mai  bune  pu¬ 
blicaţii  pentru  popor,  cu  icoane  or¬ 
todoxe...  cu  lumânările  de  ceară  de 
vânzare  pentru  credincioşi,,  ca  să  se 
înlăture  specula  jidovească  şi  să  se 
obţină  şi  un  însemnat  izvor  de  venit 
pentru  trebuinţele  bisericeşti  şi  cultu¬ 
rale  ale  comunei. 


